
Acțiunea se petrece la Parma şi la Milano 


ACTUL I 


SCENA I 
Pe terasa palatului ducal din Parma. 
Don Cesar, don Felix, Tristan. 


DON FELIX : După cum văd, eşti foarte vesel. 

DON CESAR : De ce n-aş fi, de vreme ce dorinţele îmi sînt realizate acum în chip 
atît de fericit ? 

DON FELIX : Cum şi în ce fel? 

DON CESAR : Stai să-ţi spun. Sîntem doar buni prieteni. Şi semănăm atît de 
bine, încît parcă am fi fraţi. Ştii bine, don Felix, cîte necazuri . şi nopţi 
nedormite, cîte griji şi vegheri, cîte chinuri şi primejdii m-a costat dragostea mea 
statornică pentru Violante. E ca şi cum m-aş fi luptat cu lacrimi şi cu suspine, cu 
torente de apă şi cu vintul, să sparg ziduri de diamant, să răstorn munţi de oţel, 
să străbat cariere de marmură şi să trec peste prăpăstii de foc. Nu mai vorbesc 
de pacostea morţii jalnice a lui Laurencio, vărul Violantei, cu care m-am certat 
din gelozie, sub un pretext copilăresc pe care nici nu mi-l mai aduc aminte, şi l- 
am ucis în duel — după cum ştii — pentru că o cerea în căsătorie. 


Lupta ne-a împărţit deopotrivă fericirea şi nenorocirea. Laurencio fiind cel 
preferat, iar eu ceL disprețuit, soarta, dreaptă cu amindoi, a vrut ca fiecare din 
noi să rămînă în aceeaşi măsură şi fericit, şi nefericit. Nu e totuna. să-l laşi să 
trăiască pe cel respins şi să-i dai moartea celui iubit ? Am plecat deci din Păuna 
fără ca tristeţea apăsătoare a exilului să-mi schimbe sentimentele. Şi nu 
exagerez de loc crîncena durere a acestui exil cînd îţi spun că vremea n-a putut- 
o micşora cîtuşi de puţin. După cîtva timp însă, ducele, stăpînul meu, văzînd că 
nimeni nu s-a plins pe calea justiţiei în pricina asta, s-a crezut în măsură să 
acorde iertarea sa. Lisardo, fratele nefericitului Laurencio, care din copilărie se 
află în slujba împăratului Germaniei, n-a vrut să se constituie parte civilă. 
Bănuiesc că şi-a rezervat o răzbunare mai nobilă, pe care abia aşteaptă s-o 
împlinească. M-am întors aşadar la Parma, dragă Felix, tîrînd cu mine dragostea 
şi păsurile mele de gelozie. Nu trebuie să te prindă mirarea. Uitarea e laşă şi nu 
cutează să se lupte, cînd ştie că are de înfruntat o primejdie. Ea se luptă numai 
cînd merge la sigur şi numai împotriva dragostei neînsoţite de gelozie. Am 
regăsit-o pe Violante şi mai crudă ca înainte, nenorocirea făcînd-o să-mi 
dispreţuiască dragostea şi mai mult. Totuşi, ca să ajungem la pildele vechi, după 
cum nu există diamant, oţel sau piatră care să nu cedeze în cele din urmă, căci 
diamantul e şlefuit de stăruința artei, oţelul se mlădiază şi el, piatra e găurită de 
apă, iar flacăra e stinsă de vînt, tot astfel şi Violante, trecînd de la o extremitate 
la alta, şi-a schimbat străşnicia dinainte în sentimente mai bune. Dragostea, 
dacă e să credem în vechimea ei prin lanţurile .şi imaginile ce-i acopăr zidurile 
templului, ne dă mereu priveliştea unor astfel de minuni. Ei bine, Violante mi-a 
scris astăzi, că mîine... 

(Intră Fabio.) 


SCENA A II-A 
Aceiaşi, Fabio. 


FABIO : Stăpîne... 

DON CESAR: Ce vrei, neisprăvitule ? 

FABIO : Ducele te aşteaptă. Mi-a dat poruncă să te rog, imediat ce te găsesc, să 
pofteşti fără o clipă de zăbavă la alteţa-sa. 

DON CESAR : Ce ghinion ! Am avut destulă vreme să-ţi povestesc chinurile, 
grijile şi suferinţele prin care am trecut, şi iată că-mi este răpită şi singura clipă 
în care voiam să-ţi spun bucuria, mulţumirea şi fericirea mea. Nu vei rămîne însă 
păgubaş. Te rog să mă aştepţi. Mă întorc numaideciît. 

(Vrea să iasă.) 

DON FELIX (însoţindu-l cîţiva paşi): Ai puţine lucruri de adăugat. Văd destul de 
lămurit că Violante e gata să răspundă la dragostea ta. 

O zeiţă, oricît de potrivnică ar fi, cînd se vede adorată, nu e niciodată prea 
miînioasă în sufletul ei. 

(Don Cesar şi Fabio ies.) 


SCENA A III-A 
Don Felix şt Tristan. 


TRISTAN : E foarte adevărat ce-ai spus, stăpîne. Eu o dată am făcut curte unei 
fetişcane oarecare din popor. Să-mi fie cu iertare că-mi permit să vorbesc şi eu 
de dragoste la sărăcia mea. Fata era necioplită şi incultă : carne şi ciolane, 


coada vacii. Eu, iubeţ, dar uşuratic, căci aşa m-a lăsat Dumnezeu, după cîtva 
timp m-am plictisit de ea. Cum a simţit afurisita c-o neglijez, numai ce-o aud : 
„Fiinţă ticăloasă şi mîrşavă, dacă nu mă mai iubeşti cum m-ai iubit pînă acuma, 
să ştii că te omor cu paiul. Mare ţi-a fost îndrăzneala, cînd te-ai îndrăgostit de 
mine, dar şi mai mare îţi este să mă laşi acum în părăsire." 

DON FELIX : Ascultă, Tristăn. Caută alt subiect care să nu-ţi dea ocazia să 
îndrugi braşoave de astea. 

TRISTAN : Un nobil scăpătat îşi cîrpea într-o zi pantofii. Un prieten vine atunci la 
el, vede ce face şi-l întreabă : „Ce mai e nou ?" Celălalt răspunde scurt : „Aţa". 
Răspunsul ăsta vi-l dau şi eu, cînd vreau să repar o zdreanţă veche de dragoste. 
Tot ce e nou în povestirile mele e aţa. 

(Intră don Cesar.) 


SCENA A IV-A 
Aceiaşi şi don Cesar. 


DON CESAR : Nu cred să fie în lumea asta un om mai nenorocit ca mine. Ah, 
don Felix ! Ce repede se schimbă bucuria în supărare şi mulţumirea în tristeţe ! 
Cîtă dreptate aveam, cînd mă temeam că am mai multă vreme să sufăr decît să 
mă bucur! 

DON FELIX : Dar ce s-a întîmplat ? Ce este ? Ai avut vreo supărare ? 

DON CESAR : Cea mai mare pe care o puteam avea. Iţi povesteam adineauri că 
Violante, cedînd în sfîrşit stăruinţelor mele, mi-a scris că mîine, în liniştea nopţii, 
îmi va deschide portiţa grădinii, profitînd de ocazie că tatăl ei va pleca într-un 
sat din apropiere, unde are ceva pămînt. Eram aproape de speranţă şi totuşi 
foarte departe de fericire, la care nu pot ajunge, dragul meu, căci piedici mari 
îmi stau în cale, despărţindu-mă de ea. 

DON FELIX : Şi, într-un timp aşa de scurt, s-au petrecut, don Cesar, toate 
astea ? 

DON CESAR : Da, toate s-au petrecut cît ai clipi din ochi. Ferice de tine că nu 
iubeşti nici o femeie ! Să-ţi spun adevărul. Ducele a aflat... 

DON FELIX: Ce? 

DON CESAR : Că a sosit în taină... 

DON FELIX: Cine ? 

DON CESAR : Ducele de Urbino, venit din Germania la Milano, după cît am 
înţeles, să ia comanda trupelor împărăteşti împotriva elveţienilor. Fiindu-i 
prieten şi aliat fidel, mă trimite să-i duc scrisoarea asta, prin care îi urează "bun 
venit şi-l felicită pentru misiunea ce i-a fost încredinţată, dîndu-mi ordin să plec 
din Parma imediat. închipuieşte-ţi, dragul meu, în ce încurcătură grozavă mă 
găsesc ! Dacă nu plec, cad în dizgraţia ducelui : dacă plec, pierd ocazia pe care o 
aştept de atîta timp, fără să mai pun la socoteală faptul că Violante ar putea 
bănui că eu singur am căutat să plec, ca să mă răzbun pe disprețul ei din trecut. 
Dacă ea va fi convinsă că voi lipsi înadins, de bună voie, iar nu silit de 
împrejurări, ura ei, pe care izbutisem s-o schimb în bunăvoință, va fi şi mai 
înverşunată împotriva mea. 

DON FELIX : Ştii ce te-aş sfătui eu ? Nu pleca azi şi rămii aici in secret pînă 
mîine, iar caii de poştă te vor ajuta să cîştigi timpul pierdut. 

DON CESAR : Imposibil. Ducele mi-a dat ordin să plec imediat. Călătoria va 
dura şase zile, iar două mai mult sau mai puţin contează, de bună seamă. 

DON FELIX : Atunci dă-i de veste Violantei, cu toate semnele celei mai adînci 
dureri. 


DON CESAR : Scuza asta nu mi-ar fi de nici uri folos, de vreme ce mîine aş 
pierde singura ocazie în care tatăl ei va lipsi din oraş. 

DON FELIX : Ce spune ducele în scrisoarea lui ? 

DON CESAR : Ce poate spune altceva decît complimentele obişnuite ? 

DON FELIX : Vorbeşte în ea de tine ? 

DON CESAR : Fireşte că da. Ducele scrie aşa : „Vărul meu, Cesar Farnese, va 
veni la tine din partea mea..,", astfel încît primitorul scrisorii să ştie cum 
trebuie să fie tratat omul care-i va aduce veştile. 

DON FELIX : Şi altceva nu mai spune în scrisoare ? 

DON CESAR : Nu. 

DON FELIX : Ducele de Urbino te cunoaşte ? 

DON CESAR : Nu m-a văzut niciodată şi nu cred să mă cunoască altcineva din 
familia lui, mai ales că a stat atîta vreme în Germania. 

DON FELIX : Ei bine, dacă nu te temi de nici o primejdie, întrucît sînt tot aşa de 
puţin cunoscut ca şi tine, mă ofer să îndeplinesc eu misiunea asta în locul tău ; 
iar tu vei rămîne aici în mare taină, ca să poţi culege în tihnă roadele dragostei 
tale. în definitiv, despre ce e vorba ? Fără ca ducele de Parma sau cel de Urbino 
să aibă de întîmpinat vreun neajuns, imul trimiţînd o felicitare, iar celălalt 
primind o vizită, e vorba să pleci la Milano, să predai o scrisoare, să capeţi un 
răspuns şi să vii cît mai repede înapoi. 

DON CESAR : Faţă de ghinionul care mă urmăreşte, riscul e desigur destul de 
mare. 

TRISTAN : Eu v-aş arăta o cale lipsită de orice primejdie. 

DON FELIX : Tu nu te amesteca în treburile astea, 

gogomane. 

DON CESAR : Vrei în adevăr să-mi faci binele ăsta ? 

DON FELIX : Ştii doar că nu-s omul care să dau un sfat, fără să am curajul să-l 
pun în practică. Sînt gata să plec sub numele tău. 

DON CESAR : i-aş rămîne recunoscător toată viaţa, dragul meu. 

DON FELIX : Te rog, te rog. Astfel de vorbe între prieteni sînt jignitoare. 

DON CESAR : O singură piedică ar fi. 

DON FELIX Care? 

DON CESAR Am de încasat de Ia don Aurelio, tatăl Violentei, o sumă alocată 
de duce pentru cheltuielile mele de drum. Pentru Violante acest lucru va fi de 
altfel cea mai bună dovadă a motivului plecării mele. Aflindu-l însă, n-o să mă 
mai aştepte mîine. 

DON FELIX : Atunci scrie-i, ca s-o previi. 

DON CESAR : Imposibil. Nu-i pot scrie decît printr-o cameristă care vine să mă 
vadă. Ştiind însă că plec, ea n-o să mă caute aşa de curînd. 

DON FELIX : Chestia cu banii e foarte nimerită. Trimiţi un servitor să-i încaseze 
şi el va face ambele servicii în acelaşi timp, fără nici o primejdie. 

DON CESAR : Poate oare fi vorba de Aurelio fără să fie şi de primejdie ? După 
întîmplarea nenorocită cu nepotul lui, poate nu s-o mai fi gîndind la dragostea şi 
la gelozia mea, dar de răzbunarea lui fii sigur că are grijă. în clipa cînd o vedea 
în casa lui una din slugile mele, ar fi în stare să facă moarte de om fără să-şi dea 
seama de urmări. 

DON FELIX : Eu propun o soluţie : ia-l pe Tristan. Cu isteţimea, prudenţa şi 
dibăcia lui, va reuşi să înlăture orice bănuială. 

TRISTAN Nu cred să pot reuşi. 

DON FELIX: De ce te temi ? 

TRISTAN : Tocmai de bănuieli, mai ales cînd sînt atît de întemeiate. Ele mi-ar 
putea aduce moartea. 


DON CESAR : De vreme, ce te duci din partea mea, eu voi trage ponoasele. 
TRISTAN : Foarte bine. Eu ştiu însă povestea unui portar care într-o zi — dracu' 
l-a pus ! — s-a dus la poliţai şi i-a spus aşa : „Domnule poliţai, o femeie din alea, 
păsărică de noapte, a vrut să-şi facă meseria înainte de vremea îngăduită de 
lege. Eu atunci ara vrut s-o denunţ, da' altă femeie, tot de teapa ei, a aruncat 
asupra mea o anumită oală şi uitaţi-vă la mine în ce hal mă găsesc. Deoarece în 
clipa în care voiam să fac denunţul eram ocupat cu scrierea unei ordonanţe 
poliţieneşti, ocara ce mi s-a adus te priveşte pe dumneata, nu pe mine." Poliţaiul 
atunci s-a încruntat la el şi i-a răspuns : „Dar cine te-a împuternicit pe tine, 
caraghiosule, să te amesteci în treburi care nu te privesc ?" Aşa se va întîmpla, 
parcă văd, şi cu mine. Dacă m-oi alege cu un toc de bătaie, într-o afacere care te 
priveşte, şi vin înapoi cu coastele frinte, o să-mi răspunzi la fel. 

DON FELIX : Nu-ţi pierde curajul. Du scrisoarea şi pe urmă te iau cu mine la 
Milano. 

TRISTAN : A, bun ! Pe cît îmi displace să-mi pun pielea la bătaie, pe atîta mă 
bucură propunerea asta. 

DON CESAR : De ce te bucură, Tristan ? 

TRISTAN : Păi, cum sîntem în carnaval, cînd tot Milanul petrece, voi avea 
prilejul să mă distrez împărăteşte. 

DON FELIX (către don Cesar): Să nu pierdem vremea. Pînă scrii tu scrisoarea 
şi o duce Tristan, eu mă reped la staţia de poştalion să aranjez plecarea. 

DON CESAR : Ai nimerit-o bine. 

DON FELIX: Dece? 

DON CESAR : Îl văd pe don Aurelio ieşind în clipa asta din casă. Scrisoarea va 
putea fi predată cu atit mai uşor. 

(întră don Aurelio citind o scrisoare.) 


SCENA A V-A 
Aceiaşi şi Aurelio. 


DON FELIX : Vine spre noi citind cu mult interes scrisoarea. _ 
DON CESAR: : Ar fi mai bine să nu ne vadă. (Către Tristan.) Să mergem. Iţi voi 
spune în altă parte cărei cameriste să-i dai scrisoarea. 

(Tristan se opreşte să se uite la don Aurelio.) 

DON FELIX : Ce mai aştepţi, nătărăule ? 

TRISTAN : Ştiu eu ce fac. 

DON FELIX : Ce faci? 

TRISTAN : Vreau să-mi dau seama de puterea bătrinului, ca să ştiu cîte bețe îmi 
poate croi pe nerăsuflate. 

(les don Felix, don Cesar şi Tristan; intră don Aurelio.) 


SCENA A VI-A 


DON AURELIO (singur, citind): 

„Dragă unchiule, am sosit la Milano, unde îmi tăinuiesc numele şi patria. Sînt în 
slujba prinţului de Urbino ;însă, oricît aş dori să-mi revăd familia, nu mă pot 
întoarce decît după ce voi răzbuna moartea fratelui meu. Nenorocirea asta ne-a 
lovit pe toţi, aşa că te rog să-mi dai de veste dacă 

don Cesar Farnese e la Parma..." Ei, da, hotărârea lui Lisardo îi face cinste. Nu 
degeaba îi 


curge în vine sîngele meu. Ce să fac acuma ? 

Dacă pe de o parte inima mea e un vulcan înzăpezit, cu flăcări ascunse, şi dacă 
răzbunarea asta nu poate decît satisface ura pe care o port în suflet, pe de alta 
judecata mă sfătuieşte să procedez cu multă prudenţă. E firesc la virsta mea ca 
supărarea şi ura să cîntărească mai uşor decît înţelepciunea şi sfatul bun. Dacă 
nu l-aş îndemna pe nepotul meu Lisardo să se răzbune, ar însemna că-s-lipsit de 
curaj ; iar dacă l-aş îndemna, ar însemna să-mi calc datoria. Aş călca-o în adevăr, 
dacă, în înverşunarea mea, după ce am pierdut un nepot, aş proceda cu prea 
multă uşurinţă riscînd şi pierderea celuilalt. Nădăjduiam s-o mărit pe Violante cu 
cel care nu mai este,iar Lisardo, fiind moştenitorul casei şi al proiectelor mele, 
dacă ar fi expus de mine disgraţiei ducelui, pentru care Cesar e un prieten 
scump, ar fi obligat să-şi părăsească patria.S-ar duce astfel pe rîpă planurile 
mele. Ce să fac, Dumnezeule, ca să împac aceste două sentimente, fără să 
nesocotesc onoarea şi dreapta judecată ? Voi intra în casă să scriu răspunsul. 
Vreau să-i ţin în cumpănă cu vorbe ocolite pînă voi lua o hotârire. Şi pentru a 
ticlui mai bine răspunsul, să citesc încă o dală scrisoarea nepotului meu. 
(Citeşte.)... te rog să-mi dai de veste dacă don Cesar Farnese e la Parma, ca să 
facem ce "trebuie. Tu îl vei înconjura cu spioni, iar eu voi avea grijă de rest. 
Adresa mea este : Celio, la palatul prinţului de Urbino." (lese.) 


SCENA A VII-A 
O sală în casa lui don Aurelio.D o n a Violante, Nise, apoi don Aurelio. 


NISE : Stăpînul meu s-a întors acasă citind nişte hiîrtii. 

DONA VIOLANTE : Cît de laş e curajul, Nise ! Se opreşte în clipa în care crezi 
că are mai mult avînt. De cînd i-am scris lui don Cesar, cedînd dragostei lui 
stăruitoare, mi-e teamă parcă şi de umbra mea. De azi dimineaţă am impresia 
că... 

NISE : Că ce? 

DONA VIOLANTE : Că pieptul meu e de sticlă şi că tata poate să vadă tot ce se 
petrece în inima mea. (Intră don Aurelio.) Tată ! 

DON AURELIO : Violante ! 

DONA VIOLANTE : Ce ai ? Te-ai întors aşa de repede şi nu ştiu ce să cred. 
Citesc un mare zbucium pe chipul tău. 

DON AURELIO : Nu s-a întîmplat nimic. Cînd am ieşit din casă, un mesager mi-a 
predat o scrisoare, spunîndu-mi că trebuie să plece imediat înapoi. M-am întors 
deci, ca să scriu răspunsul. Şi astfel... (Intră Tristan.) Dar cine e omul ăsta 
care îşi permite să intre aici ? 


SCENA A VIII-A 
Aceiaşi, Tristan. 


TRISTAN (aparte): Ştiindu-l pe bătrîn plecat de acasă, pot intra în camera asta 
s-o caut pe Nise, cu care am treabă. 

DON AURELIO : Pe cine cauţi, tinere ? 

TRISTAN (aparte): întîmplarea mă ajută, din fericire. (Tare.) Pe domnia- 
voastră vă caut. 

DON AURELIO : Pe mine? 

TRISTAN : Da. 

DON AURELIO : De ce n-ai bătut la uşă ? 


TRISTAN : Un creştin nevrednic ca mine bate 

ceva mai uşurel. 

DON AURELIO : în sfîrşit, ce treabă ai cu mine ? 

TRISTAN : V-am adus o hîrtie. 

DON AURELIO : De la cinee? 

TRISTAN : Adresa e a domniei-voastre. 

DON AURELIO : Eşti bacalaureat ? 

TRISTAN : N-am căpătat încă gradul, dar carte 

ştiu destulă ca să-l merit. 

DON AURELIO : Cine e stăpînul tău ? 

TRISTAN : Don Felix. Vă rog să nu-i uitaţi numele, căci asta are mare 
importanţă în toată pricina. Vi-l repet, dacă vreţi, de o sută de ori: don Felix, 
don Felix... 

DON AURELIO : Ascultă, flăcăule. Mie nu-mi plac poveştile. 

TRISTAN : Mie, în schimb, îmi plac grozav. 

DON AURELIO : Să văd ce glăsuieşte hirtia. 

(Citeşte.) „Lui Aurelio, vistiernicul meu...Din banii pe care îi ai disponibili, 
te rog să-i achiţi lui don Cesar... Dacă ordinul îl pliveşte pe don Cesar, de ce te-a 
trimis la mine don Felix ? 

TRISTAN : Banii trebuie să-i primească don Felix, în contul unei datorii a lui don 
Cesar. 

DON AURELIO (citind mai departe): „cinci sute de taleri, sumă pe care i-o 
aloc pentru cheltuieli de drum, urmînd să plece azi într misiune din ordinul 
meu". 

DONA VIOLANTE (aparte, către Nise): Ai au?. Nise ? Don Cesar pleacă din 
Parma. Nu mai încape nici o îndoială că vrea să-mi plăteacă cu aceeaşi monedă 
pentru disprețul meu. 

(Tristan face semne cu o hirtie.) 

TRISTAN (aparte către Nise): Nise... 

NISE (aparte către dona Violante): Valetul face semne cu o hirtie. 

DON AURELIO (observînd mişcarea, către Tristan) : Ce faci ? 

TRISTAN : Nimic. 

DON AURELIO : Ce-i cu hîrtia pe care o aiîn.mînă? 

TRISTAN : E pentru încă cinci sute de taleri pe care-i am de primit din altă 
parte. 

DON AURELIO : Unde pleacă don Cesar ? 

TRISTAN (aparte): La naiba să-lia ! (Tare.) Eu de unde să ştiu ? 

DON AURELIO : Aşteaptă aici. (Aparte.) Să isprăvesc repede cu el. N-am decît 
de cîştigat, dacă nu-l văd cîteva zile. Dumnezeule ! Nu cumva o fi aflat că 
Lisardo e la Milano ? Nu l-o fi îndepărtînd ducele oare chiar din pricina asta ? 
(lese.) 


SCENA A IX-A 
Don a Violante, Nise, Tristan. 


DONA VIOLANTE : îmi vine să turbez de mînie. Cesar mă insultă. El, care a 
suportat atita vreme disprețul meu, îşi bate acuma joc de dragostea mea. 
TRISTAN : Bine că vă pot vorbi în sfîrşit! Vă rog să mă ascultați şi veţi afla că, 
deşi par a fi venit să primesc, am venit mai degrabă, doamnă, să plătesc datoria 
unei inimi recunoscătoare. Don Cesar vă trimite prin mine scrisoarea asta. 
NISE : Luaţi-o repede. Stăpînul meu se întoarce. 


(Intră don Aurelio.) 
DONA VIOLANTE (luînd scrisoarea): Tremur la gîndul că m-a văzut. 


SCENA A X-A 
Aceiaşi, don Aurelio. 


DON AURELIO (către Tristan): Nacţi banii şi du-te cu Dumnezeu. 

TRISTAN (luînd banii): Pe care eu îl rog să vă dea viaţă îndelungată! . 
(Aparte.) Am scăpat ieftini va să zică. Am primit banii şi am predat scrisoarea 
fără să mănînc chelfăneala de care mă temeam. (lese.) 


SCENA A XI-A 
Don Aurelio, dona Violante, Nise. 


DONA VIOLANTE (aparte către Nise): Ah, Nise !Daca a văzut tata 
scrisoarea ? 

NISE : Dacă n-a zis nimic, înseamnă că n-a văzut-o. 

DON AURELIO : Miine voi pleca, draga mea, în satul acela... 

DONA VIOLANTE (aparte): Slavă Domnului ! Vorbeşte de alte lucruri. N-a 
văzut nimic. 

DON AURELIO : Tu ştii bine că ochiul stăpînului îngraşă calul. De aceea, fă bine 
şi dă-mi scri-sorica pe care ai ascuns-o în sîn. 

DONA VIOLANTE : Ce scrisorică am ascuns ? 

NISE (aparte): Se încurcă iţele rău... 

DON AURELIO (către Nise): Stai. N-o să iasă nici una din voi de aici. Aţi 

auzit ? (Către Violante.) Hai, scoate repede hirtia şi dă-mi-o. L-am văzut doar 
pe servitor cînd ţi-a dat-o, însă l-am lăsat să plece. N-am vrut să mă răzbun pe 
un amărit, nici să fac gălăgie să afle şi lumea de pe stradă ce se petrece în casa 
mea. M-am gîndit că-i mai bine să rămînă scandalul aici, între patru pereţi. E 
drept că am avut multă răbdare şi m-am stăpînit, tocmai ca să pot afla ce este la 
mijloc. Dă-mi, te rog. scrisoarea. 

DONA VIOLANTE : Ce scrisoare ? Eu... Cum ? Cînd ? 

DOiV AURELIO : Nu-mi umbla cu mofturi. Uite c-o iau singur, dacă mă sileşti. (I- 
o smulge din sîn.) Treci dincolo, în odaia cealaltă. Căci nu vreau, aprins de 
miînie şi pierzîndu-mi răbdarea, să te pedepsesc prea aspru. Dar mai întîi vreau 
să văd ce te doare şi las' pe mine că-i găsesc eu leacul. Piei acuma din faţa mea! 
DONA VIOLANTE (aparte): Ajută-mă, Doamne! Cînd va trebui să mă 
dezvinovăţesc, nu ştiu ce voi spune în apărarea mea. 

(lese.) 

DON AURELIO (către Nise): Pleacă şi tu ! 

NISE : Asta şi fac. (Vrea să iasă.) 

DON AURELIO : Nu pe acolo. Pe dincoace, te rog. Ca să nu orbecăiesc totuşi pe 
întuneric, valetul fiind al lui Felix, iar banii pentru Cesar, spune-mi de la cine e 
scrisoarea. 

NISE (aparte): Dacă spun că-i de la Cesar... 

DON AURELIO : Răspunde. N-ai gură ? 


E Răspunsul lui Tristan e mai lung în textul original, fiind însă intraductibil, deoarece e un joc de cuvinte cu spaniolul 
cuento, care înseamnă totodată poveste şi socoteală. Tristan vrea să spună că nu face socoteala anilor pe care ii urează 
lui Aurelio şi că de astă dată nu-i spune nici o poveste. 


NISE (aparte):  Elfiind duşmănitde stăpînul meu, ar însemna să... (Tare.) 
Nu ştiu de la cine e. în orice caz, nu-i de la Cesar. 

DON AURELIO : Ajunge. Cu asta m-ai lămurit. 

(Nise iese.) 


SCENA A XII-A 
Don Aurelio singur. 


DON AURELIO : Uite în ce stare m-au adus ! Am ajuns să tremur cînd deschid o 
scrisoare. (Citeşte.) „Nici o piedică din lume nu mă poate lipsi, scumpa mea, de 
fericirea de a te vedea". Ah ! De o mie de ori sînt nenorocit. Scrisoarea asta e 
scrisă pe cea mai ticăloasă hîrtie, iar cerneala cu care e scrisă e pentru mine 
otravă. (Citeşte.) 

„Nu. mita că voi trece peste orice greutăţi mi-ar ieşi in cale. Miine, imediat după 
plecarea tatălui tău, voi fi în grădina 5n care mi-ai spus să vin. Dumnezeu să te 
aibă în paza lui !" Oare ce am citit ? Don Felix merge cu îndrăzneala pînă acolo, 
cînd atacă prin mijloace aşa de nedemne sanctuarul cinstei mele, încît 
pretextează că trimite după banii celuilalt trădător, pretenul său ? Nise a spus de 
bună seamă adevărul? Valetul, cînd a zis că stăpînul lui e don Felix, a căutat, 
fireşte, să dea de înţeles că venea din partea lui. Ei, păcatele mele ! Ce să fac ? 
Dacă uit jignirea ce mi s-a adus în împrejurarea asta şi apelez la prudenţă, 
înseamnă că nu-s om, deosebit de faptul că aş pierde nădejdea s-o mărit pe fiica 
mea cu vărul ei. Asta e bună ! Chiar în clipa în care caut să-l împiedic pe altul 
prin toate mijloacele să se răzbune, găsesc prilejul să mă răzbun eu însumi. 
Deoarece nu mai pot împiedica însă ura să calce în picioare prudenţa, voi lua 
hotărîrea să mă răzbun pe amîndoi trădătorii care atentează la onoarea şi viaţa 
mea. Voi scrie lui Lisardo să-l ucidă pe Cesar, iar eu mă voi răfui cu don Felix, pe 
care am un prilej atît de bun să-l omor neştiut de nimeni. încuind uşa camerei în 
care se află ingrata, ca s-o împiedic să prevină pe cineva pînă miine, e sigur că 
Felix va veni fără nici o teamă. îl voi ucide chiar în grădină şi pe urmă îl voi duce 
unde... Taina va vorbi însă mai bine ca mine, cînd va citi pe oţelul săbiei 
răzbunarea mea scrisă în analele vremii. (lese.) 


SCENA A XIII-A 
Cameră în, casa lui don Lidoro, la Milano. Muzicanţi, apoi d on a Serafina şi 
Flora. Zgomot de figuri mascate în dosul scenei şi muzică. 


MUZICANŢII (in dosul scenei): 

„Trăiască dansurile şi muzica de carnaval, 

Toată lumea petrece într-un continuu bal". 

(Intră dona Serafina şi Flora.) 

DONA SERAFINA : Închide fereastra, Flora. Nici tu, nici alta dintre slujnice să 
nu staţi după jaluzele. 

FLORA : Vai, doamnă ! Lasă-mă numai să văd mascarada care trece cîntînd spre 
palat. (Flora dansează şi muzicanţii cîntă în dosul scenei.) 


„Trăiască dansurile şi muzica de carnaval..." 


DONA SERAFINA : Vrei să mă superi cu orice preţ ? 


FLORA : Nu auzi ce cîntă cu toţii: (Flora cîntă o dată cit muzicanţii din 
dosul scenei.) 


„Toată lumea petrece într-un continuu bal". 


DONA SERAFINA :Ba mie una nu-mi arde de petreceri. Eu vreau să rămîn cu 
mintea întreagă. 

FLORA : E cu neputinţă ca într-o zi cînd toată lumea se veseleşte să un vrei nici 
să-i vezi pe alţii, nici să fii văzută ? 

DONA SERAFINA : Dacă n-ar fi nici un neajuns să privesc şi să fiu văzută, sînt 
destul de tînără să doresc distracţii cu măştile şi cu jocurile care înveselesc azi 
tot oraşul, mai ales acum, cînd torţele şi focurile de artificii dau mai multă 
strălucire dansurilor şi mai multă însufleţire muzicii. 

FLORA : Dacă nu e vorba de o melancolie trecătoare, aş vrea să ştiu, stăpină, ce 
neajuns vezi. 

DONA SERAFINA : Îl ştii prea bine şi tu, dar te faci că nu-l vezi, ca să-l auzi din 
gura mea, ştiind că-mi va face plăcere să ţi-l spun. Un tînăr care a sosit zilele 
astea la Milano cu ducele de Urbino hoinăreşte toată ziua mascat pe strada 
noastră. După ce mi-a făcut o declaraţie, nu vreau să creadă că nu mai pot după 
el, dacă mă arăt la fereastră. Stăruinţa lui neroadă mă plictiseşte. 

FLORA : O fi poate altcineva, care seamănă cu el sub mască. 

DONA SERAFINA : Crezi tu ? 

FLORA : Un conte străin făcea curte unei prințese în palatul ei. Cînd apunea 
soarele, se culca şi lăsa în locul lui un rob îmbrăcat cu mantia lui colorată şi 
împodobit cu penele lui. într-o noapte, în timp ce afară ploua şi ningea, doamnei 
i s-a făcut milă de el. A deschis fereastra şi i-a şoptit cu glas subţire : „Intră, te 
rog, înăuntru". Atunci robul i-a răspuns : „Nu-s contele, doamnă, sînt sărmanul 
Ahmed". Tot aşa se poate întîmpla şi în cazul dumitale, stăpînă : ca cel mascat, în 
loc să fie cavalerul la care te gîndeşti, să fie un Ahmed oarecare. 

DONA SERAFINA : Cum văd eu, tu în orice împrejurare ai o poveste la 
îndemină. 

FLORA : Boala mea veche. 

DONA SERAFINA : În sfîrşit, ca să nu dau ochii cu el, voi renunţa la orice 
petrecere. 

FLORA : Asta se vede după străşnicia cu care îl pedepseşti. 

DONA SERAFINA : Te rog să nu-mi mai lauzi atita pasiunea lui. 

FLORA : Bine. Voi vorbi atunci despre alte lucruri. Dacă privirea lui te supără 
atît de mult, eu ţi-aş propune un mijloc să asişti la toate serbările fără a fi văzută 
nici de el, nici de alţii. 

DONA SERAFINA : Care mijloc ? 

FLORA : lată că ţi-l spun. După cum ştii, în cele din urmă trei zile de carnaval se 
maschează şi oamenii cei mai serioşi. Ei bine, dacă o să te maschezi numai 
pentru a vedea, fără a fi văzută, şi vei ieşi în acest scop pe poarta grădinii, o să-l 
pedepseşti pe indiscret. El va rămîne în stradă şi dumneata o să te distrezi. N-ai 
nevoie de altceva decît de o mantie, de o pălărie, de o mască şi de o torţă, 
amestecîndu-te în prima ceată care va trece prin faţa casei. 

DONA SERAFINA : Si dacă vine tata în vremea asta? 

FLORA : Nici pomeneală. In calitatea lui de magistrat, e obligat să colinde toate 
străzile. De altfel, nu te nelinişti, căci chiar de s-ar întîmpla să vină acasă, faptul 
că ai ieşit cu o prietenă ar fi o scuză suficientă. 

DONA SERAFINA : Aş face cu dragă inimă cum spui tu, Flora, dar îmi lipseşte 
curajul. 


FLORA : Nu te ispiteşte oare plăcerea de a-ţi bate joc de un nerod ? Hai cu mine 
şi să vezi ce frumos te gătesc. Fac prinsoare, dacă vrei, că o să-ntreci toate 
măştile de pe stradă cu înfăţişarea dumitale. 

SERAFINA : Nu chema deşertăciunea în ajutorul tău. Fii sigura că eu doresc mai 
mult decît tine să ies. 

FLORA : Atunci, ce mai stai la ginduri ? 

BONA SERAFINA: O ! De n-ar fi subrete în lumea asta, de multe necazuri aş fi 
ferită ! 

FLORA : N-ai de loc dreptate. La urma urmei, vrei să ieşi ? 

DONA SERAFINA : Da. Ar fi prea trist pentru mine să stau toată ziua închisă în 
casă din cauza unui zvăpăiat îndărătnic. Hai şi mă îmbracă. 

FLORA : O ! Să vezi ce frumoasă te fac, stăpină ! 

(Dona Serafina iese.) S-a plins adineauri de subrete. Ei bine, vreau să-i arăt de 


ce-s în stare subretele. (Deschide fereastra spre stradă.) Pst ! Domnule Celio 
! 


SCENA A XIV-A 
Don Lisardo, în stradă, si Flora. 


DON LISARDO : Cine mă cheamă ? 

FLORA : O fiinţă care doreşte să vă servească. Stăpină mea va ieşi îndată 
mascată pe poarta grădinii. Dacă veţi întilni-o ca din întîmplare, fără să-i arătaţi 
prin ceva că aţi recunoscut-o, veţi putea sta de vorbă cu ea. St ! Cu bine! 
(închide fereastra şi iese.) 

DON LISARDO : M-ai îndatorat mult, Flora, cu vestea ta. Mă ajuţi să-mi văd 
împlinită cea mai vie dorinţă. 


SCENA A XV-A 
Pe stradă.Don Lisardo şi Libio, mascaţi, urmaţi de o ceată de persoane 
mascate. 


LIBIO : Ai zis stăpîne, că vei vedea împlinită cea 

mai vie dorinţă ? 

DON LISARDO : Da, dragul meu. De altfel, nu mă voi mulţumi să stau cu ea de 
vorbă aici. îndrăzneala mea va merge mai departe. 

LIBIO : Cum aşa ? Ce vrei să faci ? 

DON LISARDO : Vreau să se sfirşească o dată cu chinurile mele. Tu ştii, Libio, 
că am venit aici să ucid un om pe care nu-l cunosc decît după nume. Am scris 
unchiului meu la Parma să-mi dea informaţii asupra lui, ca să-l pot găsi mai uşor. 
Sînt în aşteptarea răspunsului, iar pînă la primirea lui, văzindu-mă pe de o parte 
în faţa morţii, iar pe de alta îndrăgostit de o frumuseţe divină, dar ingrată, care 
mi-a răsplătit sentimentele cu disprețul ei, prins astfel între două vijelii, vreau să 
le înfrunt pe amîndouă. Căci faptul că am venit cu gindul să-mi ucid un adversar 
nu înseamnă că nu mă pindeşte şi pe mine primejdia de a muri. în ziua în care 
răzbunarea mea va fi un fapt împlinit, va trebui să plec înapoi în Germania. Dacă 
tot trebuie să părăsesc Italia, şi oricum voi fi un om de nimic, atunci barem să 
ştiu că-mi ajung ţinta în dragoste, înainte de a se isprăvi odată totul, fie ucigînd, 
fie căzînd eu răpus dintr-o singură lovitură. Prin urmare, în timp ce eu voi face 
ocolul grădinii, ca să dau prilej dragostei mele să-şi ajungă ţinta, rolul tău va fi 


să... (Se aude zgomot în fundul scenei, de unde apare o ceată de măşti în 
costume de arlechini şi muzicanți) 


SCENA A XVI-A 
Aceiaşi, cu ceata de măşti şi cu muzicanţii. 


UN BĂRBAT MASCAT : Asta e casa magistratului. Să dansăm şi în faţa ei. 

DON LISARDO (către Libio): Urmează-mă fără să te opreşti. O să-ţi spun acolo 
ce ai de făcut. Să nu cumva să iasă pe poartă. 

LIBIO : Nu ştiu ce să-ţi spun, stăpîne. 

DON LISARDO : Nimic. Ar fi zadarnic. Pentru omul hotărît, orice sfat e de 
prisos. N-aş putea avea un prilej mai bun să întîlnesc frumuseţea divină de care- 
s îndrăgostit, Cînd şi unde aş mai putea găsi o astfel de noapte cu chipuri 
mascate, cu zgomot şi muzică, toate ca de comandă să-mi ofere măcar timp şi 
spaţiu, dacă mi-au refuzat norocul ? Nu-mi mai spune nimic. Să mergem. 

(lese cu Libio.) 

ALT BĂRBAT MASCAT : Haideţi să dansăm aici, 

căci azi ne e îngăduită orice nebunie. 

MUZICANŢII 

„Trăiască dansurile şi nimica de carnaval, 

Toată lumea petrece într-un continuu bal." 


SCENA A XVII-A 
Aceiaşi ; d o n a Serafina şi Flora, mascate. 


DONA SERAFINA : E de piază rea, Flora, că primul dans pe care-l vedem e al 
unei cete de arlechin! 

FLORA : Ba e de piază bună, căci avem ocazia să ne prindem şi noi în el, fără 
teamă că vom greşi pasul, căci îl cunoşteam mai de mult. 

CEATA DE MĂŞTI ŞI MUZICANŢII (cîntînd) 

„Trăiască dansurile şi muzica de carnaval, 

Toată lumea petrece într-un continuu bal". 

CÎTEVA FIGURI MASCATE: Destul. Haidem să dansăm în altă parte. 
(Măştile ies.) 

DONA SERAFINA : Să părăsim ceata asta, Flora. 


SCENA A XVIII-A 
Muzicanţii, dona Serafina, Flora, don Lisardo. 


DON LISARDO : Aşteaptă, măscuţă frumoasă.Hai să dansăm împreună. 

DONA SERAFINA (aparte): Gata beleaua pecapulmeu! 

FLORA (aparte către dona Serafina): Cum văd eu, degeaba ne-am ferit de el. 
DONA SERAFINA : M-o fi recunoscut oare ? 

FLORA : Nu-i un motiv să fiţi neliniştită. 

DONA SERAFINA : Dar cum e cu putinţă asta ? 

FLORA : Păi în stradă a rămas Ahmed. 

DON  LISARDO: De ce-mi întorci spatele şi nu-mi răspunzi ? Eşti mascată, 
aşa că ştii ce obligaţii are o figură mascată. 


DONA SERAFINA:  Dumneata nu ştii acest lucru. Unei măşti îi este îngăduit 
fără îndoială să întrebe ceva pe alta. dar n-o poate sili să-i răspundă. Dumneata 
ai voie să vorbeşti, iar eu, prin urmare, să nu-ţi răspund. (Aparte.) Vai, 

Doamne ! 

DON LISARDO : Mie mi-e de ajuns că pot vorbi. 

DONA SERAFINA : Nu-i o nebunie să vorbeşti cu o surdă ? 


DON LISARDO : E nebunia multor oameni, 

DONA SERAFINA : Dansul nebunilor a luat-o în direcţia asta. Urmează-l deci, 
dacă faci parte dintre ei. 

DON LISARDO : Da, fac parte dintre ei, însă ca să te urmez... 

FLORA (aparte): Ce se va întîmpla oare acum ? 

DON LISARDO : Voi porni ca nebun pe urmele unei sirene fermecătoare. 
DONA SERAFINA : Sîntem două prin urmare. Eu n-am nici un amestec şi nu-i 
de loc curtenitor să-mi vorbeşti de alta. Mergi cu Dumnezeu, mască. 

DON LISARDO : Pe tine vreau să mă răzbun de tirania celeilalte. 

DONA SERAFINA : La mojicia asta aş putea răspunde că cine vrea să vindece o 
boală cu leacuri greşite nu ştie ce este durerea. Nu vreau să răspund însă, ca să 
nu fiu nevoită să te ascult. Rămii cu bine. 

DON LISARDO : Vă urmez pe amîndouă. Mi s-a părut că... 

DONA SERAFINA (aparte): Nu ştiu ce să spun. 

(Tare.) Ce ţi s-a părut ? Vorbeşte. 

DON LISARDO : Mi s-a părut că... 


SCENA A XIX-A 
Aceiaşi, apoi Libio cu mai multe măşti care revin chitind şi dansînd. 


MUZICANŢII : 

„Numai tu, draga mea 

Mă vei putea răzbuna." 

DON LISARDO : Mi s-a părut că numai tu mă poţi scăpa de chinul meu 
sufletesc. Dansul acesta de imitație parcă eu l-aş fi adus anume. Dacă mă pling 
faţă de voi amîndouă de o zeiţă oarbă şi dacă vreau să mă răzbunaţi, dansul vă 
spune, inspirat parcă de mine (cîntă împreună cu muzicanţii): 

„Numai tu, draga mea, 

Mă vei putea răzbuna." 

DONA SERAFINA : la seama. Dacă vrei cu tot dinadinsul să mă recunoşti ori 
să mă urmezi, nesocoteşti drepturile unei măşti. Du-te, deci, cu Dumnezeu. Nu 
mă sili, jignindu-mă, să strig după ajutor. Toţi acei care poartă mască vor sări să- 
mi apere viaţa. Căci silnicia, îndreptată împotriva unuia singur din ei îi 
indignează pe toţi. 

(Intră Libio cu mai multe figuri mascate.) 

DON LISARDO (aparte lui Libio): Libio, tu eşti? 

LIBIO : Da, stăpîne. 

DON LISARDO (către dona Serafina): Cum crezi că ai putea scăpa de 
urmărirea mea care te 

supără atît de mult ? 

DONA SERAFINA : Vrei să ştii cum ? (Către măşti.) Măştilor, omul acesta mă 
urmăreşte. 

Vă rog să-l împiedicaţi. 

DON LISARDO : Măştilor, puneţi mîna pe această femeie şi duceţi-o de aici. 


DONA SERAFINA : Nenorocita de mine ! Am fost trădată. 

LIBIO : Nu striga. 

DON LISARDO : Duceţi-o unde v-am spus. 

FLORA (aparte): Nu se găseşte nici un disperat să mă ia şi pe mine ? 

DONA SERAFINA : Unde vreţi să mă duceti ? 

DON LISARDO : O să vezi îndată unde. 

DONA SERAFINA : Vrei să mă sfişii ? 

FLORA (aparte): Urită oi mai fi, dacă nimeni n-are plăcere de mine ! 

DONA SERAFINA : O, Doamne ! Nimănui nu-i este milă de o fiinţă nefericită ? 


SCENA A XX-A 
Aceiaşi, don Felix şi Tristan. 


DON FELIX (în dosul scenei): Am auzit un glas de femeie strigînd că este o 
fiinţă nefericită căreia nimeni nu-i vine în ajutor. Lasă acolo caii, Tristan. 
TRISTAN (în dosul scenei): Mai bine m-ar lăsa ci pe mine ! 

DON LISARDO ; Ce mai aştepţi, Libio ? Fugi cu ea la casa din afara oraşului. 
DONA SERAFINA : Cum, nimeni nu sare în apărarea unei femei atacate ? (Intră 
don Felix şi Tristan.) 

DON FELIX : Eu, doamnă. Ajunge că e vorba de o femeie, indiferent dacă e sau 
nu nefericită. 

DON LISARDO: Tinere, dacăţi-e teamă de gloanţe, vezi-ţi mai bine de 
drum. ) 

DON FELIX : Să vreau să dispar, şi n-aş putea. ) 

DON LISARDO : Dacă mai faci un pas după noi,poţi să-ţi iei rămas bun de la 
viaţă. 

TRISTAN (aparte): Omul ăsta să ştii că ne face buclucul ! 

DON FELIX : E în joc onoarea mea, şi află că eu nu ştiu ce este teama. Trage şi 
ai grijă să ocheşti bine. 

TRISTAN : Trage şi în mine, dacă vrei, însă te rog să nu mă nimereşti. 

DON LISARDO : Voi pedepsi îndrăzneala dumitale. (Trage, dar arma nu ia 
foc.) Nu mai am gloanţe. 

TRISTAN : Nu te mira că ţi-ai pierdut gloanţele. Şi noi am păţit la fel cu caii 
noştri. 

(Cele două femei trec în spatele lui don Felix şi al lui Tristan.) 

DON FELIX : Acum vei vedea cum pedepsesc eu pe acela care insultă nişte 
femei. 

FLORA (către Tristan) : De unde a picat aici acest Quijote de la Mancha ? 
TRISTAN : De pe stinca pe care se pocăia frumosul posomorit; iar eu sînt Sancho 
Pânza. 

(Don Lisardo şi don Felix spadele îşi încrucişează) 


SCENA A XXI-A 
Aceiaşi, Lidoro şi lume adunată pe stradă. 


NIŞTE GLASURI ÎN DOSUL SCENEI : Faceţi lumină la fereastră ! Se ucid 
oameni în stradă. 

(Intră oameni cu torţe aprinse, figuri mascate, muzicanti cu. instrumente; apoi 
don Lidoro.) 

ALTE GLASURI : înapoi ! încetaţi lupta ! Ce înseamnă asta ? 


DONA SERAFINA (aparte) : Cînd s-a mai pomenit o gălăgie ca asta ? 

DON LIDORO : în numele legii ! 

DONA SERAFINA (aparte) : Tata ! Asta îmi mai trebuia în nenorocirea mea ! 
DON LISARDO (aparte către Libio) E şeful poliţiei. 

LIBIO (aparte către Lisardo) : Ce mai aşteptăm ?Dacă nu fugim, vom fi 
recunoscuţi. 

DON LISARDO : Naiba să mă ia ! Blestemată să fie ocazia de care nu m-am 
putut folosi şi speranţa mea zădărnicită ! (Iese cu Libio.) 


SCENA A XXII-A 
Don Felix, don Lidoro, do fi a Serafina, Flora, Tristan, lume adunată pe 
stradă și muzicanți. 


DON LIDORO : Predaţi-vă, atît voi, cît şi aceste femei care, după cum văd, v-au 
făcut să atacați cu sabia în chip atît de îndrăzneţ şi de mirşav o figură mascată. 
Ştiţi bine doar că cine umblă mascat n-are voie, după toate uzanţele, să poarte 
arme. 

TRISTAN : Afară de două sau trei pistoale pe care fiecare din ei le avea asupra 
lui. 

DONA SERAFINA (aparte): Cît sînt de nenorocită ! (Aparte către don Felix.) 
Tinere, ai fost cavaler şi mi-ai salvat onoarea, dar acum te implor să-mi salvezi şi 
viaţa. E în mare primejdie, dacă voi fi recunoscută de acest om. 

DON FELIX : Scuzaţi-mi ignoranţa, doamnă, dar vă rog să mă credeţi că abia 
adineauri am , sosit la Milano. 

TRISTAN : Abia avură timp şi caii noştri s-o rupă la fugă. 

DON FELIX (către Lidoro) : Nici nu le cunosc pe aceste femei, nici nu ştiu 
cine sînt. Le-am văzut insultate şi am sărit să le iau apărarea. 

DON LIDORO : Scuza asta nu-mi ajunge ca să te pun în libertate, după cum nu 
le pot pune nici pe ele. 

DON FELIX : De mine puţin îmi pasă. Sînt gata să vă urmez. De. aceste femei 
însă nu vă puteţi atinge. 

DON LIDORO : Vrei să mă împiedici ? 

DON FELIX : Da. (Către Tristan.) Pune aceste femei în siguranţă. (Către dona 
Serafina.) Eu rămîn să vă apăr retragerea. 

DONA SERAFINA (aparte) : Nu ştiu dacă mă vor ţine puterile să merg. Parcă 
mi-s legaţi nişte butuci de picioare. 

FLORA : Hai, doamnă. Pentru fugă oricine trebuie să aibă curaj. 

(les amîndouă.) 

TRISTAN : Dacă întilniţi în cale doi cai de olac, spuneţi-le, vă rog, să mă aştepte. 
DOM FELIX : Nimeni nu se va lua după ele decît doar ucigîndu-mă pe mine. 
DOM LIDORO : Moarte acestui cutezător ! 

TOŢI : Moarte lui ! (îşi încrucişează spadele.) 

DOM FELIX : întrucît s-au depărtat acum... 

TRISTAN : Ca şi caii noştri... 

DON FELIX : lată un portal, Tristan, care va asigura retragerea noastră. 


SCENA A XXIII-A 
Intră prinţul de Urbino, slujitori cu torţe ; de altă parte, don Lisardo fără 
mască, don Felix, Tristan, don Lidoro, popor. 


PRNŢUL DE URBINO (în dosul scenei) : Coboriţi torţele. (Intră.) Ce 
înseamnă îndrăzneala asta ? în palatul meu nimeni nu e urmărit astfel, chiar 
dacă s-a făcut vinovat de ceva. 

DON LISARDO (aparte): Dîndu-mi jos masca, să dea Dumnezeu să înlătur orice 
bănuială s-ar putea isca în privinţa mea. (Tare.) Ce s-a întâmplat, alteţă ? 
PRINŢUL DE URBINO : Aşteaptă. 

DON LIDORO : Nimeni, alteţă, nu vă este slugă mai devotată ca mine, dar sînt 
împrejuraşi care întunecă raţiunea. Acest om a avut marea îndrăzneală să 
nesocotească drepturile pe care uzul public le acordă persoanelor mascate, 
asupra cărora rar s-a întîmplat ca cineva să ridice sabia. Asta din cauza unei 
femei, ceea ce agravează şi mai mult delictul, agresorul dînd a înţelege că o 
apăru pentru motivul că a recunoscut-o sub mască. De vreme ce şi-a expus viaţa, 
ca s-o salveze, femeia nu poate fi decît iubita lui. A ajuns pînă la acest portal si, 
cum miînia se înşală uşor, n-am observat imunitatea care îl apără. Vă rog să mă 
iertaţi. Şi de vreme ce a putut ajunge aici, portalul să-i fie scut de apărare. 
DON FELIX : Vă rog să-mi daţi cuvîntul, alteţă. Deoarece norocul mă aduce la 
picioarele auguste ale alteţei-voastre, vreau să mă apăr în faţa voastră cu 
adevărul şi cu nevinovăția mea, ca să nu fiu considerat vinovat de un delict 
mîine, cînd urmează să vă cer o audienţă. Nici n-o cunosc pe femeia asta, nici nu 
ştiu motivul ce-o făcea să se plîngă de trădătorul care, abuzînd de mască, 
încerca, după cum am văzut, s-o răpească. M-au mişcat strigătele ei după ajutor 
şi apoi îngrijorarea ei, după ce mi-a declarat că-i erau în joc onoarea şi viaţa, 
dacă ar fi fost recunoscută. Dovada cea mai bună a spuselor mele e faptul că sînt 
străin şi că am venit la Milano să vă prezint această scrisoare, care vă va lămuri 
pe deplin asupra situaţiei mele. 

TRISTAN : lar dacă scrisoarea nu va fi de ajuns, vă vor da şi mai bună mărturie 
caii noştri de poştă care au dat bir cu fugiţii, după ce au luat parte şi ei la 
mascarada asta. 

PRINŢUL DE URBINO : De la cine e scrisoarea ? 

DON FELIX : De la ducele de Parma. 

PRINŢUL. DE URBINO : Deoarece împrejurările n-au îngăduit s-o primesc după 
regula de cuviinţă, voi citi-o aici, în public, ca să capete mai multa tărie 
mărturisirile pe care le-ai făcut. Aduceţi luminările mai aproape, să-mi lumineze 
bucuria primirii acestei scrisori. (Citeşte.) „Alteță şi dragă vere, marea fericire 
pe care o simt ştiindu-te în Italia m-a găsit bolnav, aşa că nu mă pot bucura de 
ea, ca să te salut personal şi să-ţi pot ura izbîndă pe cîmpul de luptă. De aceea, 
don Cesar Farnese... 

DON LISARDO (aparte) : Ceaud?! 

DON LIDORO (aparte) Ce surpriză nemaiauzită î 

PRINŢUL DE URBINO (citind mai departe): „Prietenul si secretarul meu..." 
DON LIDORO (aparte) : Ce ştire plăcută ! 

DON LISARDO (aparte) : Ce supliciu ! 

PRINŢUL. DE URBINO (continuînd să citească) : „te va vizita în numele meu, 
ca să-mi poată aduce..." 

DON LIDORO (aparte): El e, va să zică, don Cesar, faţă de care am obligaţii 
atît de mari ? 

PRINŢUL DE URBINO (citind mai departe): „ştirile pe care le doresc despre 
tine şi despre familia ta". 

DON LISARDO (aparte): Ele, prin urmare acel Cesar care l-a ucis pe fratele 
meu ? Ah ! Mă apucă turbarea. 

PRINŢUL DE URBINO (citind): „Dumnezeu să te aibă în paza lui. Vărul şi 
prietenul tău, Ducele de Parma." 


DON LIDORO (aparte): Ce bucurie că-l pot vedea ! 

DON LISARDO (aparte): Cînd îl văd, îmi vine să mă năpustesc asupra lui. 
PRINŢUL DE URBINO : Îi sînt recunoscător ducelui pentru atenţia sa. 
Încredinţîndu-ţi, don 

Cesar, misiunea de a-mi aduce această scrisoare, mi-a făcut o mare favoare într- 
o împrejurare atît de rară. 

DON FELIX : Cu atit mai rară pentru mine, prilejuindu-mi deosebita cinste să mă 
prosternez la picioarele alteţei-voastre. 

PRINŢUL DE URBINO : Cred că eşti obosit, mai ales că, după un drum atît de 
lung, ai avut aici neplăceri mai mari decît cele pe care ţi le-au pricinuit caii în 
călătoria dumitale. 

TRISTAN : Mai ales al meu, pe care îl iert că a fugit cu toate bagajele pe care le 
aveam, cu condiţia să nu-i mai văd şira spinării, grozav de lungă si de subţire. 
PRINŢUL. DE URBINO : Duceţi-vă şi vă odihniţi. 

(Către don Lisardo.) Spune-i lui Celio să aibă grijă să i se dea lui don Cesaro 
cameră alături de apartamentul meu. 

DON LISARDO (aparte): Asta îmi mai lipsea !Să fiu însărcinat să-l servesc . 
Halal de răzbunarea mea ! (Tare către don Felix.) Veţi i ocupa, domnule, chiar 
apartamentul meu. 

DON LIDORO : Stai puţin. Don Cesar nu va merge cu dumneata. 

DON LISARDO (aparte): Aha ! Mi se pare că bănuieşte ceva. (Iare.) De ce, mă 
rog? 

DON LIDORO (către prinţ) Vă cer îngăduinţa, alteţă, să-l găzduiesc eu pe don 
Cesar. (Către don Felix.) Vreau să uitaţi supărarea pe care aţi avut-o şi să fiţi 
convins că voi fi extrem de măgulit să vă am ca oaspete în casa mea. Nu mă 
cunoaşteţi şi nu m-aţi văzut niciodată. Numele vostru însă şi tot ce ştiu despre 
dumneavoastră mă obligă deopotrivă să mă pun în slujba voastră. Am fost bun 
camarad cu părintele vostru care, într-o anumită împrejurare, mi-a salvat 
onoarea, viaţa şi reputaţia. Dacă nu-i pot achita o datorie atît de mare, să am 
măcar plăcerea de a o recunoaşte. 

PRINŢUL DE URBINO : Cum aş putea lipsi, Lidoro, pe un om căruia doresc să-i 
fac cea mai afectuoasă primire de marea fericire de a fi găzduit în casa ta, atîta 
vreme cît eu însumi n-are alt mijloc să mă achit faţă de el? 

DON FELIX : Nu găsesc destule cuvinte să vă mulţumesc, alteţă, pentru augusta 
cinstire cu care mă onoraţi. 

PRINŢUL DE URBINO : Voi răspunde vărului meu. La revedere. Atunci, pe 
mîine. 

DON FELIX (către prinţ) : Tot ce vă rog, alteţă, e să binevoiţi a-mi acorda 
răspunsul cît mai grabnic, trebuind să plec înapoi, ca să-l servesc pe ducele de 
Parma. 

PRINŢUL DE URBINO : Aş face rău, însă, dacă te-aş lăsa să pleci înapoi atît de 
repede. Zilele astea Milano e un loc minunat de distracţie pentru străini, afară 
de cazul cînd neplăcerile avute te-ar fi făcut să pierzi gustul de petrecerile de 
care te poţi bucura în acest oraş. (Către slujitori.) Luminaţi cu torţele voastre 
pe don Cesar şi pe Lidoro, ca să-i conduceţi la reşedinţa lor. (lese.) 

DON LIDORO : Poftim cu mine, don Cesar. 

DON LISARDO (aparte) : Cerule ! Ce ingrată e soarta mea ! Cel care l-a ucis pe 
fratele meu se pune acum de-a curmezişul dragostei mele. Să nu turbez ? Va fi 
oaspetele Serafinei. Ce tortură pentru mine ! De ce să-mi fac însă sînge rău ? 
Răzbunarea e doar în mîinile mele. (lese.) 


TRISTAN : Dacă e vorba, stăpîne, să ne bucurăm de o fericire atît de mare, n-ar 
fi bine oare să ne interesăm puţin de soarta cailor noştri ? Mă tem că altminteri 
se va interesa de ei altcineva. 

DON FELIX : Nu le mai duce grija, nătîngule. I-o fi găsit rîndaşul cine ştie prin 
ce coclauri. 

TRISTAN : Numai de-ar fi găsit şi valizele noastre ! 

DON LIDORO : Voi face aşa fel să le recăpătaţi. 

DON FELIX : Valetul meu, domnule, e cam scrîntit la cap. 

(les cu toţii.) 


SCENA A XXIV-A 
Vestibul în casa lui don Lidoro.D o n Lidoro, don Felix, Tristan, valeţi; apoi 
dona Serafina şi Flora. 


DON LIDORO (către don Felix): Asta e casa mea, care de acum e şi a voastră. 
(Bate la uşă.) Vino cu sfeşnicul, Flora. (Către slujitorii ducelui.) Puteţi pleca 
acum, căci aud coborînd pe cineva. (Apare dona Serafina, urmată de Flora 
cu un sfeşnic, iar slujitorii ducelui se retrag.) 

DONA SERAFINA (către Lidoro): Bine ai venit, tată. Am fost neliniştită aflind 
că a fost un duel pe strada noastră şi că dumneata erai acolo. Dar cine te 
însoţeşte ? Crezînd că eşti singur, n-am luat seama... 

DON LIDORO : Ascultă, draga mea. Zarva care? a avut loc ne dă prilejul fericit 
să găzduim o persoană care ne onorează casa. Am faţă de oaspetele nostru 
obligaţii pe care le păstrez de multă vreme în amintirea şi în inima mea. E vorba 
de don Cesar Farnese. S-a angajat în duel după ce luase apărarea unei femei, 
care-l rugase să-i vină în ajutor, pentru a nu fi recunoscută de soţul sau de 
părintele ei. 

DONA SERAFINA : Unele femei prind ocazia din zbor. Nenorocirea se grăbeşte 
întotdeauna să cadă pe capul oamenilor. (Către don Felix.) Fiţi bine venit, don 
Cesar, în casa noastră, în care vă primim cu dragă inimă. Ne veţi ierta desigur, 
dacă nu veţi fi mulţumit pe deplin de noi. 

TRISTAN (aparte): Parcă n-am fi la sfîrşitul unei călătorii, ci la sfîrşitul unei 
comedii? . 

DON FELIX : Nenorocirea de care vorbiţi a fost pentru mine o împrejurare 
fericită, căci altfel n-aş fi ajuns să vă cunosc. 


DONA SERAFINA (aparte către Flora): Ai văzut, Flora ? Omul care mi-a venit 
în ajutor e acum oaspetele meu. 

FLORA (aparte către dona Serafina): Eu ţi-aş spune o poveste, dar mă tem că- 
i prea lungă. 

DON FELIX (aparte către Tristan): Ei, ce zid, Tristan ? Văzut-ai tu cîndva, în 
viaţa ta hoinară, o mai neasemuită frumuseţe ? , 

TRISTAN (aparte către don Felix): Ba bine că nu. Dacă momentul ar fi 
prielnic, ţi-aş dovedi acest lucru cu o poveste. 

DON LIDORO (către Flora): Deschide uşile acestui apartament, Flora. (Apoi 
către don Felix, după ce Flora deschide o uşă.) Veniţi, vă rog, după mine, să 
vedeţi camerele în care veţi sta. Sînt strimte şi sărăcăcioase de fapt, dar 


în original e un joc de cuvinte cu termenul spaniol jornada, care înseamnă „călătorie" şi „act" al unei piese de teatru. 
Tristan face aluzie la obiceiul din vechile comedii spaniole, în oare unul din actori se adresează la sfîrşitul reprezentaţiei 
publicului, pentru a-i spune că acţiunea a luat sfîrşit şi a-i cere îngăduinţă pentru greşelile comise. 


încăpătoare şi somptuoase după gîndurile bune pe care le am. O ! Multe vom 
avea de vorbit despre părintele vostru, fie-i țarina uşoară ! 

TRISTAN (aparte): Promite să fie, cum văd eu, vorbă lungă. (Lidoro iese. 
Aparte către don Felix.) Ce aştepţi ? De ce nu scoţi o vorbă, stăpîne ? 

DON FELIX : Nici eu nu ştiu. Pe mine mă atrage 

o putere mai mare în altă parte. 

DONA SERAFINA : Hai, Flora. 

FLORA (aparte către Serafina): Ce este, doamnă ? 

DONA SERAFINA : Nimic, dar sînt încă stăpînită de emoţiile primejdiei de mai 
înainte. 

FLORA : O, Doamne ! Cît sînt de obosiţi ! Abia îşi tîrăsc amindoi picioarele. 
TRISTAN : Dacă şi le-ar tîri şi caii noştri la fel,ce repede i-am prinde ! 

DONA SERAFINA (către don Felix): Tatăl meu vă aşteaptă, don Cesar. Nu vă 
duceţi după el? DON FELIX : Aştept să ieşiţi voi întâi, ca să vă apăr retragerea: . 
DONA SERAFINA : Apărată de voi, retragerea mea e asigurată. 

DON FELIX : Dovadă e fericirea cu care m-am ales după împrejurările 
neprielnice de mai 

înainte. 

DONA SERAFINA : Vă rog să credeţi... Adică nu.Nu credeţi nimic. Cu bine, don 
Cesar. 

DON FELIX : Dumnezeu să vă aibă în paza lui ! 

DONA SERAFINA ŞI DON FELIX (în acelaşi timp): Ce fericită nenorocire 
| 


ACTUL AL DOILEA 


SCENA I 
Apartamentul lui don Felix în casa lui don Lidoro.Don Felix, îmbrăcîndu-se, şi 
Tristan. 


TRISTAN : E grozav lucru să fii altul decît cel care eşti. 

DON FELIX : Adică ce vrei tu să spui ? 

TRISTAN : Vreau să spun că fericirea altuia este sau pare a fi mai mare decît a 
noastră. Vrei dovada ? Te cheamă Felix şi nu eşti Felix decit fiind Cesar. Ce 
apartament ! Ce galerii şi tapiţerii ! Ce stofe şi tavanuri ! Ce oglinzi, ce dulapuri, 
ce vitrine, ce călimări ! Ce etajere şi mese ! Ce pat şi ce rufărie ! Ce Bucate, ce 
veselă, ce ospeţe ! Dar mai presus de toate, ce vinuri minunate ! 

DON FELIX: Ah, Tristan! Din toate desfătările astea ale ospitalităţii, eu nu văd 
decît o frumuseţe mîndră, a cărei apariţie sau lipsă mă ucid deopotrivă. 
TRISTAN : Ca şi caii noştri de poştă, stăpîne, întîi m-a ucis vederea lor, iar acum 
mă ucide lipsa lor. 

DON FELIX : Nu-i chip să vorbească cineva cu tine două vorbe ca lumea. 
TRISTAN : O femeie creştea o pitică, şi într-o bună zi... 


3 Aluzie la ajutorul ce i-a dat. 


4 Joc de cuvinte. Sp. feliz din lat. Felix — fericit. 


DON FELIX : Hai, tacă-ţi gura. Te rog nu-mi mai bate capul cu poveştile tale. 
Dacă începi iar, zău că le pocnesc ! 

TRISTAN : Nu mai sînt poveşti pe lumea asta ? 

DON FELIX: Nu. 

TRISTAN : Atunci eu zic s-o facem pe a noastră. 

DON FELIX : Ai căpiat, pesemne, la ! (Bate cineva la uşă în culise.) Unde 
bate ? 

TRISTAN : Bate la uşa care dă în strada cealaltă. 

DON FELIX : Cine mă poate căuta pe acolo ? 

TRISTAN : O fi căutînd pe altcineva. 

FELIX : Spune-i să intre pe partea cealaltă. 

TRISTAN : Nu e mai bine să deschid, ca să văd cine e? 

DON FELIX : Numai să poţi deschide. 

TRISTAN : Nici o greutate. Cheia e în broască. 

DON FELIX : Bine. Descuie şi vezi cine e. (Tristan iese.) Ei, Doamne ! Bine a 
zis cine a zis că amorul întrebuința înainte numai arcul şi săgeata, deoarece nu 
cunoştea puterea prafului de puşcă. Dar că mai tîrziu... 

TRISTAN (revenind): Ce bacşiş îmi dai ? 

DON FELIX : De ce să ţi-ldau? 

TRISTAN : Pentru că eşti un erou de roman în toată puterea cuvîntului. O femeie 
mascată şi voalată, carea petrecut probabil toată noaptea şi a trebuit să 
părăsească serbarea, ca să dejuneze, te caută cu nu ştiu ce pe o tavă. 

DON FELIX: Mă caută ? Pe mine ? Cine poate şti la Milano cum mă cheamă ? 
TRISTAN : Nu-l caută pe don Felix. întreabă de don Cesar; 

DON FELIX : Asta nu-mi poate schimba bănuiala. 

în sfîrşit, oricine ar fi, spune-i să intre. 

TRISTAN : N-a aşteptat să-i dau voie. Şi-a luat-o singură. 


SCENA A II-A 
Aceiaşi şi Flora, mascată, cu o tavă în mînă. 


FLORA (aparte): Numai de-ar izbuti vicleşugul ăsta al stăpînei mele ! Că dacă 
nu ne facem de ocară. 

DON FELIX : Pe cine cauţi ? (Flora răspunde la toate întrebările numai 
prin semne.) Pe mine ? îmi răspunzi că da prin semne ? Nu poţi vorbi ? Nu? 
TRISTAN : O fi avînd limba scurtă. Asta-i mască de mare preţ. 

DON FELIX : Ce treabă ai cu mine ? (Flora îi întinde o hirtie.) Să iau acest 
bileţel, să-l citesc şi să tac ? Aşteaptă o clipă. Nu-i nevoie de răspuns ? Nu? 
Gluma asta e probabil un obicei din partea locului, permis în zilele de carnaval. 
Eu însă nu vreau să rămîn dator. Ţine. (îi oferă un inel, pe care Flora îl 
refuză tot prin semne.) 

TRISTAN : Ciudată fiinţă, pe legea mea ! Tace, îţi dă ceva, dar nu vrea să 
primească nimic. Ia ! Mi se pare că vine don Lidoro. 

DON FELIX (către Flora): Du-te atunci, să nu te găsească stăpînul casei aici. 
TRISTAN : Trebuie s-o urmez, păcatele mele ! O femeie care îţi dă ceva şi tace 
ca peştele, nu-i lucru de lepădat. (Face semne Florei.) Te urmez, numai să nu 
mă aleg cu capul spart. (Flora îi dă lui Tristan altă hîrtie.) Să iau hîrtiuţa 
asta, s-o citesc şi să tac ? Şi mie mi-ai adus o scrisoare ? De cînd naiba se slujesc 
toţi pîrliţii de pană ? Numai lumea subţire, după cîte ştiu, o moaie în cerneală. 
(Flora se retrage.) Ei poftim ! Mi-a întors spatele, a închis uşa în urma ei şi 
mai ia-o de uncie nu-i. 


DON FELIX : Noi să ne facem niznai. Vedem noi pe urmă ce e la mijloc. 
(Intră don Lidoro.) 


SCENA A III-A 
Don Lidoro, don Felix, Tristan. 


DON LIDORO : Cum aţi petrecut noaptea, don Cesar? 

DON FELIX : Foarte bine, avînd norocul să fiu găzduit într-o astfel de casă. 
DON LIDORO : Eu însă mă tem că n-aţi petrecut-o prea bine. Cînd un musafir se 
scoală şi se îmbracă aşa devreme, înseamnă că ospitalitatea a cam lăsat de dorit. 
DON FELIX : înseamnă, dimpotrivă, că a fost desăvirşită şi că am tot motivul să 
mă bucur de ea. Un om fericit care doarme dispreţuieşte norocul. 

DON LIDORO : Sînteţi prea amabil, don Cesar. Nu mă prinde însă mirarea să 
văd atîta politeţe la fiul unui om care a fost galanteria întrupată. Ce n-ar da el să 
vă vadă cu înfăţişarea plăcută pe care o aveţi şi cu manierele alese oare vă 
disting ! Dumnezeu să-l ierte ! Am pierdut prin moartea lui un prieten scump. 
DON FELIX : Preţuiesc nespus de mult moştenirea sufletească pe care mi-a 
lăsat-o. 

DON LIDORO : Am făcut împreună războiul din Burgundia. în una din lupte, 
dacă nu mi-ar fi venit el în ajutor, aş fi căzut în mîna vrăjmaşului, care m-ar fi 
sfişiat. O ! Cu cîtă plăcere mi-aduc aminte la anii mei de isprăvii" din tinereţe ! 
Ce face unchiul vostru ? 

TRISTAN (aparte): Hait! îl prinde acuma cu ocaua mică. Parcă-l văd că se dă de 
gol. 

DON FELIX : Care din ei ? (Aparte) Ce să-i spun oare ? Oi fi eu prieten cu 
Cesar, dar toate neamurile nu i le cunosc. 

DON LIDORO : Don Alejandro Farnese. 

TRISTAN (aparte): Dă-i, Doamne, gură să vorbească ! 

DON FELIX: O ! A murit şi el. 

TRISTAN (aparte): Halal să-i fie! I-a pus, cum s-ar zice, capac. 

DON FELIX : In război. 

DON LIDORO : Cum, Alejandro a fost în război ?Cu ce ocazie ? Era doar avocat 
la Parma. 

DON FELIX : A fost trimis în Piemont ca auditor. 

TRISTAN (aparte): Aha ! A brodit-o şi cu ast 

DON LIDORO : Şi soţia lui dona Laura? 

TRISTAN : E stareță. 

DON LIDORO : La ce mînăstire ? 

TRISTAN : La Ucles. 

DON FELIX : Nu vă potriviţi la vorbele acestui nerod. E stricat la cap şi spune 
numai prostii. 

Mătuşa mea, dona Laura, e la Parma, bine sănătoasă. 

TRISTAN: Am zis aşa, stăpine, deoarece îmi pierd răbdarea cînd aud că vorbeşti 
de toate alea, în loc să te interesezi de caii noştri. Ai uitat că trebuie să te duci 
azi la prinţ ? Cu hainele astea vrei să te prezinţi în faţa lui ? 

DON LIDORO : Lăsaţi că mă interesez eu de cai. Spuneţi-mi numai... 

(Intră un valet.) 


SCENA A IV-A 
Aceiaşi, valetul. 


VALETUL (către don Lidoro) : Guvernatorul vă pofteşte grabnic la domnia lui. 
E vorba de luat măsuri împotriva unui răufăcător, care urmează să fie arestat 
chiar în cursul zilei de azi. 

DON LIDORO : Nu vă puteţi închipui cîte necazuri am cu slujba mea. lertaţi-mă 
că nu vă las trăsura. Tot e devreme, aşa că vă rog să nu plecaţi nicăieri. Mă 
întorc îndată să vă iau. (lese împreună cu valetul.) 


SCENA A V-A 
Don Felix şi Tristan. 


TRISTAN : Dacă are de gînd să te piseze iar cu întrebările lui, ar face bine să nu 
se mai întoarcă. Ai văzut cum te-a încurcat ? 

DON FELIX ; Partea proastă e că problema tot va trebui să fie lămurită cu altă 
ocazie. 

TRISTAN : Cu alta şi cu multe încă. Noi să ne ocupăm însă deocamdată de 
aventura noastră. Ce zice scrisoarea pe care ţi-a dat-o femeia mascată ? 

DON FELIX : Păi, s-o citesc. (Desface scrisoarea.) Toată povestea e cuprinsă, 
cum văd, în două versuri (Citeşte) : 

„Cu asta te ajut, măcar 

Pînă-ţi găseşti calul tău iar". 

Nu ţi-am spus că-i o farsă la mijloc ? Vezi ce mai este pe tavă. 

TRISTAN (ridicînd şervetul); O pereche de mănuşi, cîteva batiste, un săpun şi 
ceva rufărie. 

DON FELIX (privind obiectele de pe tavă): Stai că văd şi o cutiuţă. (O 
deschide.) în ea e uri inel cu diamante. 

TRISTAN : Cu diamante ? Atunci ducă-se la naiba de cai ! Vezi cîtă dreptate am 
avut eu, cînd am zis că e grozav lucru să fii altul decît cei care eşti ? Ce n-ar da 
don Cesar să fie şi el aici ? 

DON FELIX : Cesar e fericit cu dragostea lui şi n-are de ce mă pizmui. Vorba o : 
cine mi-a trimis toate lucrurile astea ? 

TRISTAN : Cine alta decît femeia asta care tace ne-a dat de toate şi în schimb n- 
a vrut să primească nimic ? O fi un înger care s-a mascat de carnaval, ca să le 
înveţe pe femei trei virtuţi sublime : să tacă, să dea şi să nu ia. 

DON FELIX : Nu, dragă Tristan. Cred că nu poate fi alta decît femeia pe care 
am salvat-o şi care, plină de recunoştinţă, a vrut să-şi plătească datoria. 
TRISTAN: îngrozită şi zbuciumată cum era, de unde putea să afle în ce loc te 
poate găsi şi cum te cheamă ? Cum avea să nimerească uşa la care a bătut ? 
DON FELIX : De unde să ştiu eu? 

TRISTAN : Da' eu ? De ce să ne batem capul însă ? Lasă... 

DON FELIX : Ce? 

TRISTAN : Lasă lucrurile în voia lor. Orice s-ar întîmplă. Om trăi şi om vedea. 
DON FELIX : Stringe bine toate astea, să nu le vadă nimeni din casă. 

TRISTAN : Eu însă cu ce mă aleg din atitea bunătăţi ? 

DON FELIX: Tu? 

TRISTAN : Ei na, asta-i bună ! Admir sîngele rece cu care mă întrebi. Nu mi-am 
pierdut şi eu calul ? N-am primit şi eu un bileţel ? 

DON FELIX : Te-ai uitat să vezi ce scrie în el? 

TRISTAN : N-am decît să-l citesc. Şi o să-i pricep eu înţelesul. (Citeşte.) „Dacă 
vezi darurile pe care le-a primit stăpînul tău şi nu-ţi stăpîneşti gura, pregăteşte-ţi 
spinarea de chelfăneală". 


DON FELIX : Ai şi tu, prin urmare, porţia ta. 

TRISTAN : Ce face ? Mască afurisită! Dacă-ţi mai calcă picioarele pe aici, ţi-arăt 
eu ţie! 

(Se aude zgomot de instrumente muzicale în culise.) 

DON FELIX : la ! Mi se pare că aud muzică iar. 

TRISTAN : Am zis eu doar că sîntem într-o pădure fermecată. 


SCENA A VI-A 
Aceiaşi; muzicanți in culise; apoi Flora. 


MUZICANŢII (din culise) : 

„Dac-o ajunge a mea nebunie 

Cîndva la-al locuinţei tale prag, 
Oricînd de ea, te rog, milă să-ţi fie, 
Uitînd c-am săvirşit-o de-al tău drag." 


DON FELIX : îmi plac cuvintele. Sînt frumoase. 

TRISTAN : Mai frumoase ca acelea din scrisoare. 

DON FELIX : De ce n-ai strîns lucrurile de pe tavă, cum ţi-am spus ? Vezi că vine 
cineva. 

TRISTAN : Cine n-a primit nimic, n-are de strîns nimic. 

(Intră Flora.) 

FLORA (aparte): Stăpîna mea l-a văzut ieşind pe tatăl și nerăbdătoare să știe ce 
se petrece, m-a trimis în iscoadă în tabăra inamicului, ca să aflu cu ce bănuieli a 
rămas după vizita mea. Să caut acum un pretext.Mă retrag însă. Văd că nu e 
singur. 

(Vrea să plece.) 

DON FELIX : Opreşte-o, Tristan. 

TRISTAN : Cum ! Ai şi plecat ? Abia ai intrat doar... 

FLORA : Credeam că aţi ieşit cu stăpînul meu.Venisem să deretic. De vreme ce 
sînteţi tot aici, e firesc să mă retrag. 

TRISTAN : Bine, bine, să te retragi, dar nu cu zorul cel mare. 

FLORA : Să ştie stăpîna mea că am intrat aici şi n-am găsit camera goală, mi-ar 
face felul.. 

DON FELIX : Aşa de rea e stăpina ta ? 

FLORA : Anajarte, pe lingă ea, era Maica Domnului din Loretto” , 

DON FELIX : Poate greşesc, dar profit de ocazie să-ţi pun o întrebare. Spune-mi, 
te rog, ce face ea? 

FLORA : Auziţi ce spune muzica ? Ea vă poate lămuri mai bine decît răspunsul 
meu. 

(Se aude iar muzică în culise.) 

DON FELIX : Şi ce-mi poate spune muzica asta ? 

FLORA : Vă spune că stăpîna mea îşi face toaleta. 

TRISTAN : Cu alte cuvinte, muzica şi toaleta sînt acelaşi lucru, nu-i aşa ? $ 

DON FELIX: O ! Dacă aş avea norocul s-o pot vedea dintr-un colţ ferit ! 


5 Localitate în Italia, unde se află o căsuţă în care legenda spune că ar fi trăit Maica Domnului. 


Sin textul original e aci un calambur al verbului spaniol tocar, care înseamnă „a cînta dintr-un instrument" Şi „.a se găti", 
de unde şi cuvîntul tocador, iatac, cabinet de toaletă. Astfel de jocuri de cuvinte sînt frecvente în comediile lui Calderon, 
ca şi în cele ale lui Lope de Vega. 


FLORA : Cînd se îmbracă ? Se poate să vă gîndiţi la una ca asta ? Nu ştiţi că o 
femeie frumoasă se găteşte într-un loc retras, unde nimeni n-are voie s-o vadă ? 
De unde-a apărut însă aici tava asta, pe care aveţi lucruri atît de minunate ? Ştiu 
bine că nu-s ale noastre. Aşa de repede aţi început să primiţi cadouri ? Am să-i 
spun şi stăpînei mele, ca să ştie ce are de făcut. 

DON FELIX : Nu-i spune, te rog, nimic. Eu singur nu ştiu cine mi le-a trimis. 
FLORA : Şi chiar dacă aţi şti, ce i-ar păsa ei? 

DON FELIX : Ei da, ai dreptate. 

FLORA : Nici nu bănuiţi măcar din partea cui v-au venit ? 

TRISTAN : Ce mai ! Din partea unei intrigante. 

FLORA : Puşchea pe limbă-ţi ! 

TRISTAN : A unei femei viclene care tace, îţi dă ceva şi nu primeşte în schimb 
nimic. 

FLORA : Aşa de neroadă o fi ? Dar pe unde a intrat, mă rog? 

TRISTAN : Pe uşa care dă în strada cealaltă. 

FLORA : Atunci ştia bine rostul casei. Şi nu ştiţi cine era ? 

DON FELIX: Nu. 

FLORA : Mare comedie ! Şi n-aveţi chiar nici o bănuială ? 

DON FELIX : Ba aş avea una. O fi poate femeia pe care-am apărat-o. 

TRISTAN : Dacă o veni iar, n-avea grijă că-ţi spun eu cine e şi ce hram poartă. 
FLORA : Ce ! Ţi-e necaz pe ea? 

TRISTAN : Ba nu mi-o fi, după ce mă ameninţă cu o păruială zdravănă ! 

DON FELIX : Nu te potrivi la palavrele unui zevzec. Spune-mi, te rog, Flora, 
cum aş face s-o pot vedea pe stăpîna ta ? 

FLORA : De ! V-aş putea şopti la ureche că, de v-aţi plimba niţel prin grădină, 
aşa ca din întîmplare, aţi zări undeva nişte zăbrele în faţa cărora se află o tufă de 
iasomie, şi poate aţi avea norocul s-o vedeţi. Tare însă n-am curajul să vă spun 
aşa ceva. 

TRISTAN : Da, da, fetiţo. Prostia asta să n-o faci. 

DON FELIX.: Mie mi-ajunge ce mi-ai dat să înţeleg şi-ţi mulţumesc din toată 
inima. Primeşte din partea mea acest inel şi iartă-mă că nu-ţi pot oferi 
deocamdată ceva mai bun. Îţi mulţumesc, Flora. 

FLORA (aparte): Nu mai sînt eu proastă de data ăsta să-l refuz. (ia inelul ; 
apoi tare.) N-aveţi pentru ce. domnule. 

TRISTAN : N-o fi avind, dar ca să fie de ce... 

FLORA : Ca să te convingi şi dumneata că nu-s toate femeile proaste. (Se aude 
în culise muzică de instrumente şi un cîntec lin.) Auziţi ce cîntec dulce, ? 
Călăuziţi-vă după el şi veţi ajunge unde trebuie. 

DON FELIX : Mă aştepţi aici, Tristan. (Aparte.) Amorule, dacă eşti orb, nu mă 
poţi călăuzi. Scoate-ţi legătura de la ochi. (lese.) 


SCENA A VII-A 
Tristan şi Flora ; apoi dona Serafina. 


TRISTAN : Dacă voi spune ceva, o să mă-nţelegi, 

regina mea ? 

FLORA : Aşa şi aşa. 

TRISTAN : Atunci am să vorbesc aşa şi aşa. Ascultă ici la mine. Un ofiţer 
muştruluia într-o zi nişte recruți... 

FLORA : A ! Vrei să-mi spui o poveste ? Mai încet, te rog. Vezi să nu te 
pomeneşti cu Doamne-ajută... 


TRISTAN : Mă rog.... Atunci ofiţerul i-a spus unui ajutor al lui să pună cîte un 
ochi celor bătrîni şi betegi, ca să nu înroleze oameni cu metehne. Un chior se 
prezintă şi zice : „Pune-mi şi mie un ochi". Cum l-a auzit, un olog din spatele lui 
strigă : „Dacă-i pui chiorului un ochi, pune-mi şi mie un picior". Ei bine, Flora. 
Dacă tu dai un ochi de văzut dragostei oarbe a stăpînului meu, uită-te să vezi de 
care picior şchiopătează dragostea mea şi dă-i un picior, ca să poată merge bine. 
FLORA : Ascultă şi dumneata acuma. Un om din Vizcaya făcea slujbă la un preot, 
iar măcelarului din sat îi zicea David. 

TRISTAN (aparte): Deşteaptă fată! Vrea să fim chit. 

FLORA : într-o duminică, înainte de a se duce la biserică, preotul îi spune slugii 
să cumpere de la măcelar o fleică pe datorie. Cînd a venit omul cu răspunsul, 
preotul se şi urcase în amvon să-şi ţină predica. După ce a vorbit de prorocul 
cutare şi cutare, el a pus întrebarea să-l audă credincioşii de jos : „Ce zice 
David ?" Sluga atunci, rămasă în pragul uşii, îi răspunde nici una, nici două: 
„David, părinte ? David zice şi se jură pe toţi Dumnezeii că fără parale nu dă nici 
un dram de carne." Ai priceput lecţia ? Să ţi-o spun eu. Cine nu plăteşte, nu 
mănîncă. Cine nu dă, nici nu poate merge, nici nu poate vedea. 

TRISTAN : într-o zi, o vrăjitoare a fost expusă la vedere în public, cu tichia de 
hîrtie pe cap. Cînd a venit vremea să i se dea drumul să plece acasă, i s-a pus la 
socoteală : atita pentru tichie, atîta pentru scrobitul ei, atîta pentru vopsitul 
hîrtiei şi atita ca să fie cusută în formă de tichie. Vrăjitoarea atunci, văzînd că 
tichia de ocară trebuia s-o coste aşa de scump, a zis aşa celor însărcinaţi cu 
pedepsirea ei : „Lăsaţi, vă rog, tichia la mine, ca s-o am la îndemînă şi rîndul 
viitor. Vremurile sînt grele şi o vădană săracă nu poate cheltui mereu atîția bani, 
ca să poarte de ocara lumii o astfel de tichie." Ce rezultă, FLORA, din povestea 
asta a mea ? Fie că înţelegi, fie că nu înţelegi, dă-mi voie să-ţi spun acum şi eu 
ce lecţie trebuie să desprinzi din ea. Dacă vremurile sînt prea grele pentru o 
vrăjitoare să plătească de două ori cheltuielile unei tichii, atunci şi inelul pe care 
l-ai căpătat poate răsplăti ce faci tu în schimb pentru stăpînul meu şi pentru 
mine. 

FLORA : Un bărbat s-a certat cu nevasta lui şi i-a spart capul. Biata femeie, 
văzînd cît de mult o costă vindecarea, şi-a zis foarte mulţumită : „Capul o dată 
hai să zic că mi l-a spart; de două ori însă n-o să mi-l spargă." După ce s-a 
vindecat, bărbatul ei s-a socotit cu bărbierul şi cu spiţerul, şi a plătit de două ori 
mai mult decît i-au cerut ei. Femeia atunci l-a prevenit : „Măi bărbate, ia seama 
că te înşeli". „Nu mă înşel de loc, dragă nevastă", i-a răspuns el. „Jumătate din 
banii pe care i-am plătit pentru tămăduirea rănii tale îi socotesc pentru prima 
spargere de cap ; iar a doua jumătate pentru cea următoare." Asta, domnule 
Tristan, se cheamă prevedere de om chibzuit şi cuminte. 

TRISTAN : O femeie creştea o pitică... 

DONA SERAFINA (din culise) Flora!... 

FLORA : Stai puţin. Mă cheamă stăpîna... 

TRISTAN : Ei, da' cum rămîne... 

FLORA : Păi, am rămas la femeia care creştea o pitică. 

TRISTAN : Mergi sănătoasă, draga mea, şi la revedere pînă ce i-or ieşi dinţii 
piticei din povestea mea. (les amîndoi.) 


SCENA A VIII-A 
Apartamentul donei Serafina.Dona Serafina intră pe o uşă şi do n Felix pe alta; 
apoi Flora. 


DONA SERAFINA : Flora... 

FLORA (intrînd): Da, doamnă... 

DONA SERAFINA : Vezi că umblă, mi se pare, cineva pe la zăbrele. 

(Intră don Felix.) 

DON FELIX : Cineva care îşi mărturiseşte greşeala, nu ca s-o tăgăduiască, de 
vreme ce e prins asupra faptului, ci pentru motivul că greşeala îi face. cinste, 
deşi scuza asta nu-l poate apăra de pedeapsă. DONA SERAFINA : Asta înseamnă 
că faceţi două greşeli cu una singură. In astfel de cazuri mărturisirea e mai rea 
decît fapta în sine. 

DON FELIX : Cînd greşeala e atît de nobilă, încît se poate chema un omagiu 
adus fiinţei ofensate, tăgăduirea ei ar da dovadă mai mult de teamă decît de 
părere de rău. 

DONA SERAFINA : Ofensa rămîne ofensă, oricît ar fi de delicată. Cine o comite, 
pentru a se făli cu ea, nu poate fi decît osîndit, 

DON FELIX : Mă declar învins, nu că mi-ar lipsi motive de desvinovăţire, ci ca să 
vă las onoarea victoriei. 

DONA SERAFINA : Vreţi să vă fiu recunoascătoare pentru un spirit reuşit şi să 
schimb în blîndeţe asprimea cu care trebuie să mă port. 

DON FELIX : Deoarece toate se întorc împotriva mea, aflaţi că numai 
întîmplarea a făcut, să intru în grădina voastră. Glasul frumoaselor ei sirene m-a 
atras pînă aici. Dacă nu ajunge nici scuza asta, de vină sînt cuvintele lor. 

DONA SERAFINA : Care anume ? 

DON FELIX : lată că vi le repet: 

„Dac-o ajunge a mea nebunie 

Cîndva la-al locuinţei tale prag, 

Oricînd de ea, te rog, milă să-ţi fie, 

Uitînd c-am săvirşit-o de-al tău drag." 


DONA SERAFINA : Şi credeţi că tilcul lor vă poate scuza îndrăzneala ? 
DON FELIX : Tilcul e mai presus de orice îndoială” . (lese.) 


SCENA A IX-A 
Dona Serafina şi Flora 


DONA SERAFINA : Ascultă, Flora... Dacă nu răspund în vreun fel vorbelor 
jignitoare ale acestui tînăr, înseamnă că-mi lipseşte mîn-dria şi că nu m-am 
purtat cum s-ar fi cuvenit... (Aparte.) Nenorocită ce sînt! Glasul minte, dacă 
vreau să mă socotesc ofensată ; mintea, dacă gîndeşte astfel.., (Tare.) Ce chin ! 
Ce necaz ! (Aparte.) o, Doamne ! Cit de greu îi vine cuiva să se supere, atunci 
cînd nu se supără din pornirea inimii. 


DONA ! Dacă socoteşti, doamnă, că trebuie să-i fii recunoscătoare lui don Cesar, 
de ce . te arăţi atunci atit de supărată de dragostea lui? 

DONA SERAFINA ; Află, draga mea, că în sufletul meu dragostea credincioasă se 
luptă cu ura înverşunată, făcîndu-mă să joc în comedia pe care el o regizează, un 
rol plăcut şi în acelaşi timp unul sever. Don Cesar mi-a făcut un serviciu, fără să 

ştie cui i l-a făcut, şi va fi pentru asta .răsplătit, fără să-şi dea seama din partea 

cui vine recunoştinţa. Deoarece voi fi însă în acelaşi timp cu şi fără mască, o să 


Tîn original, don Felix justifică acest tîlc prin cîteva jocuri de cuvinte intraductibile. 


mă vezi împărţindu-mi viaţa în două şi transformîndu-mă în aşa fel, încît mă voi 
arăta supărată fără mască, iar mascată voi părea recunoscătoare. 

FLORA : Minunat. Spune-mi însă un lucru. Îndepărtîndu-l cu purtarea dumitale 
severă, nu vei fi geloasă pe dumneata însăţi atunci cînd îl vei trata cu 
bunăvoință, făcîndu-l să iubească pe aceea pe care el nu ştie că eşti chiar 
dumneata ? 

DONA SERAFINA : Asta voi rezolva-o cu ajutorul travestirilor mele, căci atunci 
spiritul va stîrni gelozia frumuseţii. Dacă don Cesar va şti cine sînt, victoria va fi 
a ochilor. Dacă nu va şti cine sînt, urechile vor fi trofeiele spiritului. Din asta trag 
concluzia că nu voi regreta niciodată de voi fi părăsită pentru mine însămi. 
FLORA : O maimuţă cu nişte prietene ale ei... 

DONA SERAFINA : Te rog, te rog... Slăbeşte-mă ca poveştile tale. Şi cum 
lucrurile urmează si se petreacă astfel, azi după prînz, Flora, îmbrăcată 
spanioleşte, ca să fiu mai greu de recunoscut, vreau să mă duc... Dar cine o fi 
venind ? 

FLORA : E Celio, doamnă. 

DONA SERAFINA : Ce să fac atunci ? Sînt supusă greşelilor doar şi-mi dau 
seama că aş greşi dînd cărţile pe faţă. 

FLORA : Prefă-te. 

DONA SERAFINA : Nu cred să pot reuşi. 

(Intră don Lisardo.) 


SCENA A X-A 
Aceleaşi şi don Lisardo. 


DONA SERAFINA : Pe cine căutaţi ? (Aparte.) Mă tem că privirea mea va trăda 
neliniştea pe care glasul meu încearcă s-o ascundă. 

DON LISARDO (aparte): E destul s-o văd, ca să-mi piară curajul. Văd însă că se 
fereşte, făcînd pe neştiutoarea. Voi încerca să mă prefac. (Tare.) Am venit să-l 
văd pe oaspetele vostru. (Aparte.) Pe duşmanul meu de moarte ! (Tare.) M-a 
trimis prinţul să văd ce face. 

DONA SERAFINA : Nu stă aici. Stă dincolo. (Vrea să iasă.) 

DON LISARDO : Norocul meu dacă am greşit locul. De ce vă retrageţi însă ? 
Vedeţi bine că nu pe domnia-voastră vă caut, aşa că sînteţi la adăpost de nebunia 
mea. 

DONA SERAFINA : Ştiu eu foarte bine că n-am de ce mă teme, dacă ştiu pe cine 
căutaţi. 

DON LISARDO : Nu vă înţeleg. 

DONA SERAFINA : Nici eu pe dumneavoastră. Dacă însă, ca să mă liniştiţi, 
declaraţi că nu pe mine mă căutaţi, ci pe altcineva, atunci nu-i aşa de greu de 
înţeles. 

DON LISARDO : Cu ce asprime mă trataţi ! Deşi vă purtaţi însă totdeauna aşa 
cu mine, fiţi sigură că n-am să mă răzbun niciodată pe cruzimea voastră. 

DONA SERAFINA : Ce vreţi să spuneţi ? 

DON LISARDO : Vreau să spun că... 

DONA SERAFINA : Terminati, vă rog... 

DON LISARDO : Vreau să spun că voi singură o să mă răzbunaţi într-o zi. 
DONA SERAFINA : Asta chiar că n-o înţeleg de loc. Spre norocul vostru, de 
altfel, căci dacă aş înţelege... Dar ce copilărie ! în sfîrşit... De vreme ce nu mă 
căutaţi pe mine, sînt liniştită şi vă las cu bine. Fără don Cesar, pe care îl căutaţi, 


nici eu, nici dumneavoastră, nu ne simţim în apele noastre. Răzbunarea mea va 
fi disprețul pe care îl vedeţi pe mine. (lese.) 

DON LISARDO : Ah, Flora ! Pînă cînd va dura cruzimea Serafinei ? 

FLORA : Nu vă e ruşine, viclean şi trădător ce sînteţi ?! Mai aveţi îndrăzneala să 
vorbiţi cu mine ? 

DON LISARDO : Şi tu eşti furioasă pe mine ? 

FLORA : Aţi vrut s-o răpiți pe stăpîna mea şi pe mine să mă lăsaţi pe stradă, ca 
pe cea mai ticăloasă roabă ? Măcar din politeţe să fi spus că mă luaţi şi pe mine. 
(lese.) 


SCENA A XI-A 
Don Lisardo singur. 


DON LISARDO: Va să zică, nici unul din noi amândoi nu se simte bine fără 
Cesar, şi Serafina se va răzbuna cu disprețul ei. Degeaba îşi ascunde ea 
gîndurile cu astfel de cuvinte cu două înţelesuri. Eu ştiu ce este în inima ei. 
Dumnezeu să mă ierte, dar aproape că m-a acuzat de laşitate în faţa lui Cesar, 
duşmanul meu. E bine să mai chibzuiesc atunci puţin. Ca să-mi pot duce la capăt 
răzbunarea, fără a trezi bănuieli, mi-am renegat numele şi patria. Dacă am 
curajul să-l ucid acum, toată lumea va şti ce s-a întîmplat, căci dacă aş tăgădui, 
ar însemna să renunţ la răzbunarea mea. Va afla deci şi Serafina, iar îndoiala ei 
se va preface în evidenţă. Ea asta n-o poate spune din întîmplare de pe acuma. 
Cel mai cuminte lucru ar fi să-mi schimb planul. Trebuie să fiu prudent şi să 
procedez cu mult tact. lată-l însă pe Cesar. 

(Intră don Felix.) 


SCENA A XII-A 
Don Lisardo şi don Felix. 


DON FELIX : Ce doreşti, cavalere ? 

DON LISARDO (aparte): Ce rău îşi maschează 

duşmănia ! (Tare.) M-a trimis prinţul să te 

întreb cum ai petrecut noaptea. ă 

DON FELIX : Tot respectul meu pentru alteţa-sa. li voi da răspunsul personal şi-i 
voi mulţumi pentru onoarea pe care mi-o face. 

DON LISARDO : În cazul ăsta, pot pleca. Cu bine. 

DON FELIX : Cu bine. 

DON LISARDO (aparte) : Hotărtirea mea e luată. Va să zică, asta e camera lui? 
Bine. Ştiu ce am de făcut. (lese.) 

DON FELIX : Ciudat fel de a vizita lumea ! 

(Intră Tristan.) 


SCENA A XIII-A 
Don Felix, Tristan ; apoi don Cesar. 


TRISTAN : Stăpîne ! Stăpîne ! 

DON FELIX : Ei ! Ce s-a întîmplat ? Ce noutate ? 

TRISTAN : O noutate aşa de mare, că abia îţi vine să-i dai crezare. Am lăsat-o la 
uşă, ca să văd întîi dacă eşti aici. 


DON FELIX : Şi ce-ai lăsat la uşă ? 

TRISTAN : Surpriza. Închipuie-ţi : a venit don Cesar! 

DON FELIX : Cesar la Milano ? Ce o mai fi şi asta ? 

TRISTAN Nu ştiu. Vino să te convingi că el e. Am venit într-un suflet să-ţi aduc 
vestea. 

DON FELIX Te cred, dar îţi mărturisesc că sînt surprins. 

TRISTAN : Bine ne mai merge ! O fi aflat cit eşti de răsfăţat cu numele lui şi a 
venit să-şi primească partea. 

DON FELIX: Nu l-a oprit nimeni să intre la mine ? Nici Flora, nici altcineva ? 
(intră don Cesar.) 

DON CESAR : Dă-mi voie să te îmbrăţişez, Felix. 

(îl îmbrăţişează pe don Felix.) 

DON FELIX : Ce-i cu tine la Milano, dragul meu ? 

A aflat ducele cumva că am plecat eu în locul tău şi ţi-a dat ordin să porneşti 
la drum ? 

DON CESAR : Nu. Ferească Dumnezeu ! 

DON FELIX : Ce s-a întîmplat atunci ? 

DON CESAR : Sîntem singuri aici ? 

DON FELIX : Singuri. (Către Tristan.) Tu stai de pază la uşă, să nu audă nimeni 
ce vorbim. TRISTAN : Adică nici eu ? 

DON FELIX : Tu o să afli pe urmă. 

(Tristan iese) 


SCENA A XIV-A 
Don Felix sidon Cesar. 


DON FELIX : Spune-mi, te rog. Ce s-a întîmplat ? 

DON CESAR : Cea mai crudă, mai haină, mai perfidă şi mai sălbatică trădare pe 
care o poate concepe ura unei femei. Nu din recunoştinţă pentru gingăşia 
dragostei mele, nici de mila lacrimilor şi a suferințelor mele m-a chemai 
Violante, dragă Felix, în grădinile ei. M-a chemat orbită de ura ei neîmpăcată şi 
răzbunătoare, cu gindul să mă ucidă. A recurs la acest vicleşug ca şarpele care- 
şi ascunde veninul printre flori. Noaptea în care ai pornit la drum s-a scurs în 
credinţa tuturor că cu plecasem din Parma. A doua zi nimeni nu mai credea că 
eram acolo. în noaptea următoare, speranţa amăgită de iluzie nici nu bănuia ce 
primejdie o aştepta. Printr-o spioană pe care o pusesem să stea la pîndă toată 
ziua pe strada Violantei, am aflat că tatăl ei plecase, încredinţat de lipsa mea. Se 
înserase de mult şi întunericul mi se părea mai frumos ca soarele. O ! Cît de 
orbit e omul îndrăgostit, ca să creadă că întunericul e frumos ! M-ara strecurat 
în grădina iubitei şi am dat semnalul convenit. Am văzut atunci că cineva 
deschide o uşă secretă. Uşa trădării ! Nu ştiu cine, cînd şi unde a dat inimii darul 
tainic al presimţirii ; dar, ajungînd în pragul acelei uşi, am simţit că parcă-mi 
şopteşte cineva nevăzut cuvinte care mi-au luat tot curajul. M-am luptat cu 
presimţirile în cugetul meu şi le-am nesocotit, stînd în cumpănă între curaj şi 
teamă. A fost un îndemn la prudenţă, căruia îi datoresc viaţa. Fără el aş fi fost 
pierdut şi nu mi-aş fi dat seama că glasul şovăitor care mă chema să intru nu era 
al cameristei, pe care mă aşteptam să-l aud. M-am acoperit atunci la faţă cu o 
pavăză mică şi am întrebat : „Cine e ?" Citind bănuiala din glasul meu, mi-a 
răspuns imediat un foc de pistol. Dumnezeu m-a apărat pesemne, căci altfel 
glonţul tras foarte de aproape, mai mult ca “sigur că n-ar fi dat greş. Aşa a fost 
să /fie. A atins doar pavăza şi a trecut mai departe. în aceiaşi clipă însă, p ceată 


de nemernici s-au năpustit asupra mea înarmaţi, să-mi facă de petrecanie. M-am 
apărat cum am putut şi m-am retras pînă la o cotitură, unde drumul se îngusta. 
Auzind pocnitură de pistol şi zarvă de luptă, tot cartierul s-a alarmat, aşa că, .atit 
eu, cit şi cei care mă urmăreau ne-am adăpostit care unde am nimerit. Ei, ca să 
nu fie cunoscuţi, iar eu ca să-mi fac rost de cai şi să plec din Parma imediat. O să 
zici poate că ce zor aveam să plec aşa" de repede ? Ascultă, dragul meu. Lăsînd 
la o parte trădarea perfidă a unei fiinţe ingrate şi ispititoare, care înţelege să se 
răzbune cu ademeniri, îţi spun, ca să ştii şi tu, ce motiv m-a îndemnat să plec 
fără nici o zăbavă. Nu încape nici o îndoială că ticăloşii ştiu pe cine au atacat. Ei 
însă vor susţine că n-au ştiut cine era, ca să nu afle lumea de răzbunarea lor, 
care a dat greş. Cît despre mine, am vrut să desmint aventura faţă de ceilalţi. 
Totodată am dorit să întăresc cu lipsa mea convingerea ducelui că n-am nici un 
amestec în toată afacerea asta. Dacă nu pot să-i înşel pe ticăloşii ăia, e însă 
neapărată nevoie să-l fac să creadă pe duce, ca şi pe toţi ceilalţi, că sînt străin de 
aventura din grădina lui Aurelio, prin dovezile pe care le-aş aduce de la Milano. 
Chiar dacă s-ar bănui cîtuşi de puţin că am fost la Parma în acea noapte, nimeni 
n-ar avea deplină siguranţă că nu plecasem încă. De aceea m-am grăbit să te 
ajung înainte de îndeplinirea misiunii cu care te trimisesem din partea ducelui. 
Cînd e vorba să-ţi salvezi onoarea, alergi mai repede decît la drum obişnuit. Am 
aflat însă la palat că tu ţi-ai şi făcut datoria. Mi s-a spus unde eşti găzduit şi am 
venit să-ţi povestesc toată întimplarea. Să ne sfătuim acuma cum putem repara 
răul, căci de împiedicat n-avem nici o putere să-l mai împiedicăm. 

DON FELIX : Te-am ascultat, dragul meu, cu toată atenţia şi sînt foarte uimit că 
o femeie a fost capabilă de o trădare atit de haină, atrăgindu-şi amantul cu 
momeli, ca să-l sugrume apoi fără pic de cruţare. Să lăsăm însă la o parte acum 
perfidia ei. Se zice doar că femeia frumoasă e o scorpie altoită pe altă scorpie. 
Iar eu sînt de părere că ai făcut bine venind imediat la Milano. Absenta ta va 
dezminţi măcar în parte amestecul tău în trista aventură pe care mi-ai istorisit-o, 
dacă nu-l va putea dezminţi chiar pe deplin. Partea proastă este că, în urma altei 
aventuri nu mai puţin ciudate, dar mai fericite, care s-a petrecut aici, am avut 
prilejul să-l văd pe prinţ şi să-i predau scrisoarea. Afară de asta, sîntem nevoiţi 
să rămînem de carnaval la Milano, căci prinţul ne reţine aici, pe tine sub numele 
de don Felix, iar pe mine sub cel de don Cesar, pînă ce vom pleca împreună 
înapoi. Prietenia care ne leagă a fost un motiv destul de firesc să mă însoţeşti la 
drum. Odată întorşi la Parma, cine va fi în stare să descurce iţele, adică să spună 
dacă cel care a predat scrisoarea a fost Cesar sau Felix ? 

DON CESAR : Foarte bine. După atitea necazuri pricinuite de ingrata pe care n-o 
pot uri, pot avea în sfîrșit cîteva clipe de răgaz să mă ocup şi de alte lucruri. 
După socotelile mele, tu ai sosit la Milano aseară, nu-i aşa ? Mă întreb atunci 
două lucruri. Cum se face că l-ai şi văzut pe prinţ şi prin ce împrejurare ai ajuns 
să fii găzduit chiar în casa şefului poliţiei din acest oraş ? 

DON FELIX : Trebuie să-ţi povestesc amănunţit toata întîmplarea. Te rog să mă 
asculţi şi o să vezi că nu-i mai puţin ciudată decit a ta. Cum am sosit aici, am şi 
dat de necazuri. Nici n-am apucat să trimit caii înapoi şi... 

(Intră Tristan.) 


SCENA A XV-A 
Aceiaşi şi Tristan ; apoi don Lidoro. 


TRISTAN : Vine don Lidoro. 
DON FELIX (către don Cesar): Restul ţi-l spun mai tîrziu. (Intră don Lidoro.) 


DON LIDORO : Ei, Tristan. Ţi-am găsit bagajele la hanul „Steaua". Du-te şi ţi le 
ia. Te prezinţi pur şi simplu şi-ţi vor fi predate. 

TRISTAN : De dus, fireşte că mă duc să le iau, căci ele sînt doar toată averea 
mea. Aici nimeni n-are milă de mine. (lese.) 


SCENA A XVI-A 
Don Felix, don Cesar don Lidoro. 


DON LIDORO (către don Felix): lartă-mă, don Cesar, că m-am întors aşa de 
tirziu. Am fost chemat de guvernator într-o chestiune gravă de onoare şi n-am 
putut veni mai de vreme. Ba, după toate, am fost obligat să cutreier tot oraşul în 
căutarea unui individ care umblă fugar. Aş da nu ştiu ce să pun mîna pe el. Nu-i 
cunosc însă decît numele.. 

DON FELIX (către don Cesar): Trebuie să mă duc acuma la prinţ. Poţi merge şi 
tu cu mine pînă la palat. Haidem ! 

DON LIDORO : Cine e cavalerul ? 

DON FELIX : Un bun prieten al meu. A sosit azi la Milano cu nişte treburi şi, 
aflînd unde sînt găzduit, a venit să mă vadă. Hai, don Felix. 

DON LIDORO (aparte): Ce-mi auziră urechile? (Tare.) îl cheamă don Felix ? 
DON FELIX : Da. 

DON CESAR (către  Lidoro): lertaţi-mă că nu v-am spus cine sînt, dar 
aşteptam să mă prezinte don Cesar. 

DON LIDORO (aparte): Ce bine ar fi să fiu scutit de formalitatea asta ! Trebuie 
să mă execut însă. (Strîngînd mina lui don Cesar, cu glas tare.) înfăţişarea 
voastră distinsă e dovada faimei de care vă bucurati. Don Felix si mai cum, don 
Cesar ? 

DON FELIX : Don Felix Colona. 

DON LIDORO : Don Felix Colona ? ! 

DON FELIX : De ce vă miraţi ? 

DON LIDORO : As fi vrut să n-aud bine. 

DON CESAR : Vă pare rău că mi-aţi auzit numele ? 

DON LIDORO : Da, căci aş fi dat orice să vă găsesc după atîta căutare şi acuma 
aş fi bucuros să nu vă fi găsit. DON CESAR : De ce vă sperie aşa de mult numele 
meu ? 

DON LIDORO (către don Felix): Nu ştiu cum să vă lămuresc, don Cesar. Viaţa şi 
onoarea mea îmi poruncesc să-l arestez pe don Felix şi regret că l-am găsit ca 
musafir al vostru în casa mea. 

DON FELIX : Să-l arestaţi pe don Felix ? 

DON LIDORO Da, chiar pe el. 

DON CESAR : Pe mine ? Dece? 

DON LIDORO : Nu trebuie să fiţi uimit, căci ştiţi mai bine ca mine de ce. Aţi 
escaladat casa ţinui gentilom din Parma, aţi ucis un bătrîn servitor şi aţi răpit-o 
pe frumoasa lui fiică. Ducele de Parma l-a înştiinţat pe guvernatorul Milanului, 
dîndu-i toate amănuntele acestei tragedii amoroase şi ale crimei pe care aţi 
săvirşit-o. Totodată i-a cerut să ia măsuri că să fiţi arestat imediat, la sosirea 
voastră aici, împreună cu tînăra pe care aţi răpit-o. Tatăl ei se numeşte Aurelio, 
iar numele fetei e Violante. Astfel stînd lucrurile, vă daţi seama amîndoi ce-mi 
dictează datoria să fac. Sînt nevoit să vă arestez, don Felix, chiar aici, unde v-am 
găsit în tovărăşia bunului vostru prieten. 

DON CESAR (aparte): La grea încercare mă văd pus. Cel urmărit nu-s eu. E 
Felix. 


DON FELIX (aparte): Mă urmăreşte pe mine, iar nu pe Cesar. Cum ! Eu sînt 
adoratorul Violantei ? 

DON CESAR (aparte) : Au scornit minciuni ca să mă distrugă şi mă acuză că am 
răpit-o pe Violante. 

DON FELIX (aparte): Nu sînt eu cel îndrăgostit şi totuşi eu sînt acuzat. 

DON LIDORO : Ce tot spuneţi amîndoi ? 

DON CESAR : Spun că n-am răpit nici o tînără şi n-am escaladat nici o casă. Aţi 
fost rău informat. 

DON LIDORO : Aş fi foarte bucuros să se constate că nu sînteţi voi persoana 
urmărită. Eu însă îmi fac datoria şi vă rețin aici, fără să fiţi 

expus la nici o primejdie. Consideraţi-vă deci prizonier. 

DON FELIX : Totuşi, vă rog să aveţi în vedere că poate fi vorba de o confuzie. 
Desigur că don Felix a fost prezentat din greşeală ca agresor în aventura în care 
e implicat. 

DON CESAR : Poate că e vorba chiar şi de altcineva. 

DON LIDORO (către don Cesar): E adevărat că vă numiţi don Felix Colona ? 
DON CESAR : Nu tăgăduiesc. 

DON LIDORO : Mai e cineva la Parma care se cheamă la fel ? 

DON CESAR : Nu. 

DON LIDORO : Atunci ordinul de urmărire vă priveşte pe voi. Deoarece însă aţi 
avut norocul să vă refugiaţi la don Cesar, să facem în aşa fel ca fiecare să-şi 
păstreze rolul cu demnitate înainte de a proceda mai departe. Eu nu mă sperii 
de nimic şi vă rog să aveţi în vedere că, deşi sînt în slujba pe care o am, am fost 
şi sînt şi eu un gentilom. Dacă n-aş avea slujba asta, mi-aş pune spada în slujba 
dumneavoastră, căci ştiu cît e de nobilă orice greşală izvorită dintr-o dragoste 
prigonită de soartă. Vreau s-o văd numaidecit şi pe tînăra răpită, aşa că vă rog 
să-mi spuneţi unde se află. Voi aduce-o şi pe dînsa în casa mea. Ca să vă scutesc 
de orice necazuri, mă voi însărcina să-i apăr onoarea şi reputaţia. 

DON CESAR : In nimeni nu pot avea, domnule, mai multă încredere ca în 
persoana voastră. Dacă aş şti ce mă întrebaţi, fiţi sigur că nu v-aş ascunde nimic. 
Vă repet însă că aţi fost său informat şi că eu n-am nici un amestec în aventura 
la care vă referiţi. 

DON LIDORO : Dacă sînteţi urmărit din greşeală, voi lua altă hotărire, de vreme 
ce v-am oferit sprijinul meu, pe care încă mai sper să vi-l pot da. Nici nu vă 
arestez, nici nu vă las liber. Asta înseamnă însă că sînteţi amindoi în situaţia 
penibilă de a trebui să rămîneţi aici în aşteptare. (Către don Felix.) Don Felix nu 
e arestat, însă răspundeţi de el. (Aparte.) Voi răspîndi zvonul că el se află . în 
casa mea şi voi rindui cîţiva spioni pe urma femeii dispărute. în cursul zilei sper 
că va fi descoperită. (lese.) 


SCENA A XVII-A 
Don Felix şi don Cesar. 


DON CESAR : Îţi dai seama, Felix, în ce situaţie ne găsim ? 

DON FELIX : Bine ar fi să nu-mi dau seama deea! 

DON CESAR : Că am escaladat casa lui don Aurelio şi a Violantei, o fi poate o 
aparenţă de adevăr. Că sînt însă don Felix şi că am răpit-o pe Violante, asta n-o 
pot înţelege. 

DON FELIX : După cum nu înţeleg nici eu că omul care m-a primit în casa lui cu 
atîta dragoste şi atenţie, ca pe don Cesar Farnese, te arestează pe tine ca fiind 
Felix Colona. 


DON CESAR : Cum ? Ospitalitatea de care te bucuri în casa asta mi se cuvine, 
de fapt, mie ? 

DON FELIX : Fireşte că da. Lidoro mă socoate don Cesar. 

DON CESAR : Şi pe mine vrea să mă aresteze crezîndu-mă don Felix. 

DON FELIX : Ţi-aş spune mai multe, dar mai bine să trecem în camera de 
alături. îi voi da eu de capăt azi. Nu cred însă că mintea mea va putea născoci un 
mijloc să ieşim din încurcătură. Tu eşti arestat cu numele meu, iar eu onorat cu 
al tău. 

DON CESAR : Sînt uimit şi de una, şi de alta. Tu la ce soluţie te gindeşti ? 

DON FELIX : în primul rînd, mă gîndesc la un singur lucru : că un nume e cu 
folos şi celălalt cu ponos. 


SCENA A XVIII-A 
În curtea unui han. Dona Violante şi Nise, în haine de drum. 


DONA VIOLANTE : Unde s-a dus Fabio ? 

NISE : Colindă toate hanurile să-l caute pe don Cesar 

DONA VIOLANTE : Vai ! Nefericita de mine ! Cînd se vor sfirşi necazurile mele ? 
Am ajuns la disperare. Cine ar fi putut crede că voi ajunge să mă zbat în umbrele 
morţii, nenorocită, ca nimeni alta şi cu onoarea pătată ? Toţi cred însă acest 
lucru, ca să n-am nici măcar mîngiierea că unul singur refuză să-l creadă. Ah, 
Nise ! De ce am ascultat de glasul inimii şi am lăsat ura pe care o aveam să se 
prefacă în dragoste pătimaşă ? De ce l-am chemat pe Cesar în grădina casei 
mele ? De ce mi-a trimis vorbă că vine ? Şi dacă soarta a vrut ca tatăl meu să 
pună mîna pe răspunsul lui, de ce i-a fost milă de mine şi nu m-a ucis pe loc ? De 
ce a trebuit să vină acea noapte fatală în care m-a ţinut închisă, prefăcîndu-se că 
pleacă la ţară, ca să-l aştepte pe Cesar ? De ce a trebuit să se stirnească 
încăierarea aceea şi de ce Fabio, înduioşat de soarta mea, mi-a spart uşa 
temniţei, ca să mă scape de mînia unui părinte indignat ? De ce, găsind uşa 
deschisă, am ieşit pe ea să-l caut pe Cesar şi să-l rog să-mi apere viaţa ? Şi dacă 
nu l-am putut găsi, de ce a venit cineva să-mi spună că a plecat la Milano ? De ce 
oare, fugind pe urmele lui, am venit să-mi caut azil în hanul acesta cu numele de 
„Steaua", care de azi înainte va fi funest pentru toţi, căci numele lui e steaua 
mea de piază rea ? 

NISE : Cui povesteşti, stăpina, toate aceste jelanii? 

DONA VIOLANTE : Mie mi le povestesc, Nise. Lasă-mă, te rog, singură. Vreau să 
plîng ca să-mi potolesc cu lacrimi durerea. 

(Intră Tristan cu două valize în mînă.) 


SCENA A XIX-A 

Dona Violante, Nise şi Tristan. 

TRISTAN : Mulţumescuc-ţi, ţie, Doamne, că mi-ai ajutat să pun mîna pe valiza cu 
lucruşoarele mele ! Nu-i vorbă că am găsit-o şi pe a stăpinului meu, dar 
pentru ea să-ţi mulţumească el singur. Acuma la spinare cu ele şi pe-aici ţi-e 
drumul, Tristan. 

NISE (apare către dona Violante):Îl vezi pe omul acela stăpînă ? Nu-i aşa că-i 
valetul lui don 

Felix ? 

DONA VIOLANTE : Chiar el e. Parcă zăresc un licăr de nădejde în restriştea 
mea. îmi pare bine că a venit şi don Felix la Milano. E prieten bun cu don Cesar 


şi voi putea avea veşti despre el prin mijlocirea lui. Din dragoste pentru Cesar 
poate mă va scăpa de necazuri. Cheamă-l încoace, Nise. Adică nu. Stai puţin. 
NISE : Ce te opreşte ? 

DONA VIOLANTE : S-ar putea întîmpla ca don Felix, dacă află că sînt aici, să nu 
vrea să se ocupe de mine, iar dacă vine să mă vadă, să caute un pretext să nu se 
amestece în treburile mele. Un prieten, oricît ar fi de devotat, nu se poartă ca un 
îndrăgostit. N-ar fi chiar exclus ca don Felix să nu vină de loc, ascunzîndu-se 
de mine. 

NISE : Nu ştiu ce să mai zic. Rău aşa, rău aşa. 

DONA VIOLANTE : Eu sînt de părere să aştept să mă vadă întîi şi pe urmă să 
stau de vorbă cu el. 

NISE : Foarte bine atunci. Eu îl voi urmări pe valet. După ce aflăm unde stă cu 
casa, porneşti la treabă. 

DONA VIOLANTE : Nu e rea ideea ta. Spune-mi însă : cum o să faci ca vederea 
ta să nu-i producă o prea mare surpriză ? 

NISE : Cea mai simplă travestire e o mantie. Sînt şi spanioli aici la han, aşa că 
avem de la cine împrumuta una. 

DONA VIOLANTE : Atunci să plecăm. Cine a pierdut tot, nu se mai uită la nimic. 
(les.) 

TRISTAN (singur): Aici n-or să rămînă ele. De dus tot trebuie să le duc. Eu nu-s 
un coate goale, dar acum parcă aş fi hamal. Uf ! Grea mai e valiza stăpînului 
meu ! Nu că-n ea îs mai mulţi bani decît într-a mea, dar se cheamă că una-i a lui 
Tristan şi cealaltă a lui. Oricât de cinstită ar fi o slugă, ce nu-i al Lui totdeauna i 
se pare că trage mai greu. 


SCENA A XX-A 
O stradă din Milano. 


Nise, voalată, urmărindu-l pe Tristan. 

NISE (aparte): Nu vreau să-l pierd o clipă din vedere. 

TRISTAN (întoreîndu-se spre ea) : Aşa zău, mîn-dra mea ! Te ţii scai după 
mine mereu ? Cum văd eu, nu duc în spinare numai două valize. Mai atîrnă şi a 
treia. Cu ce-ţi pot fi de ajutor ? Cu nimic ? Prea bine. (Aparte.) N-o fi oare asta 
gisea de azi dimineaţă ? S-o fi răsgîndit poate, acum că i-am ieşit în cale, şi o fi 
avînd de gind să ceară inelul refuzat, văzînd că ne-am găsit bagajele. 

NISE : Vezi-ţi de drum, măi omule. 

TRISTAN : Aha ! Ai limbă, va să zică ? Nu eşti muta pe care o bănuiam. 

NISE (aparte) : Eu îl urmăresc mai departe. 

TRISTAN : Ascultă, fetiţo. Mă vezi poate că-s străin. Dacă te ispitesc însă banii 
pe care crezi că-i am în valizele astea, ia-ţi nădejdea de la ei. N-ai să găseşti o 
para chioară în ele. Dacă vrei să deschid una, ţi-aş putea da o cămaşă de-a mea. 
Ca s-o speli, bineînţeles, nu de tot. Dacă ai însă alte gînduri cu mine, trimite-mi 
un bileţel. Vezi casa aia de colo ? Acolo stau eu. 

NISE. : îmi pare bine că mi-ai spus. La revedere. (Aparte.) Ai s-o vezi îndată pe 
stăpîna mea. (lese.) 

TRISTAN (singur) : Acuma ştiu de ce m-a urmărit. A vrut să ştie unde locuiesc. 
Că doar n-o fi înduioşat-o truda cu care îmi car povara, de m-au trecut toate 
năduşelile ! (Intră în casă.) 


SCENA A XXI-A 


Apartamentul lui don Felia.În casa lui don Lidoro.Don Felix şi d o n Cesar, apoi 
Tristan. 


DON CESAR : Ciudate lucruri mi-ai povestit, dragul meu ! 

DON FELIX : Tot ce ţi-am spus s-a întîmplat numai de ieri pînă azi. 

DON CESAR : Din toată discuţia noastră, totuşi, un singur lucru nu putem 
lămuri. De ce se spune, Felix, că ai răpit-o pe Violante ? 

DON FELIX : Taina asta n-o s-o dezlege nici mintea cea mai isteaţă, după cum nu 
poate fi dezlegată nici enigma lipsei Violantei, de vreme ce trădarea a fost opera 
ei. (Intră Tristan şi pune valizele jos.) De unde vii, Tristan ? 

TRISTAN : Belea curată pe capul meu ! Dacă vezi ce-am pus jos, ce rost mai are 
întrebarea ? Isprava mea vorbeşte singură. 

(Bate cineva la uşă.) 

DON FELIX : Du-te şi vezi cine bate la uşă. 

TRISTAN : Păi ce-s nebun să deschid uşa ? 

DON FELIX : De ce să n-o deschizi ? 

TRISTAN: Asta e uşa secretă, prin care dumneata primeşti cadouri, iar eu 
ciomege-n spinare. 

DON FELIX : Lasă prostiile la o parte. Du-te şi vezi cine e. 

TRISTAN : Aşteaptă o clipă doamnă care n-ai 

limbă-n gură. (lese.) 

DON CESAR (uitîndu-se pe fereastră) : Sînt două femei îmbrăcate spanioleşte şi 
cu văluri pe 

faţă. 

DON FELIX : Or fi, probabil, acelea despre care ţi-am vorbit. 

DON CESAR : Eu trec dincolo, să nu se jeneze cumva. (lese.) 

DON FELIX : Să închid toate uşile care dau spre celelalte încăperi. Nu trebuie să 
vadă dona 

Serafina, şi nici Flora sau alte slujitoare că vin la mine femei voalate. 


SCENA A XXII-A 
Don Felix, apoidona Serafina cu Flora, voalate, şi Tristan. 


DONA SERAFINA : Deşi am avut astăzi veşti despre voi, n-am vrut ca ochii să fie 
geloşi pe urechi. Am trecut din întîmplare pe strada asta şi am intrat ca să văd 
ceea ce mai înainte am auzit doar. 

DON FELIX : Primesc şi această mărturie de interes cu toată recunoştinţa pe 
care o datorez noului vostru fel de amabilitate. 

DONA SERAFINA : Eu însă vă datorez, don Cesar, mai mult decît credeţi, aşa că 
recunoştinţa mea e mai prejos decît datoria pe care o am faţă de voi. 

DON FELIX : N-am făcut nimic ca s-o merit, doamnă. Un bărbat care îşi riscă 
viaţa pentru o femeie, mai ales dacă voi sînteţi aceea la care mă gîndesc, şi-a 
îndeplinit o datorie de onoare care n-are nevoie de mulţumiri. E un gest făcut 
pentru prestigiul său. 

DONA SERAFINA : Eu sînt, don Cesar, femeia pe care o bănuiţi. Nu sînt însă de 
acord cu felul vostru de a judeca lucrurile. Gestul vostru de prestigiu mi-a făcut 
un mare serviciu. 

DON FELIX : Un curtean a spus cîndva... 

DONA SERAFINA: Ce? 

DON FELIX : Că mintea omului e de sticlă, şi a avut mare dreptate. 

DONA SERAFINA : De ce a avut dreptate ? 


DON FELIX : Pentru că mintea e transparentă. Cu prudenţa voastră vreţi să 
înlăturați o primejdie. 

DONA SERAFINA : E un fel amabil de a-mi spune 

că sînt urită. 

DON FELIX : Dezminţiţi-mă şi retractez ce am : zis. 

DONA SERAFINA: Nu-mi place disputa,, don Cezar. 

DON FELIX : Dacă nu vă pot convinge, apelez la prima voastră observaţie 
despre cele două simţuri : văzul şi auzul. Aţi spus că vreţi să vedeţi ce am auzit, 
pentru ca ochii să nu fie geloşi pe urechi. Ei bine, pentru acelaşi motiv, eu 
doresc să văd ce aud. Descoperiţi-vă, prin urmare, fără să pregetaţi: Vreau să 
ştiu cui datorez atîtea favoruri. Nu uitaţi că ascunderea feţei e un semn de 
trădare. 

DONA SERAFINA : Eu cred dimpotrivă, că, acordînd o favoare cu faţa ascunsă, 
măresc binele pe care îl fac, adică vreau să nu vă coste nimic recunoştinţa. 
DON FELIX : Eu vi-o păstrez intactă, deşi m-aţi jignit. 

DONA SERAFINA : V-am jignit cu recunoştinţa mea ? Cum ? 

DON FELIX : Da, prin faptul că nu s-a mărginit să-mi ofere o batistă. o femeie 
care oferă daruri scumpe, bijuterii bunăoară, nu acordă o favoare, ci plăteşte un 
serviciu. îngăduiţi, aşadar, însoţitoarei voastre... 

DON A SERAFINA : Acum chiar mă felicit că nu mi-am ridicat vălul. 

DON FELIX.Dece? 

DONA SERAFINA : Pentru că n-aţi putut vedea roşeaţa care mi-a încins obrajii 
ascultîndu-vă. 

DON FELIX : Dacă n-o văd, nu vă pot crede. 

DONA SERAFINA : Asta nu vreau s-o risc, deşi nu sînt urită să vă speriaţi de 
mine. Nu vă pot satisface dorinţa din mai multe motive. 

DON FELIX : Şi care anume ? 

DONA SERAFINA : Unul din ele e acela că aţi văzut-o pe Serafina, care se 
bucură în acest cartier de reputaţia unei frumuseți fără seamăn. În comparaţie 
cu ea nu v-aş părea, desigur, frumoasă. 

DON FELIX : Mă puneţi într-o mare încurcătură. 

DONA SERAFINA : Eu ? Dece? 

DON FELIX : Dacă v-aş spune că Serafina e frumoasă in adevăr, aş comite o 
nepoliteţe faţă de voi, deşi nu v-am văzut niciodată. Dacă v-aş spune altfel, aş fi 
nepoliticos faţă de ea. 

DONA SERAFINA : Eu zic să lăsaţi aprecierea în suspensie, ca s-o faceţi cu alt 
prilej. 

TRISTAN (către Flora) : Dar mătăluţă, tot cu limba legată ca azi dimineaţă ? 
FLORA : Ba s-a dezlegat puţin. 

TRISTAN : Tare mă tem atunci că între persoana matale şi una, Flora, pe care o 
avem aici în casă, e o legătură oarecare. 

FLORA : Ce vrei să spui ? 

TRISTAN : Că una e prea limbută şi alta prea mută. Ca să vorbesc în termeni de 
tarapana, dacă v-ar topi cineva pe amîndouă la un loc într-o oală, una ar 
compensa-o pe cealaltă. 

FLORA : Domnule Tristan, tăcerea nu strică unei femei. Limbuţia însă e un viciu 
periculos. 

TRISTAN : Dacă vii mascată la noi, împreună cu stăpîna, ca să ne ţii predici, faci 
ca orbul care umblă pe străzi, cîntînd în gura mare rugăciunea de pocăință şi fel 
de fel de braşoave. 

FLORA : Mi-aduci aminte de vorbele pe care le spunea o dată o doamnă 
cavalerului ei. 


TRISTAN : Ba nu zău ! Ce-i spunea ? 

FLORA : Să-i îmblănească haina cu jder şi samur. 

TRISTAN : Fac prinsoare că tu şi cu Flora sînteţi una şi aceeaşi. 

FLORA : lar eu că tu şi Tristan sînteţi acelaşi măgar. 

DON FELIX (către dona Serafina): Rugămintea unei slugi plecate n-are trecere 
la voi, doamnă ? 

DONA SERAFINA : Vedeţi foarte bine că, refuzînd să mă descopăr, nici nu vă 
dau, nici nu vă cer nimic. 

DON FELIX : Cum aşa ? 

DONA SERAFINA : Aţi apărat ca un adevărat cavaler o femeie voalată. Nu 
trebuie să şi-l ridice, pentru a vă mulţumi. Veţi vedea-o altă dată la faţă şi vă 
promite că asta se va întîmpla chiar astăzi. Cu bine. 

DON FELIX : Staţi puţin. Nu puteţi pleca aşa. Bacă e vorba să fiu acuzat de 
prostie, lăsîndu-vă să ieşiţi din casă, ori de lipsă de politeţe, încercînd să vă văd, 
din două rele e firesc să-l aleg pe cel mai mic şi să... 

(Se aud bătăi în uşă.) 


SCENA A XXIII-A 
Aceiaşi şi don Lidoro, în culise. 


DON LIDORO (în culise); Deschideţi uşa. 

DON FELIX : Cine o fi bătind aşa de tare ? 

DONA SERAFINA (aparte către Flora): Parcă ar fi glasul tatălui meu... 

FLORA (aparte către dona Serafina): Asta ne-ar mai trebui ! 

DON FELIX : Vezi cine e, Tristan. 

(Tristan iese.) 

DONA SERAFINA : Staţi că ies eu întîi. Mi se pare că mai este o uşă aici. 

DON FELIX : Nu se poate. (Aparte.) Ar fi nedemn de Serafina să iasă cineva de 
la mine prin 

apartamentul ei. (Iare.) Mă Împotrivesc, doamnă. Eu respect ospitalitatea celor 
care mi-au oferit-o. 

TRISTAN (revenind): E de rău, stăpine. La uşă bate domnul Lidoro. 

DONA SERAFINA Vă conjur, don Cesar. Lăsaţi-mă să plec pe uşa asta. 

DON FELIX : Cu neputinţă. Puțin îmi pasă dacă găseşte cineva o femeie la mine. 
Vreau însă... 

DONA SERAFINA Ce vreţi ? 

DON FELIX : Vreau să dau Serafinei respectul cuvenit. lată de ce nu vă pot 
îngădui să intraţi în locuinţa ei. 

DONA SERAFINA : Vă asigur că ea însăşi vă va fi recunoscătoare. 

DON FELIX : Ce vorbă mai e şi asta ? 

DONA SERAFINA (descoperindu-se): V-am lămurit acum ? Vreţi să mă vadă tatăl 
meu ? 

DON FELIX (uimit): O, nul Pentru nimic în lume. Plecaţi. Plecaţi repede. Nici 
măcar umbra nu vreau să v-o vadă, aşa că mă duc să-l întîmpin personal, ca să 
aveţi vreme să vă retrageţi. (Don Felix iese împreună cu Tristan) 

DONA SERAFINA : Hai, Flora. 

FLORA : Repede. Uitaţi-vă c-a şi intrat. (Flora deschide uşa, dar în clipa în care 
vor să iasă îşi fac intrarea pe altă uşă Violante şi Nise,voalate.) 


SCENA A XXIV-A 


Dona Serafina şi Flora, dona Violante Nise ; apoi don Felix şi don Lidoro. 


DONA VIOLANTE (către Serafina) Vă rog, fiţi bună şi-mi spuneţi dacă don Felix 
locuieşte aici. 

DONA SERAFINA : De unde pot eu şti dacă asta e locuinţa lui sau a altcuiva ? 
(lese cu Flora.) 

NISE: Doamna asta e supărată. 

DONA VIOLANTE : Aflăm noi îndată de ce. 

(Intră don Lidoro cu don Felix.) 

DON FELIX (către don Lidoro): Era nevoie să bateţi la uşă aşa de tare ? Sînteţi 
doar în casa 

voastră. 

DON LIDORO : Se şi vede, de vreme ce-s tratat ca un străin. Nu numai că nu mi 
se deschide imediat, dar mai sînt şi jignit tocmai de cei pe care am ţinut atît de 
mult să-i servesc. 

DON FELIX : V-am jignit cu ceva ? 

DON LIDORO : Cu multe lucruri. 

DON FELIX (aparte): Am dat de naiba ! A prins mişcarea. Partea proastă e că 
Serafina n-a putut încă ieşi, fie din cauza spaimei, fie că n-a putut descuia uşa 
cealaltă. (Intră don Cesar.) 


SCENA A XXV-A 
Don Felix, don Lidoro dona Violante şi Nise, voalate, don Cesar. 


DON CESAR : Ce înseamnă gălăgia asta ? 

DONA VIOLANTE (aparte către Nise): Ah, Nise !Uite-l pe don Cesar. 

NISE : Intră în vorbă cu el. 

DONA VIOLANTE : Nu îndrăznesc de faţă cu martori. Tu ascultă şi taci. 

DON LIDORO (către don Felix): Cum să nu fiu jignit, dacă nici unul din voi n-are 
încredere în mine, ca să-mi spună adevărul. 

DON FELIX (aparte): Vrea să-şi dea gindurile pe faţă. 

DON LIDORO : în loc să mă trataţi ca pe un gentilom şi ca pe un prieten, mă 
trataţi în calitatea mea oficială. Am avut azi naivitatea să vă întreb unde este 
femeia răpită, ca să vă pot fi de ajutor aranjind toată neînţelegerea cum ar fi mai 
bine. Voi îmi spuneţi că nu ştiţi nimic. Cum s-a răspîndit însă zvonul că sînteţi 
opriţi în casa mea,, femeia a şi venit după voi. 

DONA VIOLANTE (aparte): Opriţi în casa lui... Aşa a zis ? 

DON FELIX (aparte): N-ar fi nimic, dacă Serafina ar fi putut ieşi. 

DON LIDORO : Am pus spioni la toate uşile. Unul mi-a spus că ea îl caută pe don 
Felix. Uşile fiind bine păzite, de ieşit nu mai poate ieşi. Tot voi găsi-o. O şi văd în 
faţa mea. 

DON FELIX : Femeia asta nu e cea pe care o căutaţi, A venit aici din întîmplare. 
DON LIDORO : În casa mea nu pot intra femei din întîmplare. Mai ales ca să 
caute nişte străini care abia au sosit. Daţi-vă la o parte. (Către dona Violante.) V- 
am recunoscut, doamnă. Descoperiţi-vă. ON CESAR (aparte către don Felix): 
Crede că-i Violante. 

DON FELIX (aparte către don Cesar): Ia seama, Cesar, între ea şi cealaltă, de 
care ţi-am vorbit, e o legătură mai strinsă decît bănuieşti. 

DOSA VIOLANTE (aparte) : Ce-am auzit ? 

DON LIDORO: Nu  sînteţi Violante, fiica lui Aurelia? N-aţi venit să-l căutaţi pe 
don Felix ? 


DONA VIOLANTE (aparte): Dumnezeule ! Ce înseamnă asta ? Cine i-a putut 
spune acestui om totul despre mine ? (Tare, descoperindu-se.) Da, domnule. Sînt 
Violante. 

DON FELIX (uluit): Cerule! Ce văd? 

DON CESAR (uluit): Doamne ! Ce-mi văd ochii ? 

DONA VIOLANTE : Lăsată în voia soartei, Violante vine, să-l caute pe Felix unde 
l-a găsit pe Cesar şi vă imploră să-i acordaţi protecţia voastră. 

DON FELIX (aparte): Mare minune! De unde şi pînă unde metamorfoza asta ? 
DON LIDORO (către don Felix şi don Cesar): Vedeţi că aţi vrut să mă înşelaţi ? 
DON CESAR : Vedeţi foarte bine cit sînt de uluit şi eu de prezenţa acestei femei. 
(Către Violante.) Ingrato, duşmancă haină a vieţii şi a sufletului meu, cine te-a 
adus la noi şi cum ai ajuns: aici ? 

DONA VIOLANTE : De ce te. miri şi te revolţi ? Ştii bine că numai pe tine te caut 
pretutindeni. Pentru tine înfrunt orice chinuri, orice riscuri, orice primejdii. 
DON LIDORO (către don Felix): Uitaţi-vă bine la ea, don Cesar. O recunoaşteţi ? 
DON CESAR : Perfidă desăvirşire ! Nu ti-au fost de ajuns ticăloşiile pe care le-ai 
săvirşit la Parma ? începi cu ele din nou şi aici ? 

DONA VIOLANTE : Ce ticăloşii ? 

DON CESAR : Scrisorile tale amăgitoare şi mincinoase. 

DONA VIOLANTE : Aşa răsplăteşti dragostea mea ? 

DON CESAR : Nu-ţi datorez nimic. 

DON LIDORO : Nu e timpul acum să vă daţi explicaţii. O să vă socotiți altădată, 
căci acum n-avem timp de pierdut. Vă rog să mă urmaţi, doamnă. Deşi habar n- 
am care din doi e vinovatul, don Felix sau don Cesar, eu sînt un om de onoare şi 
înţeleg să-mi fac datoria cum e mai bine. (Către cei doi.) Voi rămîneţi aici şi 
aşteptaţi. 

DONA VIOLANTE (către Lidoro): Vă urmez fără cîrtire. 

DON LIDORO (către cei doi): După ce voi instala-o pe Violante în apartamentul 
Serafinei, nu pentru dumneata, ci din respect pentru mine însumi, te voi trimite, 
don Felix, într-o fortăreață. (Iese cu dona Violante şi cu Nise.) 

DON CESAR : Mii de draci ! Violante aici! 

DON FELIX : Şi Serafina tot aici, la mine ! 

DON CESAR : Şi spune că-l caută pe don Felix ! 

DON FELIX : In toiul acestui conflict! 

DON CESAR : Ce înseamnă, Felix, toată halimaua asta ? 

DON FELIX : Degeaba mă întrebi. Nu ştiu nimic. 

DON CESAR : Numai timpul va dezlega enigma. 

DON FELIX : Aşa cred şi eu. Cum să-l scurtăm însă ? Cum să facem să grăbim 
clipa în care vom afla adevărul ? 


ACTUL AL TREILEA 


SCENA I 
în apartamentul Serafinei. Don Lidoro şi dona Serafina, 


DON LIDORO : Te văd miîhnită. 
DONA SERAFINA : N-am de ce să fiu ? 
DON LIDORO : Ba da, însă exagerezi. 


DONA SERAFINA : Exagerez, cînd — iartă-mă că-ţi spun acest lucru — mă 
tratezi astfel ? Primeşti un oaspete în casă şi pe urmă aduci în odaia mea o 
femeie care umblă după aventuri sau mai ştiu eu ce? 

DON LIDORO : Ai răbdare şi ascultă-mă. Vreau să-ţi dovedesc că n-ai dreptate 
să te plîngi împotriva mea. După cum ţi-am spus de atîtea ori, tînărul găzduit la 
noi e fiul unui bun prieten al meu de pe vremuri, căruia îi datorez viaţa. Dacă, 
pentru a-i face plăcere, prinţul îl reţine la Milano şi dacă zilele acestea de 
carnaval sînt pline de mişcare şi de veselie, vina nu este a mea. Ceea ce mă 
îndeamnă s-o protejez pe femeia de care vorbeşti e faptul că o ştiu de neam 
ilustru. E drept că peripeţiile dragostei ştirbesc uneori prestigiul celui mai nobil 
sînge. Greşeşte însă acela care, puţind repara urmările unor astfel de peripeții, 
pregetă fă le repare. Ele păcătuiesc de bună seamă din punctul de 

vedere al onoarei, dar nu poţi contesta că înduioşează în acelaşi timp inima celor 
care asistă la ele. Afară de asta, cavalerul pe care-l caută femeia asta e prietenul 
lui don Cesar. l-am reţinut pe amindoi în casa mea, după cum am reţinut-o şi pe 
ea. Trebuie să-i dau lui don Cesar satisfacția că mi-am făcui, datoria în îndoita 
mea calitate de magistrat şi de prieten. Ca să-ţi spun adevărul, am şi alte motive 
să-l cruţ. E om de viţă aleasă şi stăpîneşte o avere imensă. Pe urmă, ducele de 
Parma îl tratează ca pe un prieten intim, şi asta îi asigură mai presus de orice 
dragostea şi consideraţia mea. Tu eşti fată deşteaptă şi nu trebuie să te sperii 
dacă îţi voi spâne că s-ar putea întîmpla — ajunge să auzi acest lucru din gura 
mea — ca acela care azi o oaspete în casa mea să rămînă în ea stăpîn. (lese.) 
DONA SERAFINA (singură) : Ce aud, Doamne ? Ne putem felicita. Răul de azi s- 
ar putea preface, aşadar, iară voia lui, în bine. Muream de teamă să nu afle ceva 
tatăl meu despre mine, şi cînd colo o întîmplare neaşteptată vine să îndrepte 
situaţia, făcînd-o chiar de o mie de ori mai bună. Flora ! (Intră dona Violante.) 


SCENA A II-A 
Dona Serafina şi dona Violante. 


DONA VIOLANTE : Ce doriţi, doamnă ? 

DONA SERAFINA : Pe camerista mea am chemat-o. 

DONA VIOLANTE : Nu face nimic. Sînt gata si vă servesc. 

DONA SERAFINA : Pentru nimic în lume, Violante ! Nu trebuie să te umileşti în 
fata mea. în casa noastră ai numai calitatea de musafiră. Deşi la început mi-a 
părut rău că tatăl meu te-a adus aici, nenorocirea ta m-a înduioşat şi vreau să-ţi 
fiu prietenă. Îţi datorez mult, te rog să mă crezi. 

DONA VIOLANTE : Mie ? Ce-mi datoraţi ? Nu pot să fiu nimănui decît o pildă 
rea. 

DONA SERAFINA : Ţi se pare că e rea, Violante, dar pentru mine e bună. Ai 
Intrat la vreme, fără să-ţi dai seama de asta, în casa mea. 

DONA VIOLANTE : Cu ce vă pot servi atunci ? 

DONA SERAFINA : Cu nimic. Ce trebuia ai şi făcut. 

DONA VIOLANTE : Dacă aprobaţi cu o milă generoasă ce am făcut pentru voi 
fără ştirea mea, cînd vreau să vă îndatorez cu bună ştiinţă, pot spera atunci să- 
mi faceţi o favoare ? 

DONA SERAFINA : Mă oblig dinainte să te ajut cu tot ce stă în puterile mele. 
Spune-mi, te rog, ce doreşti să fac. 

DONA VIOLANTE : Nu voi încerca să mă scuz şi încep prin a-mi mărturisi 
greşeala. De altfel, recunoaşterea unei greşeli este ea singură o scuză. Ascultaţi- 
mă, vă rog. După un răstimp de ură şi dispreţ îndreptăţit pentru un tînăr care 


mi-a ucis unul din veri, sentimentele mele potrivnice faţă de el s-au schimbat 
într-o dragoste aprinsă. Acel tînăr este chiar gentilomul pe care tatăl vostru l-a 
surprins cu mine în casa lui. Această transformare n-a fost însă norocoasă 
pentru mine, căci, la prima încercare pe care am făcut-o să-i dau prilejul să-mi 
arate dragostea lui, am dat greş. A fost o lecţie pentru alţii, ca să înveţe clin 
pilda mea că nu se poate trece cu uşurinţă de la ură la iubire, fără ca acela care 
iubeşte pe cine a urit să-şi atragă mînia şi pedeapsa cerească. lertaţi-mă dacă 
lungesc atît de mult povestea. Şi, cum vreau să vă cer un serviciu, încerc să vă 
înduioşez. Dar să-mi termin întîi povestea. I-am scris iubitului meu să vină într-o 
noapte, nu e mult de atunci, în grădina mea. Mi-a răspuns că va,veni, mai mult 
ca să nu fiu neliniştită şi să nu cred că va lipsi a doua zi, întrucît aflasem că 
ducele de Parma îl trimisese la Milano cu o misiune. N-a plecat însă imediat, ca 
să poată veni la întîlnire. Nenorocirea a ! făcut ca tatăl meu să pună mîna pe 
scrisoarea lui. 

DONA SERAFINA : Un moment, te rog. Zici că ducele vostru l-a trimis aici la 
Milano cu o misiune ?... 

DONA VIOLANTE : Asta a fost toată nenorocirea. Altfel n-ar fi fost nevoie să-mi 
răspundă prin biletul acela. De ce vă miraţi ? 

DONA SERAFINA : A, nu. Eram distrată. Ca să nu pierd firul, spune mai departe. 
DONA VIOLANTE : După ce tatăl meu i-a citit scrisoarea, a vrut să se facă la 
început că nu ştie nimic. Mînia însă l-a dat de gol şi cu m-am trezit sechestrată 
în camera mea ca într-o temniţă ferecată. 

DONA SERAFINA : Pe tînăr, va să zică, ducele l-a trimis la Milano ? 

DONA VIOLANTE : Fireşte că ducele. Vai, dar nu mă urmăriţi de loc ! 

DONA SERAFINA : Sînt mîhnită. Nu ţine seama de starea mea sufletească. 
DONA VIOLANTE : Mă opresc aici. Am impresia că povestea mea vă indispune. 
DONA SERAFINA : Mă indispune ? Pe mine ? Nicidecum. Continuă, te rog. 
DONA VIOLANTE : Mă tem, doamnă... 

DONA SERAFINA : Te temi? Dece? 

DONA VIOLANTE : Mă tem că n-o să-mi dea nici un ajutor cine nu are răbdare 
nici măcar să mă asculte. 

DONA SERAFINA : Te înşeli. Tot ce-mi spui mă interesează, şi cu cît voi şti mai 
bine ce s-a întîmplat, cu atît îţi voi putea fi de mai mult folos la nevoie. 

DONA VIOLANTE : N-a mai fost chip să-l previn pe iubitul meu, înainte de 
noaptea aceea nefericită, că tatăl meu îl aştepta, însoţit da cîţiva oameni 
înarmaţi. 

DONA SERAFINA : Pe cel care urma să plece la Milano ? 

DONA VIOLANTE : Da, din nefericire. 

DONA SERAFINA (aparte) Nu vreau să-i aud numele. 

DONA VIOLANTE : Neavînd nici o bănuială, sărmanul a venit la întîlnire. 
DONA SERAFINA : Cine a venit ? 

DONA VIOLANTE : Cesar, care se prefăcuse că 

a plecat. ONA SERAFINA : Cesar ! 

DONA VIOLANTE : Fireşte că el. 

DONA SERAFINA (aparte): De-ar termina mai repede povestea ! Răul se oprise 
în drum şi eu în prostia mea îl stîrnesc. (Tare.) Şi pe urmă ? 

DOUA VIOLANTE : Ce s-a mai întîmplat nu ştiu prea bine. Atîta mi-aduc aminte 
că, auzind detunături de pistoale şi zgomot de învălmăşeală, sufletul meu s-a 
împărţit între tată şi omul iubit. Făcîndu-i-se milă de mine, un servitor credincios 
al meu a dat atunci un brînci uşii de la camera în care fusesem închisă. Văzîndu- 
mă liberă, în sfîrşit... 


DONA SERAFINA : Opreşte-te o clipă şi dă-mi, te rog, o lămurire. Dacă eroul 
acestei aventuri a fost don Cesar, de ce atunci cînd ai venit la noi l-ai căutat pe 
don Felix ? 

DONA VIOLANTE : Ştiam că don Felix e bun prieten cu el şi mi-am închipuit că 
au plecat împreună din Parma. 

DONA SERAFINA : Da, acum înţeleg. Spune mai departe. 

DONA VIOLANTE : Atunci, în sfîrşit — mi se pare că aici am rămas — ameţită de 
atîtea schimbări şi lovituri ale onoarei, dragostei şi soartei, fără să-mi dau seama 
ce fac, am profitat de prima clipă de libertate şi-am trecut prin grădină, fugind în 
stradă. Nu trebuie să-mi facă nimeni vină din asta, căci teama, totdeauna rău 
sfătuitoare, nu ia niciodată hotărîrea cea mai cuminte. în loc, deci, să apelez Ia 
prieteni şi la rude, am vrut să recurg chiar la complicele răului, convinsă că el va 
putea să-l ţină în friu. L-am căutat, dar nu l-am găsit. 

DONA SERAFINA : Admit că Felix e prietenul lui Cesar, cum ai spus. Dacă ai 
venit însă după Cesar, de ce ai întrebat de Felix ? 

DONA VIOLANTE : Foarte simplu. Pe stradă am întîlnit un servitor care era al 
lui Felix, nu al lui Cesar. NA SERAFINA : Ei şi ?... 

DONA VIOLANTE : L-am căutat atunci pe don Felix, ca să apelez la el, dar nu l- 
am găsit şi am aflat că plecase la Milano. Tristă şi singură, într-o împrejurare 
atît de dureroasă, la un pas de moarte, mi s-a părut că cel mai sigur refugiu nu 
ar putea fi pentru mine decît în sînul delictului,acest refugiu ferindu-l de obicei 
pe vinovat de orice primejdie tocmai pentru motivul că nimănui nu-i dă prin cap 
să se giîndească la el. L-am rugat deci pe servitorul lui don Felix să-mi facă rost 
de cai şi... 

DONA SERAFINA : Stai să te întreb acum şi altceva. Cum se face că ordinul de 
urmărire nu vorbeşte de Cesar, ci de Felix ? 

DONA VIOLANTE : Cine v-a spus acest lucru ? 

DONA SERAFINA : Faptul e sigur şi, de altfel,don Felix, nu Cesar, a fost arestat. 
DONA VIOLANTE : Sînteţi distrată din cauza supărării şi faceţi, desigur, o 
confuzie. Ca să termin, căci neatenţia voastră mă obligă să nu lungesc povestea, 
am ajuns la Milano într-un fel sau altul. Aştept acum cu toată încrederea să-mi 
daţi sprijinul de care am nevoie, nu pentru motivul că sînt nenorocită, ci pentru 
că sînteţi cine sînteţi. Vă conjur deci să mijlociţi în favoarea mea pe lîngă 
părintele vostru, precum şi pe lîngă al meu, care sînt sigură că va veni la Milano 
imediat ce 

va afla că sînt aici. Aranjaţi, vă rog, lucrurile în aşa fel, ca el să mă găsească la 
sosirea lui căsătorită cu Cesar, ceea ce va însemna sfîrşitul calvarului meu. Nu 
vreau să vă întristez mai mult şi mă retrag să-mi plîng durerea, împiedicînd-o să 
vă mărească suferinţa. Se zice că nu e mare deosebire între a suferi tu însuţi şi 
a-l vedea pe altul suferind. (lese.) 


SCENA A III-A 
Dona Serafina, singură. 


DONA SERAFINA : E foarte adevărat ce spune ea. Mai ales cînd suferi de răul 
pe care îl vezi la altă fiinţă, cum e cazul meu şi al ei. Căci luîndu-l pe Cesar drept 
Felix şi pe Felix drept Cesar, nici eu nu-mi înţeleg binele, nici ea nu-şi înţelege 
răul. Tatăl meu a afirmat că Cesar, primit ca oaspete în casa noastră, ar putea 
ajunge stăpînul ei. Abia începusem totuşi să mă bucur de norocul meu, văzînd că 
cel căruia îi datoresc viaţa devenise alesul tatălui meu, şi iată că noi piedici, 
geloase de fericirea mea, se ivesc în calea ei. O ! Ajunge o singură clipă în viaţa 


omului ca iluzia fericirii să se spulbere şi în locul ei să se cuibărească cea mai 
neagră restrişte. Mă gîndesc însă acum la un lucru. Violante e acuzată de 
aventura cu iubitul ei, care e don Felix. De ce-mi vorbeşte atunci aşa de stăruitor 
despre don Cesar ? Adică toată lumea din oraşul ei minte şi numai ea spune 
adevărul ? Iar dacă iubitul ei este Cesar, de 

e nu spune acest lucru, văzîndu-l arestat pe Felix ? Una clin două : ori mint 
ceilalţi, ori minte ea. în nesiguranța în care plutesc, ce bine ar fi fost să nu mi se 
fi aprins inima din recunoştinţă, ca să pot judeca indiferentă întîmplările din 
afară ! Cine poate preveni însă răul, dacă nici înţelepciunea omului nu-l poate 
împiedica ? întimplarea nu e condusa de rațiune, cu atît mai puţin de fiinţele 
lipsite de ea. Cine se grăbeşte să se bucure, plinge mai tîrziu, căci fericirea e 
îndoielnică, dar primejdia sigură. Dacă am ţinut cu orice preţ să-i dovedesc lui 
Cesar recunoştinţa mea, de ce am avut gîndul nesocotit să mă duc mascată la 

el ? Fericirea care nu triumfă prin spirit, zadarnic speră să poată triumfa prin 
frumuseţe. E drept că spiritul nu poate concepe o victorie fără lauri. Numai 
marmora, care nu simte şi nu vorbeşte, poate încînta prin aparenţe. Blestemate 
să fie libertăţile ţării mele, care permit onoarei travestirea ! Nu e însă vina lor. 
Vinovat e numai cel care se foloseşte rău de ea. Osînda o merită — susţin acest 
lucru cu toată tăria — numai vanitatea mea nesăbuită. Ea singură e vinovată. Ba 
poate că nici ea, dacă se ţine seama că unii oameni sînt ucişi pentru 
ingratitudine, iar eu mor din cauză că am fost prea recunoscătoare. Ce bine aş fi 
făcut, dacă nu m-aş fi descoperit ! Dacă aş fi rămas mascată, Etna care îmi arde 
sufletul, ascunzîndu-şi flacăra, ar fi şi acum acoperită cu zăpadă. Odată ce m-am 
descoperit însă, nu mai pot fugi de ochii care m-au văzut. Orice s-ar întîmpla de 
acum înainte, mîndria mea nu 

va avea laşitatea să cedeze, căci e bine ca bărbaţii să ştie că şi duelul între femei 
îşi are legile lui.Flora ! 


SCENA A IV-A 
Dona Serafina și Flora. 


FLORA (intrînd) : M-ai chemat, stăpîna ? 

DONA SERAFINA : Du-te fuga la don Cesar şi spune-i ca din partea ta că sînt în 
grădină. (Aparte.) îndoieli, temeri, dispreţuri, vicleşuguri, dureri, răutăţi, 
chinuri, mînii, neînţelegeri, neîncrederi, grozăvii, nefericiri, nechibzuinţe şi ocări 
! Vă chem pe toate cu dangăt de clopote. leşiţi toate la iveală, ca să nu vă 
învinuiesc că şovăiţi de frică. Dacă ştiţi însă că am vreun motiv să fiu geloasă ori 
să mă simt jignită, cine nu se teme de o femeie geloasă ? (lese.) 

FLORA : Ce s-o mai fi întîmplat ? N-am nici un zor însă să-mi bat capul cu astfel 
de lucruri. Aş îmbătrîni în două zile. (lese.) 


SCENA A V-A 
Apartamentul lui don Felix în casa lui don Lidoro.Flora şi Tristan. 


FLORA (intrînd) : Tristan... 

TRISTAN : O ! Fiinţă adorabilă ! Flora pe italieneşte, Floresta în graiul spaniol ! 
Cu ce te pot servi ? 

FLORA : Unde e stăpînul tău ? 

TRISTAN : Nu-i acasă. 

FLORA : Nu ? Bine. Rămii sănătos. 


TRISTAN : Stai. Nu pleca. Hai să facem o învoială între noi. 

FLORA : Ce învoială ? 

TRISTAN : Ai puţină răbdare. Spune-mi însă întîi, dragostea inimii mele, ce vrei 
să-ţi dau ca să-ţi pierzi minţile pentru mine o jumătate de oră ? în cealaltă 
jumătate de oră te asigur că voi muri subit de dragul tău. 

FLORA : Asta ţi-e învoiala ? Halal să-ţi fie ! E ceva nou pentru mine. 

TRISTAN : Nou şi nu prea. 

FLORA: Cum aşa? 

TRISTAN : Un nenorocit trăgea să moară... 

FLORA : Poate vrei să-mi spui povestea omului care l-a chemat pe dascăl să-l 
întrebe cit îi cere să-l îngroape. Dascălul i-a răspuns : „Douăzeci de reali". „Nu te 
mulţumeşti cu şaisprezece ?"., a întrebat atunci omul. „Mă costă pe mine mai 
mult", i-a răspuns dascălul. Atunci cel cu sufletul la gură a zis : „Dacă îţi convine, 
îngroapă-mă cu şaptesprezece reali. Dacă-mi ceri o lescaie mai mult, nu-mi dau 
sufletul." Aşa şi cu tine. Ca să mori de dragul meu, vrei să ştii cîte parale te 
costă. Dacă asta e povestea pe care ai vrut să mi-o spui, stai să-ţi spun eu alta cu 
maimuța şi cu nişte prietene ale ei. 

TRISTAN : Foarte-ţi mulţumesc, draga mea. Ca să-mi iei din gură o poveste şi să- 
mi bagi alta pe git, e ca şi cum aş bea de două ori. Ascultă ici la mine. O doică 
creştea o pitică... 

FLORA : Eu. am început întîi. 

TRISTAN : Treaba ta.vEu spun mai departe ce am de spus. 

FLORA : Într-o bună zi... 

TRISTAN (în acelaşi timp): Doica... 

FLORA : Maimuţa... 

(Intră don Felix.) 


SCENA A VI-A 
Aceiaşi și don Felix. 


DON FELIX : Ce zgomot aud aici ? 

TRISTAN : O poveste cu înşiră-te mărgărite. 

FLORA : O poveste cu Roş-împărat. 

TRISTAN: Lua-o-ar naiba de doică! 

FLORA : Ba s-o ia pe maimuţă ! 

TRISTAN : Cu tine văd eu că n-o scot la capăt. 

FLORA : Cînd să spun şi eu o poveste frumoasă, el m-a şi oprit. 

DON FELIX: Ce treabă ai tu aici, Flora ? Vrei să-mi spui ceva ? 

FLORA : Da. Venisem să vă dau de veste că stăpîna mea e în clipa asta într-un 
colț înflorit al grădinii. Ca să nu vă vadă nimeni, căci ea nu se încrede în oricine, 
mai ales de cînd avem în casă pe femeia cea străină, eu voi cînta pe diferite 
tonuri. După înţelesul cuvintelor o să vă daţi seama dacă e cazul să înaintați ori 
să vă retrageţi. Atenţie la mine prin urmare. (Către Tristan.) Şi tu nu uita că mi- 
ai rămas dator o poveste. Mi-o spui cu altă ocazie. 

TRISTAN : lar tu să mi le spui pe ale tale cu alte două ocazii. 

DON FELIX : Cum să-ţi răsplătesc, Flora, binele pe care vrei să mi-l faci ? 
(Flora iese.) 

TRISTAN : Sînt condamnat, stăpîne, să nu ştiu cine e strigoaica aceea care s-a 
transformat în Violante. 

DON FELIX : Taci, gogomane. Ce ! N-ai recunoscut-o ? 

TRISTAN : Iaca nu. 


DON FELIX : Asta, de altfel, n-are nici o importanţă. Acum lasă-mă să ascult. 
(Se aud în dosul scenei sunete de instrumente muzicale.) 

FLORA (cîntînd în culise): 

„Pe cimpul plin cu flori 

Te cheamă Prisăcara. 

Vino, dragoste, 

De eşti zeiţă, 

Vino în zbor." 


DON FELIX (către Tristan): Mă cheamă. Tu aşteaptă aici. 
(Intră don Cesar.) 


SCENA A VII-A 
Aceiaşi şi don Cesar; dona Serafina şi Flora în dosul scenei. 


DON CESAR: Unde vrei să pleci, Felix, fără să-mi fi spus măcar ce-ai obţinut de 
la prinţ ? 

DON FELIX : îţi spun în primul rînd ce am convenit cu prinţul. Lidoro te va lăsa 
prizonier aici. în al doilea rînd, află că în clipa asta risc să pierd un prilej unic în 
viaţa mea. Serafina e singură în raiul vesel al grădinii acestei case. Cîntecul pe 
care l-ai auzit mi-a spus că mă pot duce la ea. 

DON CESAR : Stai puţin. Nu te grăbi. 

DON FELIX : De ce vrei să mă opreşti ? 

DON CESAR : Am un motiv. 

DON FELIX : Lasă-mă să mă duc. 

DON CESAR : Un motiv foarte serios. 

DON FELIX : Spune-mi-l şi mie. 

FLORA (cîntînd în dosul scenei): 

„Să ştii la timp să te opresti. 

Comoara de speri s-o găseşti, 

Te pierzi şi n-o mai nimereşti". 


DON FELIX : Asta înseamnă că trebuie să aştept. Hai, vorbeşte, dar fii scurt. 
Dacă-s chemat din nou, nu mai stau o clipă. 

DON CESAR : Ba o să stai. (Către Tristan.) Tu pleacă. 

TRISTAN (aparte): Se feresc de mine, dar eu am să trag cu urechea. (lese şi se 
ascunde lîngă cortină.) 

DON CESAR : Ascultă-mă cu luare aminte. Eşti convins — nu-i aşa, Felix ? — că 
prietenul tău îţi doreşte fericirea. 

DON FELIX : De asta nu m-am îndoit niciodată, 

DON CESAR : Eşti prietenul meu, nu-i aşa ? 

DON FELIX : Mai încape vorbă ? 

DON CESAR : Atunci aştept din partea ta... 

DON FELIX : Vorbeşte. 

DON CESAR : O dovadă de prietenie. 

DON FELIX : Fii sigur de ea. în ce constă ? 

DON CESAR : Nu vreau să abuzezi de prietenia mea. Eşti prietenul meu, Felix. 
Ai fost găzduit cu toată cinstea în casa lui Lidoro. Pentru mine, iar nu pentru 
tine, ţi-a oferit ospitalitatea lui. 

FLORA (cîntind în dosul scenei): 

„Vino, dragoste, 


De eşti zeiţă, 

Vino în zbor". 

DON FELIX : Îţi voi răspunde mai tîrziu. 
DON CESAR : Ba nu. Acuma să-mi răspunzi. 
DON FELIX : Nu vreau să pierd... 

FLORA (cîntind în dosul scenei): 

„Pe timpul plin cu flori 

Te cheamă 

Prisăcara..." 

DON FELIX: Ocazia. 

DON CESAR : Aşa doresc eu. 

DONA SERAFINA (în dosul scenei): Destul. Nu mai cînta. 


SCENA A VIII-A 
Don Felix şi don Cesar. 


DON FELIX : Asta e o cruzime din partea ta. Nu te gindeşti ? 

DON CESAR : Degeaba stărui. Nu te las să pleci acum. 

DON FELIX : Vrei să răpeşti dragostei mele acest prilej rar ? 

DON CESAR : Ascultă şi aşteaptă. Prin gratiile astea a fost aruncată adineauri o 
hîrtie. 

DON FELIX : Fără îndoială că Serafina se plinge de întîrzierea mea. 

DON CESAR : E o scrisoare adresată lui Cesar. 

DON FELIX : Arată-mi-o. Eu sînt Cesar aici. Tu vei afla ce scrie în ea, iar eu voi 
vedea dacă pot îndupleca prietenia ta. Văd însă că scrisul nu-i de femeie. 

DON CESAR : Sînt nerăbdător să ştiu al cui e. 

DON FELIX : Scrisoarea e semnată de Lisardo. 

DON CESAR : Lisardo ! Cine o mai fi şi ăsta ? 

DON FELIX (citind): „Deşi m-aş putea folosi de prilej, ca să răzbun moartea 
fratelui meu Laurencio..." O glumă, desigur. 

DON CESAR : Ba nu e glumă de loc. Trebuie să citim scrisoarea pînă la capăt, 
căci acum e foarte important să vedem dacă tu eşti Cesar sau eu. 

DON FELIX : Glumă sau farsă. Nu te aprinde. Aici eu sînt Cesar şi scrisoarea 
mie mi-a fost adresată. 

DON CESAR : Ascultă, dragul meu. Ne-am schimbat numele în vederea unei 
stratageme. In fond, însă, rămînem cine sîntem, mai ales într-o chestiune care 
priveşte onoarea mea. 

DON FELIX : Sînt gata să apăr oricînd onoarea ta. Altfel n-aş putea spune că ţi-s 
prieten, dragă Cesar. 

DON CESAR : Nu mă îndoiesc de asta. Ca să fiu liniştit, însă, trebuie să cunosc 
tot cuprinsul scrisorii. 

DON FELIX : Nu ţi-o mai pot arăta. 

DON CESAR : Din primele rînduri reiese că cel care a trimis-o cere satisfacţie. 
Trebuie să ştiu de unde scrie şi unde aşteaptă. 

DON FELIX : Scrisoarea mi-a fost adresată mie, aşa că voi răspunde eu. 

DON CESAR : Deşi scrisoarea ţi-a fost adresată ţie, nu te înşela singur, dragul 
meu. De fapt, mă priveşte numai pe mine. Părerea altora că eu sînt Felix nu 
poate întuneca adevărul. 

DON FELIX : Îţi repet că aici eu sînt Cesar. Şi scrisoarea e pentru mine. Cine se 
înşală cu numele, nu se poate înşela cu persoana. 

DON CESAR: Nu l-am ucis eu pe Laurencio ? 


DON FELIX Ba da. 

DON CESAR Eşti tu duşmanul lui. Lisardo ? 

DON FELIX : Nu. 

DON CESAR Deci scrisoarea ai primit-o pentru mine. 

DON FELIX : Dar oare tu eşti aici don Cesar ? 

DON CESAR Nu. 

DON FELIX : Şi nu sînt eu aici don Cesar? 

DON CESAR : Ba da. 

DON FELIX :Aşadar, scrisoarea e pentru mine de vreme ce omul care a trimis-o 
nu te cunoaşte şi pe mine vrea să mă vadă. 

DON CESAR : Asta e nostim ! Dacă te cheamă de formă Cesar, vrei să mă 
împiedici să fiu eu adevăratul Cesar ? 

DON FELIX : Păi cum crezi tu ? Fiind don Cesar, am fost găzduit în casa asta de 
oameni cumsecade, m-am bucurat de bunăvoința unui înger şi, după atîtea 
avantaje, înseamnă să renunţ a mai fi Cesar din cauza unor neplăceri pe care aş 
avea să le întâmpin ? Nici prin gînd să nu-ţi treacă aşa ceva. Eu nu pot fi Cesar 
pentru ce-mi place şi altul pentru ce nu-mi comune. înţeleg să primesc binele 
împreună cu răul, luînd asupra mea atît folosul, cît şi ponosul numelui pe care îl 
port într-o anumită împrejurare. Cum e de pildă cea de faţă. 

DON CESAR : Cum vrei tu. Nu-mi ascunde însă scrisoarea, căci vreau s-o citesc. 
DON FELIX : Nu, Cesar. Nu trebuie s-o vezi. 

DON CESAR : Ba trebuie. 

DON FELIX : Dacă nu ţi-o arăt, n-o poţi vedea 

DON CESAR : Nu ştiu. Eu însă... 

DON FELIX : însă ce? 

DON CESAR : Te voi împiedica şi pe tine s-o citeşti. 

DON FELIX : Cum ai să mă poţi împiedica ? 

DON CESAR : Foarte bine. Nu mă voi urni o clipă de lîngă tine. Te voi urmări 
pas cu pas. De acum înainte voi fi umbra ta. 

DON FELIX : Cum aşa ? Nu vezi că eşti prizonier şi nu poţi ieşi de aici ? 

DON CESAR : Atunci am să trec peste orice şi voi declara sus şi tare cine sînt, 
DON FELIX : Vei primejdui astfel şi onoarea ta şi a mea. Mă tem că vrînd să ieşi 
din încurcătură, ne vei compromite pe amindoi. 

DON CESAR : Dacă vrei să eviţi aceste urmări, arată-mi scrisoarea. După ce vom 
citi-o, vom şti fiecare din noi ce avem de făcut. 

DON FELIX : îţi voi spune mai tîrziu cuprinsul ci. Am plecat. 

DON CESAR : Atunci te urmez. 

DON FELIX : Ba n-o să mă urmezi. 

DON CESAR : Ba da. 

DON FELIX : la seama... 

DON CESAR : Gîndeşte-te bine... 

(Intră don Lidoro.) 


SCENA A IX-A 
Aceiaşi şi don Lidoro. 


DON LIDORO : Ce este? 

DON FELIX : Nimic. (Aparte.) Ar trebui să profit acum de prilej. 
DON LIDORO : Ce discutati împreună ? 

DON FELIX : Vă spune don Felix. (lese.) 


DON CESAR : Da, o să vă spun, însă numai în faţa lui, ca să nu puneţi la îndoială 
cuvintele mele. Prin urmare, vă rog să-l chemaţi înapoi. 

DON LIDORO : De ce să-l chem ? Voi crede tot ce-mi veţi spune. 

DON CESAR : Mare pacoste pe capul meu ! Lăsaţi-mă să fug după el. 

DON LIDORO : Nu uitaţi că sînteţi prizonier aici, din porunca prinţului. 

DON CESAR : Naiba să mã ia ! 

DON LIDORO : Nu vă puteți duce nicăieri deocamdată. Mă rog, dar ce s-a 
întîmplat ? 

DON CESAR (aparte): Ce să fac? Dacă îi spun că Felix a primit o provocare la 
duel şi s-a dus la locul de întîlnire, îmi compromit eu singur onoarea. Deoarece 
nu pot scoate însă sabia într-o ocazie care este a mea, aş face rău să nu mă pun 
de-a curmezişul. Împiedicîndu-l pe Felix să se bată azi în duel, m-aş putea întâlni 
iarăşi cu ocazia mîine. 

DON LIDORO : Am impresia că sînteţi foarte zbuciumat. 

DON CESAR : Nu vreţi să-l chemaţi înapoi ? 

DON LIDORO : Nu. 

DON CESAR : Nici să mă lăsaţi pe mine să-l aduc ? 

DON LIDORO : Cu atît mai puţin. 

DON CESAR : Atunci mă văd nevoit să vă spun adevărul. Fugiţi după dînsul. S-a 
dus să se bată în duel. 

DON LIDORO : Motivul ? 

DON CESAR : Nu-l cunosc. 

DON LIDORO : Unde e locul de întîlnire ? 

DON CESAR : Habar n-am. 

DON LIDORO : Bine. Aşteptaţi aici. Voi rîndui paznici şi-l voi minări singur. 
(lese.) 


SCENA A X-A 
Don Cesar, apoi dona Violante. 


DON CESAR Ah!Ce vor zice despre mine don Felix și dușnanul său?Am făcut 
bine sau rău?M-am gîndit oare bine în împrejurarea asta că numai eu sînt 
interesat într-un duel în care Felix se angajează pe socoteala lui şi că eram dator 
să-mi joc personal rolul ? Azi ori mîine cel mai tirziu înşelăciunea va lua sfîrşit şi 
Violante va. trebui să dea faptele în vileag... 

(Intră dona Violante.) 

DONA VIOLANTE : Profit de ocazie că Serafina e ocupată în colţişorul ei 
minunat din grădină, ca să pătrund cîteva clipe în acest apartament. Am ajuns la 
vreme, căci mi-am auzit numele nefericit rostit de buzele tale. Ştiu că-l blestemi, 
dar văd că nu m-ai dat uitării. 

DON CESAR : S-ar putea altfel ? Numai ca s-o blestem îmi mai pot aduce aminte 
de ingrata care mi-a distrus sufletul si viaţa. 

DONA VIOLANTE : Ce-mi poţi reproşa, Cesar ? Numai pentru tine îndur tot 
zbuciumul prin care trec şi am ajuns în situaţia asta nenorocită, departe de 
căminul părintesc şi prizonieră într-o casă străină. DON CESAR : Asta din cauză 
că nu ţi-ai putut realiza planul trădător prin care mi-ai urmărit cu perfidie 
moartea, sub aparențele unor intenţii bune. Acuma te-ai răzgindit, prefăcîndu-te 
din lup mieluşel, tăgăduindu-ţi complotul mîrşav şi spunîndu-mi că nici nu l-ai 
urzit, nici n-ai luat parte la el. DONA VIOLANTE : Cum ţi-ai putut închipui că am 


avut intenţia să te trădez, cînd vezi foarte bine că am renunţat la oraşul şi la 
familia mea, ca să te pot urma ? 

DON CESAR : Dacă e aşa cum spui tu, de ce m-a aşteptat Aurelio şi de ce a vrut 
să mă ucidă ? Şi cine altcineva l-ar fi putut informa că aveam să vin la tine să te 
văd ? 

DONA VIOLANTE : A pus mina pe scrisoarea ce mi-ai trimis printr-un servitor al 
lui don Felix. 

DON CESAR : Al lui Felix ? 

DONA VIOLANTE : Da. 

DON CESAR : Stai. Acest amănunt începe să limpezească lucrurile, dacă n-a fost 
în stare s-o facă pasiunea şi dorinţa de a-ţi da crezare. Zici că tatăl tău a 
surprins scrisoarea adusă de un senator al lui Felix. Nu-i aşa ? 

DONA VIOLANTE : Aflind astfel ce aveai de gînd să faci, m-a închis în camera 
mea şi s-a prefăcut că pleacă la ţară. 

DON CESAR : De aici s-a iscat probabil zvonul eroul aventurii tale este Felix, ca 
să fiu acum prizonier aici sub numele lui. 

DONA VIOLANTE : Sub numele lui ? 

DON CESAR : Da, pe al meu i l-am dat lui, ca să plece la Milano imediat în locul 
meu, iar eu să rămîn la Parma în acea noapte nenorocită. 

DONA VIOLANTE Aici nu eşti Cesar pentru nimeni ? 

DON CESAR : Nu. 

DONA VIOLANTE : Acum de abia înţeleg de ce se încăpăţâna Serafina să susţină 
că nu Cesar a fost arestat din cauza mea, ci Felix. Poţi să-ţi închipui cîte îndoieli 
mi-au răscolit sufletul. (Intră Nise.) 


SCENA A XI-A 
Aceiaşi, Nise ; apoi dona Serafina. 


NISE : Peste tot v-am căutat, doamnă. Stăpîna mea întreabă unde sînteţi. 
DONA VIOLANTE: Mergem la ea. (Către don Cesar.) S-ar supăra, Cesar, dacă ar 
afla că am fost aici. Te las singur. Gîndeşte-te bine la tot ce ţi-am spus. 
DON CESAR : Mă voi gîndi. Adevărul pe care l-am auzit din gura ta l-am 
bănuit şi înainte. 

DONA VIOLANTE: De ce l-ai bănuit? 

DON CESAR : Pentru că doream să te cred nevinovată. 

DONA VIOLANTE : Nevinovată de ce ? 

DON CESAR : De ingratitudine. 

DONA VIOLANTE : Faţă de cine ? 

DON CESAR : Faţă de cel care te adoră. 

DONA VIOLANTE : Ce satisfacţie mai mare ţi-aş putea da... ? 

DON CESAR : Decit ? 

DONA VIOLANTE : Deciît aceea că mă vezi suferind ? 

DON CESAR: : E una şi mai mare. 

DONA VIOLANTE : Spune care... 

DON CESAR : Să te văd suferind de dragul meu. 

DONA VIOLANTE : Cum înţelegi acest lucru ? 

DON CESAR : Să-mi dovedeşti că dragostea a aprins flacăra în inimile noastre. 
DONA SERAFINA (în dosul scenei): Flora ! Violante ! 

NISE : lar ne cheamă. 

DONA VIOLANTE : Haidem ! Cu bine, Cesar. 

DON CESAR : Cu bine, draga mea. 


(Dona Violante şi Nise ies.) 


SCENA A XII-A 
Pe o stradă. Don Lisardo, singur. 


DON LISARDO : Am pîndit clipa în care am fost sigur că Cesar e în camera lui şi 
i-am aruncat scrisoarea printre gratii. N-am vrut să ştie cine sînt pînă la sfîrşitul 
duelului. Dacă-l voi ucide în luptă corp Ia corp, Serafina va afla că m-am 
răzbunat pe amindoi. Dacă mă va ucide el, va afla că a răzbunat-o cu moartea 
mea. Îl aştept acum în stradă, să-i urmăresc paşii. îl ştiu om viteaz şi cu sînge 
nobil Sînt convins că va veni singur la locul de întîlnire ce i-am dat. Vreau să iau 
însă toate 

măsurile de prevedere, avînd în vedere că el nu mă cunoaşte. Totuşi, îi voi spune 
cine sînt, cînd va sosi la locul hotărît, 

(Intră don Felix şi Tristan.) 


SCENA A XIII-A 
Don Lisardo, don Felix, Tristan. 


DON FELIX : Lasă-mă aici, Tristan. la seama însă. Dacă mă urmăreşti ori sufli 
un cuvînt din care ar putea să afle cineva încotro m-am dus, poţi să-ţi iei 
nădejdea de la viaţă. 

TRISTAN : Ştiţi că nu preget să vă dau ascultare, mai ales în astfel de 
împrejurai!. 

DON FELIX : Bine. Atunci du-te repede înapoi. 

TRISTAN (aparte, depărtîndu-se): Asta-i o chestiune de onoare. Se duce să se 
bată pentru altul, păcatele mele ! Cred că-i primul duel prin procură, cum am 
auzit că se însoară unii. Cum să fac, însă ? Asta-i întrebarea. Trebuie mai întîi să 
nu mă amestec de fel şi pe urmă să dau de veste cui are puterea să împiedice 
duelul. Aşa îmi dictează datoria şi aşa am să fac. (lese.) 

LISARDO (aparte): A rămas singur. Nu m-am îndoit de bravura lui şi am avut 
dreptate. 

DON FELIX (aparte): Să citesc scrisoarea din nou, ca să văd în ce loc mă 
aşteaptă. (Citeşte.) „Deşi m-aş putea folosi de prilej, ca să răzbun moartea 
fratelui meu Laurencio..." 

(Intră don Aurelio şi Libio.) 


SCENA A XIV-A 
Don Lisardo, don Felix, don Aurelio, Libio. 


LIBIO (către Lisardo): Ştiam că sînteţi aici, stăpîne şi am venit să vă spun că un 
bătrîn gentilom doreşte să vă vadă. 

DON LISARDO (aparte): Acum şi-a găsit şi el!Cine o mai fi şi ăsta ? 

LIBIO (către don Aurelio): Poftiţi, vă rog. Dumnealui este Celio. 

DON AURELIO (către don Lisardo): Dă-mi voie să te îmbrăţişez, dragul meu. 
DON LISARDO : Deşi nu vă cunosc, vă sînt recunoscător pentru afecțiunea cu 
care mă întîmpinaţi. (Aparte.) Să nu-l pierd însă din vedere pe celălalt 

DON AURELIO : îmi datorezi mai mult decît recunoştinţa asta. 


DON FELIX (citind): „Vreau să văd dacă ai şi cu mine norocul pe care l-ai avut 
cu el". 

DON LISARDO (către don Aurelio): Aş fi încîntat să aflu despre ce e vorba, ca să 
mă pot achita faţă de voi. 

DON AURELIO : Îţi voi spune pe scurt cine sînt şi de ce am venit să te văd. ? 
DON FELIX (citind): „Te aştept în dosul castelului. Salutări". 

DON AURELIO (către don Lisardo): îmbrăţişează-mă acum şi spune-mi că eşti 
Lisardo, iar nu Celio, căci ştiu că eşti Lisardo. 

DON LISARDO : Asta mi-ajunge ca să ştiu că sînteţi unchiul meu Aurelio. 
Altcineva nu cunoaşte secretul ăsta. 

DON FELIX (aparte): Va să zică, în dosul castelului. Pe unde aş putea ajunge mai 
repede acolo ? 

DON AURELIO (către don Lisardo): O nouă nenorocire m-a silit să te caut 
pentru onoarea mea şi a ta. 

DON LISARDO : Vă mulţumesc pentru interesul ce-mi arătaţi. (Aparte.) A aflat 
probabil că Cesar e aici şi vrea să-mi dea de veste şi să fie alături de mine. 

DON AURELIO : Trebuie să ştii că... 

DON FELIX (către don Aurelio): Nu ştiţi, domnule, care e drumul cel mai scurt 
la castel ? 

DON AURELIO : O ! Dar ce văd ? Trădătorule ! întreabă mai bine pe care drum 
poţi ajunge mai repede la moarte. (Scot amîndoi săbiile.) 

DON LISARDO (aparte): El e, prin urmare. Nu m-am înşelat. 

DON FELIX (aparte): Alt duel, va să zică... 

DON LISARDO (aparte) : Nu vreau să-mi scoată vină nimeni că m-am folosit de 
împrejurarea asta ca să-l atac înainte de întîlnirea hotărită pe adversarul pe care 
l-am provocat. Sint nevoit să-l apăr deci de sabia lui Aurelio. (Către don Aurelio, 
tare.) Staţi, vă rog. 

DON AURELIO : Cum ! Eşti de partea lui ? 

DON LISARDO : Da. Am motivele mele. 

DON AURELIO : Vrei să aperi un om răspunzător de onoarea mea, ca şi deata? 
DON LISARDO : Da. 

DON FELIX (către don Lisardo): îţi mulţumesc, domnule, nu atît pentru faptul că 
vrei să mă aperi de o primejdie, ci pentru faptul că mă scuteşti de obligaţia să-l 
atac şi eu pe acest om. (Către don Aurelio.) Ţineţi seama, don Aurelio, că n-aţi 
suferit nici o ofensă din partea mea. 

DON AURELIO : Ce-ai spus, trădătorule ? îndrăzneşti să susţii că nu m-ai 
ofensat niciodată,don Felix ? 

DON LISARDO (aparte) : Cum ! I-a zis don Felix ? 

DON AURELIO (către don Felix): Vom vedea în dată... 

(Intră don Lidoro cu mai mulţi însoțitori.) 


SCENA A XV-A 
Aceiaşi, don Lidoro şi însoțitorii săi. 


DON LIDORO : Am ajuns la vreme. Sînt de partea voastră, don Cesar. Ce se 
petrece aici ? 

DON AURELIO : Un gentilom insultat vrea să-şi apere onoarea. Deoarece aţi 
venit să mă împiedicaţi cu prezenţa voastră, voi aştepta un prilej mai bun, fără 
atiţia martori oficiali. (lese.) 

DON LISARDO (aparte): Dumnezeule! Ce să fac ? Datoria îmi porunceşte 
să-l urmez pe Aurelio, dar nu trebuie să-l pierd din vedere pe Cesar. Deşi 


unchiul meu i-a zis Felix, nu vreau să-l las să plece şi nici eu nu părăsesc locul 
ales pentru duel. 

DON LIDORO: Ce este don Cesar? 

DON FELIX : Nu ştiu ce să răspund. 

DON LIDORO : Cine este acel gentilom ? 

DON FELIX : E tatăl Violantei. 

DON LIDORO : Cum ? E don Aurelio ? Şi ce învinuire îţi aduce ? 

DON FELIX : Faptul că sînt prieten cu don Felix. 

DON LIDORO (către don Lisardo) : Bine că te-am întîlnit aici, Celio ! Fug după 
el şi voi încerca să-l liniştesc. Te rog să ai grijă de don Cesar. 

DON LISARDO : Vă promit că nu-l voi lăsa singur. (Aparte.) Sînt prea interesat, 
ca să nu-l păzesc bine. 

(lese don Lidoro cu suita lui.) 


SCENA A XVI-A 
Don Felix şi don Lisardo. 


DON FELIX : Renunţă la intenţia dumitale. Am interes să mă duc undeva şi nu 
pot pleca decît singur. 

DON LISARDO : Nu vei pleca, domnule. 

DON FELIX : Cine ţi-a spus asta ? 

DON LISARDO : Cine mi-a spus, mi-a spus. Lucru sigur, don Cesar sau don Felix, 
căci văd că ai două nume, este că nu te poţi urni de aici atîta vreme cît am 
însărcinarea să am grijă de dumneata. Am dat cuvîntul că nu te voi lăsa să pleci 
nicăieri. 

DON FELIX : Am văzut pînă acum că eşti de partea mea. Sper că voi avea 
plăcerea asta şi de acum înainte. 

(Revine don Lidoro.) 


SCENA A XVII-A 
Aceiaşi, don Lidoro. 


DON LIDORO : Nu l-am putut ajunge. Ştiind însă că e tatăl Violantei, care în 
clipa asta e găzduită în casa mea... 

DON LISARDO (aparte):Ce-mi aud urechile ! 

Violante în casa lui ? 

DON LIDORO (în continuare): Trebuie să fac . aşa fel s-o găsească cununată cu 
don Felix, aşa ca afacerea asta să poată avea un sfîrşit fericit. Hai, don Cesar, 
să chibzuim cum trebuie să procedăm. 

DON FELIX : Bine. Duceţi-vă înainte. Vin şi eu 

mai pe urmă. 

DON LISARDO : îmi pare foarte rău, dar nu te pot lăsa aici. 

DON LISARDO (aparte) : Dintr-o aventură în alta, necazurile mele sporesc. 
DON LIDORO (către don Felix): Hai deci cu mine. (Către don Lisardo.) Cu bine, 
Celio. (Vrea să plece.) 

DON LISARDO : Cu bine atunci. 

DON FELIX (către don Lisardo): Domnule Celio... (Aparte.) De vreme ce nu pot 
rămîne aici, trebuie să-i spun tot. (Tare.) Faţă de simpatia ce mi-ai arătat, vreau 
să-ţi încredinţez onoarea mea. 

DON LISARDO : Te rog. 


DON FELIX : Ca gentilom, nu poţi refuza sprijinul dumitale celui care ţi-l cere. 
Mă aşteaptă cineva nu departe de aici. Vreau să mă întîlnesc cu acel om, deşi 
nu-l cunosc. Îl cheamă Lisardo. Locul de întâlnire e în dosul castelului. Du-te la 
el, te rog, şi spune-i în ce situaţie mă găsesc. Eşti cel mai bun martor pe care l-aş 
putea avea. Spune-i că-l rog să mă ierte. Vom aştepta alt prilej. Vrei să-mi faci 
acest serviciu ? 

DON LISARDO : Am să ţi-l fac, şi te încredinţez că poţi fi tot atît de liniştit ca şi 
cum ai fi vorbit chiar cu cel pe care îl cauţi. 

DON FELIX : Dumnezeu să te aibă în paza lui! 

DON LIDORO (către don Felix): Hai... Nu vii? 

DON FELIX : Vin imediat. (Aparte.) Dacă n-am făcut chiar tot ce-mi cere 
onoarea, cel puţin am îndreptat răul în parte, (lese după Lidoro.) 


SCENA A XVIII-A 
Don Lisardo, singur. 


DON LISARDO : Ce întâmplare ciudată ! Cît va fi oare nevoie să-mi frămînt 
mintea, ca să prind iar atitea fire împrăştiate şi să pot lămuri îndoielile de care 
mă simt cotropit ? L-am provocat azi la duel pe un om pe care l-am crezut don 
Cesar şi văd că Aurelio i-a zis don Felix. în clipa în care speram să-mi pot 
răzbuna ofensa, Aurelio a venit să declare că ofensa e a lui. Pe de altă parte, aflu 
din gura lui Lidoro că Violante e in casa lui. Dacă adversarul meu e don Cesar, 
cum se face că Aurelio nu-l cunoaşte ? Şi dacă omul ăsta e don Felix, de ce 
spune Lidoro că vrea s-o cunune pe Violante cu don Felix? Degeaba îmi bat 
capul să dezleg atîtea enigme. Numai timpul le poate descurca. Mă duc după 
don Aurelio. Odată scutit de datoria de cavaler, care mi-a făcut să-i stau î 
potrivă, voi trece de partea lui, ca să ne răzbunăm pe duşmanul nostru, Cesar 
sau Felix, oricum l-ar chema. Pînă atunci voi ruga cerul să-mi dea răbdare, ca să 
pot îndura îndoiala, sau judecată, ca să desprind adevărul. 


SCENA A XIX-A 
Salon în casa lui don Lidoro. Dona Serafina şi Flora, mascate. 


DONA SERAFINA : Ce i-ai spus Violantei ? 

FLORA : l-am spus că ai fost invitată de nişte prietene să te maschezi cu ele, ca 
să vă duceţi împreună la o petrecere. 

DONA SERAFINA : Atunci să ne grăbim. 

FLORA : Eşti hotărită să mergi la el? 

DONA SERAFINA : Da. După ce am aflat mai întîi de la Violante cît suferă din 
cauza lui don Cesar, mi-am dat seama apoi de ce a refuzat să vină la mine, deşi i- 
am dat prilejul să mă vadă. Tu cîntai să-l chemi în grădină, dar el n-a vrut s-o 
facă geloasă. în schimb, drept să-ţi spun, a stîrnit gelozia mea. Ei bine, vreau să 
mă duc mascată la el şi să-i spun ce am de spus. Îmi voi uşura ast Inima şi pe 
urmă voi şti să mă răzbun disprețul meu. Haidem, Flora. 

FLORA : N-ai vrea totuşi... 

DONA SERAFINA : Nu-mi spune nimic. Ştiu ai dreptate. Judecata însă nu poate 
stăpîni sentimentele şi cu atît mai puţin pasiunea unei femei trufaşe, care s-a 
văzut la un moment dat dispreţuită. Nici izbucnirea Vezuviului şi nici trăsnetele 
din cer... Dar ce nevoie am să fac comparații ? Nimic nu se poate asemui cu 
înverşunarea mea. (les împreună, intră apoi dona Violante şi Nise.) 


SCENA A XX-A 
Dona Violante şi Nise. 


NISE : Si ce ai de gînd să faci acum ? 

DONA VIOLANTE : Ah, Nise ! Vreau să profit de ocazia că Serafina e plecată în 
seara asia la o petrecere, ca să stau de vorbă cu Cesar. Cred că l-am convins că 
nu sînt vinovată faţă de el. De ce nu vine oare Fabio ? L-am chemat înadins, ca 
să am încă un martor în favoarea mea. Dacă Cesar va fi sigur de credinţa mea şi 
tata ne va găsi cununaţi, cînd soseşte la Milano, voi fi în adevăr fericită. 

NISE : Eu singură nu ştiu ce să mai zic. Dacă te duci la don Cesar, e riscant, şi 
tare mă tem să nu te caute cineva. In afară de asta, cine poate şti clacă n-o să 
intre cineva în camera lui cît vom fi noi înăuntru ? 

DONA VIOLANTE : Teama asta o putem înlătura foarte uşor. 

NISE: Cum? 

DONA VIOLANTE: Ne mascăm si noi ca toată lumea la carnaval. 

NISE : Una din cameristele Serafinei ţine mult la mine şi cred că ne-ar face rost 
de costume. 

DONA VIOLANTE : Du-te şi vorbeşte cu ea. Dacă m-o căuta un domn mai în 
vîrstă, roag-o să-i spună că... Dar in privinţa asta o să vorbim pe urmă. Il văd pe 
don lidoro că intră în casă cu don Felix şi nu vreau să mă găsească aici. Tu rămii 
pe loc şi fă puţin zgomot să te vadă numai pe tine. O, soartă ! Vino-mi în ajutor şi 
îndură-te de mine. Ştii că sînt nevinovată şi că ispăşesc pe nedrept prin vitregia 
ta o greşeală pe care n-am făcut-o. (Iese; intră apoi don Lidoro si don Felix.) 


SCENA A XXI-A 
Nise, don Lidoro şi don Felix. 


DON LIDORO : Unde e Serafina, Nise ? 

NISE : Mi se pare că s-a dus în oraş cu nişte prietene 

DON LIDORO : Şi tu ce faci aici ? Du-te în camera ta; (Nise iese.) Acum, don 
Cesar, primul lucru ce avem de făcut e să discutăm toate astea cu don Felix. 
DON FELIX : Dacă va căpăta convingerea că Violante e nevinovată în aventura 
fatală a cărei eroină a fost, sînt sigur că va fi de acord să se cunune cu ea. Asta 
de altfel e şi dorinţa lui. Numai să-i dea Violante mai întîi satisfacţie. 

DON LIDORO : în pricini de dragoste, don Cesar, ştiţi bine că împăcarea o poate 
aduce mai bine un prieten decît un om străin, mai ales dacă faţă de acest străin 
au vreo datorie. Ca om chibzuit şi ca bun prieten al lui don Felix, sînt de părere 
să mijlociţi personal în acest scop, profitind de ocazie că Serafina e plecată de 
acasă. A 

DON FELIX : Imi iau bucuros sarcina asta. 

DON LIDORO : Eu mă retrag. Mă voi întoarce îndată. (lese.) 

DON FELIX (singur); în sfîrşit, apele se lămuresc. Nu mai am de ce să mă tem, 
nici din partea lui Lidoro sau a prinţului, nici din cauza numelor noastre 
schimbate. Nu mai văd nici o piedică între mine şi Serafina. Dar dacă ea vede că 
nu mai sînt don Cesar ?... 

(Intră don Cesar şi Tristan.) 


SCENA A XXII-A 


Don Felix, don Cesar Tristan. 


TRISTAN : Bine că te văd teafăr, stăpîne ! Dă-mi voie să.. 

DON FELIX : Du-te la naiba, neghiobule ! 

DON CESAR : Mă bucur, Felix, că te-ai întors cu Lidoro. Asta îmi spune că n-ai 
apucat să ajungi unde aveai de gind să te duci. 

DON FELIX : Ba mie, drept să-ţi spun, îmi pare rău că te văd. N-aş fi crezut pînă 
azi că voi regreta prietenia cu tine. 

DON CESAR : Ce vrei să spui? 

DON FELIX : Nimic. Rămîne pe altădată. Află că Aurelio a sosit la Milano. 

DON CESAR : Ce vorbeşti ! 

DON FELIX : E aşa cum îţi spun eu. Dovadă c că a şi scos sabia împotriva mea. 
În sfîrşit, Cesar, ce mai tura-vura ! Dacă vrei să se termine toate cu bine, singura 
soluţie e să te cununi cu Violante. Gîndeşte-te, prin urmare, şi să vedem ce 
putem face. 

DON CESAR : De fapt, Violante mi-a dat satisfacţie. Dacă nu pe deplin, măcar în 
parte. După cum mi-a spus ea — şi-mi place să-L. dau crezare — tatăl ei, văzînd 
că scrisoarea o adusese Tristan, a avut impresia că tu eşti. iubitul ei. 

DON FELIX : Lucru foarte explicabil, de altfel. (Către Tristan.) Cînd a văzut 
scrisoarea ? 

TRISTAN : Cînd număra banii. 

DON CESAR : Era lîngă tine ? 

TRISTAN : Nu. Venea chiar atunci din camera lui. 

DON CESAR : Şi n-a zis nimic ? 

TRISTAN : N-a zis întîi nimic, dar afurisitul de bătrîn... 

DON FELIX Atunci staţi... la ! Bate cineva la uşă. 

TRISTAN : O fi iar stafia noastră. 

DON FELIX Du-te şi vezi cine e. 

DON CESAR Să nu deschizi uşa. 

DON FELIX : De ce să n-o deschidă ? 

DON CESAR : Nu vreau să văd... 

DON FELIX : Uite ce. Vreau să te scap de orice îndoieli. Mă oblig să rămîn cu ea 
în cei mai buni termeni, dar să renunţ la bunele ei graţii. A venit vremea să 
punem capăt acestei fantasmagorii. CESAR (către Tristan): Bine. Atunci 
deschide uşa. 

DON FELIX (către don Cesar) : Tu să stai la o parte, Cesar, ca să poţi auzi 
desluşirea ce-i voi da cu toată politeţea. 

(Intră dona Serafina şi Flora, travestite, dar fără văluri pe faţă.) 


SCENA A XXIII-A 
Don Felix, dona Serafina, Flora; don Cesar şi Tristan la o parte, 


DONA SERAFINA (către don Felix): Să nu credeţi „cumva, don Cesar, că am 
venit să vă mărturisesc recunoştinţa mea şi să văd ce faceţi. N-am venit pentru 
asta. Scopul vizitei mele, pe care o fac deoarece aţi refuzat să răspundeţi la 
chemarea mea din grădină, e să vă cer o favoare. 

TRISTAN (către Flora) : Nu-mi ceri şi tu mie una, regina mea ? 

FLORA Ce favoarea vrei să-ţi cer ? 

TRISTAN : Să-mi spui mai întîi, de pildă, că te-ai topit de dorul meu. 

DON FELIX (către Serafina) îmi cereţi o favoare ? 

DONA SERAFINA : Da. 


DON FELIX : Vă ascult cu toată plăcerea, 

DONA SERAFINA : Bine. 

DON FELIX (aparte) : E aici în joc toată onoarea mea. 

DONA SERAFINA (aparte): Curaj, deci... (Iare.) Violante mi-a spus, don Cesar, 
că dispuneţi de soarta ei. Lacrimile, rugăminţile, delicateţea, sinceritatea, 
credinţa, dragostea şi pasiunea ei m-au înduioşat. Favoarea pe care v-o cere să 
aveţi milă, la rîndul vostru, de onoarea, de reputaţia şi de obiîrşia ei. Aştept să 
aud ce doriţi să-i spun. Aveţi grijă totuşi să nu mă jigniţi cu răspunsul pe care 
mi-l daţi. Zicînd „nu", ar însemna să nu faceţi ce vă rog ; iar zicînd „da", ar 
însemna sa faceţi ce nu doresc. 

DON FELIX : îmi cereţi să zic ori „da“, ori „nu", o dată pentru totdeauna. E drept 
că „da" şi „nu" sînt două cuvinte care nu se împacă unul cu altul. Eu sînt însă în 
situaţia nefericită să le pot rosti pe amîndouă, deşi cu „nu" v-aş supăra, iar cu 
„da" v-aş jigni. „Da" înseamnă că Cesar e stăpiîn în adevăr pe inima Violantei : iar 
„nu" că nu sînt eu stăpînul ei. Şi acum, doamnă, inversînd lucrurile, adică pe 
„da" şi „nu", vă declar că stăpîn pe inima Violantei nu e Felix, ei sînt eu. 
DONA SERAFINA : Nu vă înţeleg. 

DON FELIX : Nu-i de mirare. Nici eu nu prea mă înţeleg. 

DONA SERAFINA : Vă rog să vorbiţi mai desluşit. 

DON FELIX : Nu pot vorbi altfel. 

DONA SERAFINA : Dece? 

DON FELIX : Pentru că n-am curaj. 

DONA SERAFINA : Din ce cauză nu-laveţi? 

DON FELIX : Nu vreau să risc. 

DONA SERAFINA: Ce să riscaţi ? 

DON FELIX : Să vă supăr. 

DONA SERAFINA : Vă împiedică ceva ? 

DON FELIX : Da, teama să nu vă pierde 

DONA SERAFINA : N-o iubiţi, don Cesar, pe Violante ? 

DON FELIX : Răspund cu „da". 

DONA SERAFINA : Nu sînteţi don Cesar ? 

DON FELIX : Răspund cu „nu". 

DONA SERAFINA : Din ce provine toată încurcătura asta ? 

DON FELIX : Dintr-o schimbare de nume. 

DONA SERAFINA : Şi care e scopul ei ? 

DON FELIX : îndatorarea unui prieten. 

DONA SERAFINA : Şi cum l-aţi îndatorat ? 

DON FELIX : Suferind pentru el. 

DONA SERAFINA : Suferind ce ? 

DON FELIX : Suferind folosul şi ponosul. 

DONA SERAFINA : Al cui folos şi al cui ponos ? 

DON FELIX : Ale numelui pe care-l port. 

DONA SERAFINA : De ce nu vreţi să vorbiţi mai lămurit ? 

DON FELIX : Ba tocmai că asta vreau. 

DONA SERAFINA : Nu vă fie teamă atunci. 

DON FELIX : Ce vreţi să spun ? 

DONA SERAFINA : Că nu veţi trage alt ponos... 

DON FELIX : Ce ponos ? 

DONA SERAFINA : Alt ponos... 

DON FELIX : Exprimaţi-vă gîndul întreg, vă rog. 

DONA SERAFINA : Decît de pe urma faptului că aţi purtat numele de Cesar, 
dacă Cesar are altă dragoste în inima lui. 


DON FELIX : Dacă aveţi credinţa asta, ascultaţi,vă rog. Eu sînt... 


SCENA A XXIV-A 
Don Felix, dona Serafina, Flora, Tristan, don Cesar, la oparte, dona 
Violante ; don Aurelio şi don Lisardo, în dosul scenei. 


DONA VIOLANTE (în dosul scenei) : Săriţi ! Ajutor ! 

DON AURELIO (în dosul scenei) : Moarte ţie, ingrato ! 

DON LISARDO (în dosul scenei) : Moarte cui va încerca s-o apere ! 

DONA SERAFINA : Dumnezeule ! Ce-i cu larma asta ? 

FLORA : S-au dus boii dracului! 

TRISTAN: Toată casa e alandala. 

DON FELIX : Mă duc să văd ce este. Aşteptaţi aici. 

DON CESAR (înaintînd) : E glasul Violantei. Trebuie să plec. 

FLORA (către dona Serafina) : Haidem şi noi. Fugiţi, doamnă. 

DONA SERAFINA : Deschide uşa ceea. 

FLORA : Nu pot. E încuiată ca şi rîndul trecut. 

(Intră dona Violante, travestită.) 

DON CESAR : Ce s-a întîmplat, Violante ? De ce vii travestită ? 

DONA VIOLANTE Abia mai răsuflu. Mă îmbrăcasem cu acest costum, ca să vin 
la tine, cînd a sosit o cameristă să-mi spună că mă caută un bătrîn. Am crezut că 
era Fabio. M-am dus atunci fuga şi am dat peste tatăl meu. Acum e pe urmele 
mele. 

DON CESAR : Ascunde-te în altă cameră şi noi îl vom opri aici. 

DON FELIX (către dona Serafina) : Ascundeţi-vă şi voi, să nu vă vadă nimeni. 
(Don Felix şi don Cesar ies.) 

DONA SERAFINA (către dona Violante) : Va trebui... Stai puţin... 

(lese dona Violante, care încuie uşa după ea.) 

DONA VIOLANTE (în dosul scenei): lertaţi-mă, însă, dacă nu încui uşa pe 
dincoace... 

DONA SERAFINA : Vai de mine ! 

DONA VIOLANTE (în continuare) : N-aş putea fi în siguranţă. 

FLORA : O, Doamne ! Asta se cheamă răzbunare pentru încurcătura de data 
trecută. 

(Dona Serafina şi Flora îşi acopăr faţa, cu vălurile.) 


SCENA A XXV-A 
Dona Serafina şi Flora, voalate, Tristan, don Cesar, don Felix, don Aurelio, 
don Lisardo şi don Lidoro, cu spadele trase. 


DON LIDORO : Ce înseamnă gălăgia asta în casa mea ? 

DON AURELIO : Legile onoarei nu dau nimănui drept de azil. Aşa că nu trebuie 
să vă prindă mirarea, cînd găsesc în casa voastră pe ingrata pe care o caut şi pe 
trădător. 

DON LIDORO : Linişte, vă rog! 

DON CESAR (aparte, crezînd că Serafina e Violante) : Ce rău îmi pare că 
Violante nu s-a putut ascunde. 

DON FELIX (aparte, crezînd că Serafina s-a ascuns) : Bine că Serafina, 
cunoscînd casa, s-a putut retrage în camera ei ! 


DON LIDORO (aparte, crezînd că Serafina e Violante) : Bine că Serafina a 
plecat de acasă ! 

DON AURELIO : Nu-mi staţi în cale. Vreau să mă răzbun. 

DON CESAR : Luaţi seama, don Aurelio ! Dacă nu respectaţi casa în care vă 
găsiţi, voi apăra-o eu. 

DON AURELIO : Degeaba vrei să mă opreşti, don Cesar. Moartea lui Laurencio 
face şi clin dumneata duşmanul meu. 

DON LISARDO (către don Cesar) : Tu l-ai ucis, trădătorule, pe fratele meu ? Bine 
că te cunosc. Află că eu sînt Lisardo. Nu mai aştepta alt duel. 

DON FELIX : Duelul mă priveşte pe mine. Pe mine m-ai provocat întîi. 

DON AURELIO (către don Felix): Nu-ţi ajunge, 

trufaşule don Felix, că eşti autorul unei ofense ? Vrei să aduci încă una ? 
DON LISARDO (aparte): Cum vine asta? Lui Cesar îi zice Felix şi lui Felix, 
Cesar ? 

DONA SERAFINA (aparte): Fie-ţi milă, Doamne,de viaţa mea ! 

DON AURELIO (către Lisardo, arătînd pe Cesar şi pe Felix): îi vezi, Lisardo ? 
Amîndoi sînt 

duşmanii tăi şi ai mei. 

DON LISARDO : Ori minim, ori ne răzbunăm ! 

DON FELIX : Fiţi siguri că veţi muri. 

DON LIDORO : Opriţi-vă cu toţii ! 

GLASURI (în dosul scenei): Opriţi-vă ! Opriţi-vă ! 


(Intră prinţul cu suita lui.) 


SCENA A XXVI-A. 
Aceiaşi şi prinţul cu suita lui. 


PRINŢUL. (către don Lidoro): Ce e cu zgomotul ăsta în casa ta. Lidoro ? Treceam 
din întîmplare pe aici şi l-am auzit tocmai din stradă.Am venit să te întreb care e 
pricina lui. Văd aici pe Cesar şi pe Celio. 

DON LIDORO : Vă spun, alteţă, atita cît ştiu. 

(Arătînd-o pe Serafina, crezînd că e Violante.) 

Dumneaei este Violante, fiica lui... 

DONA SERAFINA (aparte): Ah, nenorocita de mine ! 

DON LIDORO (în continuare): ...don Aurelio, A venit din Parma însoţită de acest 
gentilom, don Felix, prieten cu don Cesar. 

DON AURELIO (către Lidoro): Ba, să-mi fie cu iertare ! Faceţi o confuzie. Don 
Felix e cel pe care îl numiţi don Cesar şi invers. 

PRINŢUL : Atunci chestiunea mă priveşte şi pe mine. Am fost indus în eroare, şi 
vinovatul nu poate fi iertat de pedeapsă. 

DON LIDORO : În calitate de gazdă, acelaşi lucru îl spun şi eu. 

DON FELIX : Sînt gata să vă dau satisfacţie, dacă veţi binevoi să-mi acordaţi 
cuvîntul, căci a fi prieten devotat nu este o crimă. Să vă spun cum stau lucrurile. 
Don Cesar e în adevăr iubitul Violantei în clipa cînd urma să se ducă la ea, 
ducele de Parma i-a dat ordin să plece imediat la Milano cu o solie pentru alteţa- 
voastră. M-a rugat atunci să plec eu în locul şi sub numele lui. Un servitor al 
meu, care fusese însărcinat să predea Violantei scrisoarea lui don Cesar, vestind- 
o că va veni s-o vadă, şi-a îndeplinit misiunea, dar don Aurelio a izbutit să pună 
mîna pe scrisoare, pe care i-a cerut-o imediat Violantei. El a rămas încredinţat 
că cel care o scrisese am fost eu, iar Cesar după cele ce s-au întîmplat, s-a grăbit 


să plece la Milano după mine. Acesta este adevărul. Nu cred că am comis o 
crimă îndatorînd pe un bun prieten într-o asemenea împrejurare; iar dacă sînt 
vinovat, cred că greşeala mea merită să fie iertată. Mai ales în cazul cînd toată 
povestea va avea o dezlegare fericită prin căsătoria Violantei cu iubitul ei. Don 
Cesar, care s-a convins de nevinovăția ei după ce o crezuse inspiratoarea 
agresiunii căreia era să-i cadă victimă, m-a însărcinat să-i cer mîna. 

DON CESAR : Da, aşa este. Cer mîna Violantei. 

DON AURELIO : Aceste cuvinte îmi sînt de ajuns.Sînt mulţumit. 

DON LISARDO : Eu însă nu pot fi mulţumit. Să mă ierte alteţa-voastră, pe care 
Celio e gata oricînd s-o servească. Căsătoria lui don Cesar cu Violante nu-i poate 
lua însă lui Lisărdo dreptul de răzbunare. 

DON AURELIO : Cesar e de acum înainte ginerele meu şi înţeleg să-l apăr. 
PRINŢUL. : Tu eşti Lisardo sau Celio ? Te plîngi că ai fost ofensat. O ofensă mi s- 
a adus şi mie. De vreme ce însă eu o iert, trebuie s-o ierţi şi tu pe aceea pe care 
ai primit-o la rîndul tău. (Către Cesar.) Don Cesar, dă mîna Violantei. 

DON CESAR : Cu toată inima. (Către Serafina, pe care o crede Violante.) Acum 
cînd eşti iertată, draga mea, scoate-ţi, te rog, vălul. (Serafina pregetă şi i se face 
rău.) Dar ce-i asta ? Vino-ţi în fire, Violante. De ce te temi ? 

DON LIDORO : De ce şovăieşti, dacă ai fost iertată ? 

DON FELIX : Descoperiţi-vă, doamnă. Sărutaţi mîna prinţului şi a părintelui 
vostru. 

DONA SERAFINA : Vreţi să mă descopăr ? 

DON FELIX : Desigur. 

DONA SERAFINA : Bine, mă descopăr. Băgaţi de seamă, însă, că vă: luaţi o mare 
răspundere. (Se descoperă.) 

DON LIDORO : Ah, nenorocitul de mine ! Ce văd ? Fiică neruşinată ! Tu aici, în 
costumul ăsta ? 

TOŢI : Opriţi-vă ! 

DON LIDORO : De ce să mă opresc ? 

DON FELIX : Ca să urmaţi pilda lui don Aurelio. Vă declar că cer mîna Serafinei. 
Originea şi averea mea mă fac demn de fiica voastră şi vă rog să consimţiţi la 
unirea noastră. Fiţi convins că dacă Serafina mi-acordă mîna ei, acest lucru va 
însemna pentru voi cea mai bună soluţie pe care o puteţi aştepta. 

DON LIDORO : Nu-mi rămîne altceva decît să aprob şi să zic amin. 

PRINŢUL : Şi Violante unde e ? 

(Intră Violante pe uşa camerei în care s-a ascuns.) 


SCENA A XXVII-A 
Aceiaşi şi dona Violante. 


DONA VIOLANTE : La picioarele alteţei-voastre. 

DON CESAR : Dă-mi mîna, Violante. 

DON LISARDO : Va să zică, eu rămîn cu ofensa şi cu gelozia, nerăzbunat. 
TRISTAN (către Flora): Iar noi, Flora, ce facem ? 

FLORA : Noi ? Ne vom spune cele două poveşti cu pitica şi cu maimuta. 
TRISTAN : Cu altă ocazie. Acum n-avem altceva mai bun de făcut decît să cerem 
iertarea greşelilor noastre. 

DON FELIX : lar dacă această comedie, Numele cu folos, dar şi cu ponos, a fost 
atît de bine primită, cu toate greşelile ei, autorul vă roagă să-i iertaţi mintea că 
n-a fost mai scânteietoare cînd a scris-o. 


